
TTT sreda | bowel 
| Sasa | Anon of ove 


PAG-AALAY 


Sa bawat babaeng Muslim na kuntento kay Allah bilang 
kanyang Panginoon, sa Islam bilang kanyang relihiyon, at kay 
Muhammad (ang mga pagpapala at kapayapaan ni Allah ay 
mapasakanya) bilang kanyang Propeta. 


Sa bawat kabataang babae na sumusunod sa landas ng 
katotohanan, na nagdadala ng mensahe ng katapatan. 


Sa bawat guro na nagsusumikap sa pamamagitan ng 
kanyang mga salita upang maiparating ang kaalaman at 
mahalagang katuturan, at nagpadalisay sa kanyang kaluluwa. 


Sa bawat ina na nagpapalaki sa kanyang mga anak upang 
pangambahan si Allah at upang sundin ang Sunnah, at makagawa 
na ang makatuturang pag-uugali ay mapamahal sa kanila. 


Sa bawat babae na nabibigatan sa mga pagkabalisa at 
kalungkutan. 


Magalak at tumanggap ng masayang balita ng daang- 
palabas na nasa kamay, ang pangangalaga ni Allah, isang 
malaking gantimpala at pagbabayad-puri sa mga kasalanan. 


KALATAS NG TAGAPAGLATHALA 


Ang lahat ng papuri, pagtanaw ng utang na loob at 
pasasalamat ay sa Pinakamakapangyarihang Diyos, ang 
Panginoon ng lahat ng sandaigdigan, at ang lahat ng 
pagdalangin at pagpapala ay mapasa-aming Propeta na si 
Muhammad, sa kanyang pamilya, mga Kasamahan at mga 
tagasunod. 


Batay sa grasya o biyaya ng Islam, sa mga katuturan at 
prinsipyo nito, ang may-akda ng Ang Pinakamaligayang Babae 
Sa Mundo, si Dr. 'A'id Al-Qarnee, sa pamamagitan ng kanyang 
mayamang karanasan at malawak na karunungan, ay nagtipon sa 
aklat na ito ng isang koleksyon o katipunan ng mga 
napakahalagang moral at pag-uugaling mungkahi na dinisenyo 
para mapangalagaan ang kapakanan at kagalingan ng mga 
babaeng Muslim. 


Ang mga mungkahing ito ang konklusyon ng isang 
kombinasyon ng mga talata sa Qur'an, mga salitain ng Propeta, 
matapat na payo, mga may layuning kuwento, makatuturang 
ideya at matapat na mga eksperimento na makapamamatnubay sa 
kababaihan sa tamang landas, na maghahantong sa ginhawa, 
pagkakuntento, kasiguruhan, pagmamahal at kaligayahan sa 
buhay na ito at sa Kabilang Buhay. 


Ang maingat na pang-unawa at maagap na aplikasyon ng 
nilalaman ng aklat na ito, matapos ang pagkakaroon ng 

matimtimang pananampalataya kay Allah at paghingi sa Kanyang 
pagkakandili sa panahon ng parehong kaginhawahan at 
kahirapan, ay katiyakang makatutulong sa bawat mambabasa 
hindi lamang upang makapagtamo ng nasa itaas na mga 
pangunahing layunin, bagkus ay upang mapabilang din sa lipon 
ng pinakamaliligayang babae sa kalupaan. 

Nawa'y si Allah, ang Kataas-taasan, ang Puspos ng 
Kaluwalhatian, ay gantimpalaan si Dr. Al-Qarnee para sa lahat ng 
kanyang mabubuting pagsisikhay, biyayaan sila na nakapag- 
ambag upang maisakatuparan ang ganitong gawa at upang 
makagawa sa mga mambabasa na magtamo ng kapakinabangan 
na siyang nilalayon nito. Ameen (nawa'y tanggapin ni Allah ang 
gayon). 


MUHAMMAD ABDUL MUHSIN AL-TUWAIJRI 
International Islamic Publishing House 


Riyadh, Saudi Arabia 


PAGPAPAKILALA 


Purihin si Allah, ang Panginoon ng Sandaigdigan, ang mga 
pagpapala at kapayapaan ay mapasakamay ng Sugo ni Allah at ng 
kanyang pamilya, ng kanyang mga Kasamahan, at ng mga 
sumusunod sa kanya. 


Ang aklat na ito ay nag-uudyok sa babaeng Muslim na 
magalak sa kanyang relihiyon at sa grasya na ipinagkaloob sa 
kanya ni Allah. Ito ay naghahatid ng pag-asa at masayang balita sa 
bawat isa na nakadarama ng pagkabagabag, namimighati at 
nabibigatan sa maraming pagkabalisa. Ito ay nag-aanyaya sa 
babaeng Muslim na umasa sa isang daang-palabas at tuminging 
paharap sa ginhawa matapos ang kahirapan. Ito ay nagsasalita (o 
tumutugon) sa kanyang makatwirang isipan at dalisay na puso, na 
nagsasabi sa kanya na maging mapagpasensiya at maghanap ng 
gantimpala kay Allah, huwag mawalan ng pag-asa, huwag 
sumuko, maging optimistik (may magandang pananaw), sapagkat 
si Allah ay nasa sa iyo, si Allah ay sapat na para sa iyo, si Allah, 
ang Pinakamakapangyarihan ay mangangalaga sa iyo. 


Sa aking kapatid na babae, basahin ang aklat na ito, 
sapagkat ito ay naglalaman ng maliwanag at turol na mga talata ng 
Qur'an, mga mapapanaligang hadith, malalalim na kaisipan, mga 
kuwento na nakapagbibigay ng inspirasyon at ng karunungan ng 
pagkamasunurin. Basahin ang aklat na ito at itaboy ang mga bakas 
ng kalungkutan, ang mga multo ng pagkabagabag, at masasamang 
panaginip ng pangamba at pagkabalisa. Basahin ang aklat na ito 


20 Pagpapakilala 


upang makatulong sa iyo na linisin ang iyong isipan sa kaguluhan 
ng kalat ng mga ilusyon at malademonyong mga bulong, at 
maipakita sa iyo ang daan sa damdamin ng kapanatagan, 
pananampalataya, galak at kaligayahan. Nawa'y pagkalooban ka 
ni Allah ng kaligayahan sa mundong ito at sa Kabilang Buhay, 
igawad Niya ang Kanyang kagandahang-loob sa iyo, sapagkat 
Siya ang Pinakamapagbigay, ang Pinakamabait. 


Aking itinambad ang aklat na ito bilang isang kabang- 
yaman na puno ng magagandang kaisipan, na sa pamamagitan 
nito ay mapapalamutihan mo ang iyong buhay. Ito ay naglalaman 
ng mga perlas ng kagandahan at katotohanan na nakahihigit sa 
maningning na bighani ng ginto at pilak. 


Kung mayroon ka ng aklat na ito sa iyong mga kamay, ikaw 
ay hindi marapat na mabahala tungkol sa mga makamundong 
palamuti, mga hungkag na dekorasyon, mga huwad na hitsura o 
pansumandaling uso o kinaaaliwan. Palamutihan mo ang iyong 
sarili ng mga ganitong kayamanan at isuot ang mga ito sa lahat ng 
mga tanging okasyon sa buhay, sa lahat ng panahon ng kagalakan 
at pagdiriwang, upang ikaw ay maging, - kung pahihintulutan ni 
Allah, na pinakamaligayang babae sa mundo. 


Ang daan sa kaligayahan ay matatagpuan sa kalinawan ng 
karunungan at kalaliman ng edukasyon. Ito ay hindi matatamo sa 
pamamagitan ng pagbabasa ng romantikong kathang-isip na 
naghahantong sa mambabasa na mapalayo sa realidad at mabatbat 
ng makukulay na panaginip at nakahihilong mga ilusyon, nguni't 
naghahantong sa pagkabigo at pighati. Sa katunayan, ang bagay 
ay higit na malala kaysa sa ganyan, na katulad ng mga kuwento ni 
Agatha Christie, na nagtuturo tungkol sa panlilinlang, krimen at 
pagnanakaw. Aking nabasa ang seryal na kuwento na 
pinamagatang The Best of World Fiction, isang seleksyon o 

kapilian ng nakapupukaw na mga kuwento na nagwagi ng Nobel 
Prize, at aking natagpuan na ang mga kuwentong ito ay 
nagtataglay ng maraming malalalang kamalian at malaking 
bahagi ng kalokohan (o kahangalan). Walang alinlangan, ang ilan 
sa pinakamagaling na pandaigdigang kathang-isip ay 
kinabibilangan ng ilang mga kuwento na mabuti sa punto ng 
purong artistikong pananaw, at kung isasaalang-alang ang 
kahusayan ng paglalahad ng kuwento, gaya ng The Old Man and 
the Sea ni Farnest Hemingway, at iba pang gayong mga kuwento 
na umiiwas sa imoral na nilalaman, pagbaba at iba pang mga 
tanda ng panghihina ng panitikan. 


Ang bawat matalinong babae ay marapat na magbasa ng 
malalalim na aklat ng ating (Arabiko at Islamikong) pamanang 
panitikan, gaya ng mga aklat nina At-Tantawi, Al-Kilani, Al- 
Manfaluti, Ar-Rafi’1 at marami pa, yaong mga puro at malinaw na 
konsiyensya na nagdadala ng maliwanag na mensahe. Akin 
lamang nabanggit ito sapagkat ako ay masigasig sa aking aklat na 
maging malaya sa anumang banyagang impluwensiya, pagkalihis 
o kawalang-halaga. Gaano karaming tao ang mga nahulog na 
biktima sa mga artikulo at mga kuwento na kanilang nabasa. At si 
Allah, ang Pinakamaluwalhati, ay ang Tanging Isa na hinihingan 
natin ng pangangalaga. 


Anuman ang kaso, wala ng iba pa ang higit na mabuti kaysa 
sa mga kuwento na isinalaysay ni Allah sa Kanyang Aklat, at ng 
Kanyang Sugo sa Sunnah, at sa maluwalhating kasaysayan ng 
matutuwid, ng mga kalip (pinuno), mga pantas at mga banal na 
tao. Kaya't maging nasa mabuting pagsasaya at magalak sa 
pagpapala ni Allah, sapagkat ikaw ay pinagpala sa iyong relihiyon 
at patnubay, sa iyong agidah (tumpak na paniniwala) at pamana. 


DR. 'A'ID AL-QARNEE 

Bao” E 


MALIGAYANG PAGDATING! 


Maligayang pagdating, O’ relihiyosa, babaeng may pagkatakot 
kay Allah, na nananalangin at nag-aayuno. 


Maligayang pagdating, O’ babaeng matalino na tumutupad sa 
hijab. 


Maligayang pagdating, O” babaeng nakakaalam, may malawak 
na pagbabasa at may pinag-aralan. 


Maligayang pagdating, O” babaeng mapagkawanggawa, tunay, 
mapagkakatiwalaan at matapat. 


Maligayang pagdating, O’ babaeng matiyaga na naghahanap ng 
gantimpala mula kay Allah, na nagsisisi at bumabaling sa Kanya. 


Maligayang pagdating, O” babaeng nakakaala-ala kay Allah at 
nagbibigay ng pasasalamat sa Kanya, at tumatawag sa Kanya. 


Maligayang pagdating, O" babaeng sumusunod sa mga yapak ni 
Asiyah, Maryam at Khadijah. 

Maligayang pagdating, O' ina ng mga bayani at tagapagsilang 
ng kalalakihan. 

Maligayang pagdating, O” tagapagyaman at tagapagbantay ng 
pag-uugali (mabubuting katangian). 

Maligayang pagdating, O’ babaeng sumusunod sa mga 


sagradong limitasyon ni Allah at namamalaging malayo sa mga 
bagay na ipinagbabawal. 

OO! 


Oo sa iyong magandang ngiti na naghahatid ng mensahe ng sigla 
at pagkamakaibigan sa iba. 


Oo sa iyong mabubuting salita na nagtatatag ng pagkakaibigan na 
pinahihintulutan sa Islam at nagtataboy ng hinanakit. 


Oo sa katanggap-tanggap na kawanggawa na naghahatid ng 
kaligayahan sa mahirap at nagpapakain sa nagugutom. 


Oo sa pag-upo para sa Qur'an, na dumadalit nito, na nagbubulay- 
bulay sa mga kahulugan nito at nagsasagawa ng mga (pag-uutos) 
nito, at nagsisisi at naghahanap ng pagpapatawad. 


Oo sa pag-aala-ala nang labis kay Allah at nagdarasal tungo sa 
kapatawaran, na mapilit sa du'a (panalangin) at nag-aalay ng 
tunay na pagtitika. 

Oo sa iyong pagpapalaki sa mga bata sa Islam, na nagtuturo sa 


kanila ng Sunnah at gumagabay sa kanila sa anumang magbibigay 
ng kapakinabangan sa kanila. 


Oo sa kahinhinan at hijab na ipinagtagubilin ni Allah, na siyang 
paraan ng pangangalaga sa sarili. 


Oo sa pakikipagkaibigan sa mabubuting babae na nangangamba 
kay Allah, na nagmamahal sa Islam at gumagalang sa mataas na 
pag-uugali (mabuting katangian). 


Oo sa pagbibigay-dangal sa kanyang mga magulang, na 

nagpapanatili sa bigkis ng pagkakamag-anak, na nagpaparangal 
sa kanyang mga kapitbahay at may malasakit sa mga ulila. 


Oo sa makabuluhang pagbabasa, nakahihikayat at kapaki- 
pakinabang na mga aklat. 

HINDI! 


Hindi sa pag-aaksaya ng panahon sa walang kabuluhang 
pinagkakaabalahan, at pagkamagustuhin sa paghihiganti at 
walang saysay na mga pagtatalo. 


Hindi sa pagbibigay ng prayoridad (unang pansin) sa salapi at 
pag-iipon ng kayamanan ng higit sa kanyang kalusugan, 
kaligayahan, pagtulog at kapayapaan ng isipan. 


Hindi sa paghahanap ng mga kamalian ng mga tao at pagsasalita 
sa talikuran tungkol sa kanila, habang nakakalimot sa kanyang 
sariling mga kamalian. 


Hindi sa pagpapasasa sa kaligayahang pangkatawan at 
pagbibigay (sa sarili) ng bawat kapritso at pagnanasa. 

Hindi sa pag-aaksaya ng panahon sa mabababaw na tao at 
gumugugol ng mga oras sa hungkag na pinagkakaabalahan. 
Hindi sa pagpapabaya sa kalinisang pangkatawan at kalinisan sa 
pamamahay, at sa pagiging hindi organisado (o magulo) sa bahay. 
Hindi sa mga haram (ipinagbabawal) na inumin, sigarilyo, 
narghile (pipang hookah), at lahat ng may kabulukang 


(masamang) bagay. 


Hindi sa pag-iisip sa mga nakalipas na kalamidad at pamamalagi 
sa mga nakaraang kamalian. 

Hindi sa pagkalimot sa Kabilang Buhay at pagpapabaya sa 
pagsusumikap dito, at sa pagiging walang ingat sa kung ano ang 
mangyayari sa Kabilang Buhay. 

Hindi sa pag-aaksaya sa salapi sa mga haram na bagay, sa 
pagiging maluho kung tungkol sa mga pinahihintulutang bagay, at 
pagiging kulang sa mga gawa ng pagsamba. 

SAMPUNG KAISIPAN NA 
MAPAGNINILAY-NILAY 


1. Tandaan na ang iyong Panginoon ay nagpapatawad sa kanila na 
humihingi sa Kanya ng pagpapatawad, at tinatanggap Niya ang 
pagsisisi ng mga nagtitika, at tinatanggap Niya yaong mga 
nagbabalik-loob sa Kanya. 


2. Magpakita ng habag sa mahihina at ikaw ay magiging masaya, 
magbigay sa nangangailangan at ikaw ay magiging maalwan, 
huwag magkimkim ng sama ng loob at ikaw ay magiging 
malusog. 


3. Maging optimistik (may magandang pananaw sa hinaharap), 
sapagkat si Allah ay nasa iyo, at ang mga anghel ay nagdarasal ng 
kapatawaran para sa iyo, at ang Paraiso ay naghihintay sa iyo. 


4. Pahirin ang iyong luha, mag-isip nang mataman sa iyong 
Panginoon, at itaboy na palayo ang iyong mga pagkabalisa sa 
pamamagitan ng paggunita sa mga pagpapala na ipinagkaloob sa 
iyo ni Allah. 


5. Huwag isipin na ang mundong ito ay ganap na perpekto sa 
sinuman. Walang sinuman sa balat ng mundo ang 
nakapagkakamit ng lahat ng kanyang ninanais, o ang malaya 
sa lahat ng uri ng pighati. 

6. Maging tulad ng isang mataas na punongkahoy na may 
matataas na layunin, kung ang isang bato ay ipukol dito, ito ay 
tahimik na naglalaglag ng mga bunga nito. 


7. Narinig mo na ba na ang kalungkutan ay nakapagpabalik sa 
anumang nawala, o ang pagkabalisa ay nakapagwasto sa mga 
kamalian? Kaya't bakit maninimdim at mag-aalala ng gayon? 


8. Huwag asahan ang mga pagsubok at kalamidad, bagkus ay 
umasa sa kapayapaan, kaligtasan at mabuting kalusugan, kung 
pahihintulutan ni Allah. 


9. Pawiin ang ningas ng pagkapoot mula sa iyong puso sa 
pamamagitan nang pagpapatawad sa kaninuman na nanakit sa 
iyo. 

10. Ghusul, wudu, siwak at ang pagiging organisado ang mga 
mabisang gamot sa lahat ng uri ng pighati at pagkabalisa. 

ISIPIN ANG TUNGKOL, DITO... 


1. Maging tulad ng bubuyog, na dumarapo sa mababangong 
bulaklak at mga sariwang sanga. 


2. Ikaw ay walang panahon na hanapin ang mga depekto at 
pagkakamali ng mga tao. 


3. Kung si Allah ay nasa iyo, kung gayon, sino ang iyong 
kinatatakutan? Kung si Allah ay laban sa iyo, kung gayon, anong 
pag-asa ang mayroon ka? 

4. Ang apoy ng pagkainggit ay kumakain sa katawan, at ang labis 
na paninibugho ay tulad ng isang nagngangalit na apoy. 

5. Kung ikaw ay hindi maghahanda sa ngayon, kung gayon, hindi 
ka makagagawa ng anuman sa kinabukasan. 

6. Lumisan nang mapayapa sa mga lugar kung saan ang hungkag 
na pagtatalo ay nagpapatuloy. 

7. Hayaan ang iyong moral (na pag-uugali) at mga gawi ay higit 
na maging maganda kaysa sa isang halamanan. 

8. Gumawa ng mga gawa ng kabutihan at ikaw ang magiging 
pinakamaligaya sa mga tao. 

9. Hayaan ang mga tao sa kanilang Tagapaglikha, hayaan ang 
mainggitin sa kamatayan, at kalimutan ang tungkol sa iyong 


kaaway. 


10. Ang kasiyahan sa mga gawaing haram ay sinusundan ng 
panghihinayang (pagsisisi), pagkalugi at kaparusahan. 

See BE 


«Walang anumang kapangyarihan at lakas 
maliban kay Allah.» 


1 
Ang babae na humamon sa kalupitan 


Ang nakaraan ay nagdaan na at ang pag-asa sa kinabukasan 
ay hindi pa nababatid. Ang lahat ng nasa iyo ay ngayon. 


Tumingin sa mga teksto ng Islam, ang Qur'an at Sunnah. Si 
Allah, ang Kataas-taasan, ang Pinakamakapangyarihan, ay 
pumupuri sa matutuwid at nananampalatayang kababaihan. Siya 
ay nagwika: 


PA 
Pr r o we 577 93? 3177 


Die ING NG Ga AIN NINE NI SG 
O dbi! A Ga GET 455 BE o EN z G 
(1 \ "2 > 6) >) 
(At si Allah ay nagturing ng isang halimbawa sa mga 
sumasampalataya, ang asawa ni Fir'aun [Paraon], nang siya ay 
manikluhod: “O aking Panginoon! Inyong ipagtayo ako ng isang 
Tahanan sa Halamanan na malapit sa Inyo at ako ay Inyong iligtas 
kay Paraon at sa kanyang gawa, at Inyong iligtas ako sa mga 
mapaggawa ng kasamaan [mapagsamba sa mga diyus-diyosan, 
walang pananalig kay Allah].'$ (Qur'an 66: 11) 


Isipin ang tungkol sa kung paano ginawa ni Allah ang 
babaeng ito, - si Asiyah, nawa'y kalugdan siya ni Allah, - isang 
buhay na halimbawa sa nananampalatayang kalalakihan at 
kababaihan, isang malinaw na simbolo sa bawat isa na nagnanais 
na mapatnubayan at sumunod sa mga landas ni Allah sa buhay. 

Gaano katalino ang babaeng ito, nang siya ay humanap ng 
kanlungan (tahanan) sa Panginoon at ilagay yaon ng mataas sa 
kanyang makamundong pinagkakaabalahan. Pinalaya niya ang 
kanyang sarili sa kontrol ng kafir (hindi nananampalataya) ng 
malupit na si Paraon at tumanggi na tumira sa kanyang palasyo na 
kasama ang kanyang mga alila at alalay, at sa lahat ng mga 
kaluhuan nito. Siya ay naghanap ng higit na mainam na tahanan 
na higit na nagtatagal at higit na maganda sa Panginoon ng 
Sandaigdigan, sa gitna ng halamanan at mga ilog, sa upuan ng 
katotohanan (alalaong baga, ang Paraiso), na malapit sa 
Pinakamakapangyarihang Hari [Si Allah, ang Tanging Isa, ang 
Lubos na Banal, ang Pinakamataas, ang Nag-aangkin ng 
Kaluwalhatian at Karangalan (Qur'an 54: 55)]. Siya ay isang 
dakilang babae na ang ambisyon at katapatan ay naghantong sa 
kanya na mangusap ng salita ng katotohanan at pananampalataya 
laban sa kanyang malupit na asawa. Siya ay pinahirapan alang- 
alang kay Allah ngunit siya sa katapusan ay nagtamo ng isang 
tahanan sa Panginoon ng Sandaigdigan, at si Allah, ang Kataas- 
taasan, ay gumawa sa kanya bilang isang halimbawa sa bawat 
nananampalatayang lalaki at babae hanggang ang Sandali o Oras 
ay sumapit, at Kanyang pinapurihan siya sa Kanyang Aklat, na 
nagtala sa kanyang pangalan at nagpahalaga sa kanyang mga 
gawa, at sumumpa sa kanyang asawa na lumihis sa tamang landas 
sa kalupaan. 


“Maging optimistik (may magandang 
pananaw sa hinaharap), kahit na 
ikaw ay nasa gitna ng isang 
daluyong.” 


Ang Pinakamaligayang Babae Sa Mundo 37 


#Katotohanang sa bawat kahirapan ay mayroong ginhawa.} 
(Qur'an 94: 6) 


2 
Ikaw ay mayroong malaking 


kayamanan ng mga pagpapala 


Aking kapatid na babae, katotohanang sa bawat kahirapan 
ay mayroong ginhawa (Qur 'an 94: 6); matapos ang gabi ay darating 
ang umaga (araw). Ang mga ulap ng pagkabalisa ay hihipang 
palayo, ang kadiliman ng pighati ay itataboy, at ang mga 
kalamidad ay magwawakas, sa kapahintulutan ni Allah. Tandaan 
na ikaw ay gagantimpalaan, at kung ikaw ay isang ina, ang iyong 
mga anak ay magiging isang malaking suporta at tulong para sa 
Islam, kung sila ay iyong palalakihin sa tamang ayos. Sila ay 
gagawa ng dua (panalangin) para sa iyo kung sila ay 
nagpapatirapa sa huling bahagi ng gabi bago ang pagdatal ng 
bukang-liwayway. Ito ay isang malaking biyaya kung ikaw ay 
isang mapagmahal at mabait na ina. Ito ay isang sapat na 
karangalan at pagmamalaki para sa iyo na maala-ala na ang ina ni 
Muhammad (ang mga pagpapala at kapayapaan ay mapasakanya) 
ay nagbigay sa sangkatauhan ng isang dakilang pinuno, ang 
maringal na Sugo o Tagapagbalita. 


Ikaw ay may potensyal o kakayahan na maging isang 
da iyah (tagatawag sa Islam) na nananawagan sa ibang 
kababaihan sa landas ni Allah ng may mabubuting salita, 
mabuting panghihikayat at karunungan, na nangangatwiran sa 
paraan na higit na mainam, na nakikipagtalo at namamatnubay sa 

mga iba sa pamamagitan ng mabuting pag-uugali at pagbibigay 
ng halimbawa. Ang isang babae ay maaaring makapagtamo sa 
pamamagitan ng kanyang pag-uugali at matutuwid na gawa, (ng) 
mga bagay na hindi maaaring matamo sa pamamagitan ng 
khutbah (mga pangrelihiyong sermon), mga panayam at mga 
aralin. Gaano kadalas na ang isang babae ay umuwi upang 
mamuhay sa isang kalapit-bahayan, at ang mga tao ay 
nagsimulang magsang-usapan tungkol sa kanyang pangrelihiyong 
(pagtupad sa) pangako, kayumian o kahinhinan, hijab (kasuutang 
Islamiko) at mabuting pag-uugali, ang kanyang kabaitan sa 
kanyang mga kapitbahay at ang kanyang pagkamasunurin sa 
kanyang asawa, kaya't siya ay naging isang mabuting halimbawa 
sa mga iba, na siyang ipinangungusap ng lahat-lahat. 


“Hindi magtatagal ang mga bulaklak 
ay mamumukadkad, ang 
kalungkutan ay lilisan at ang 
kaligayahan ang mananaig.” 

4... Matapos ang kahirapan, hindi magtatagal, 
si Allah ay magkakaloob ng ginhawa.) (Qur'an 65: 7) 


3 
Sapat nang karangalan sa iyo 
na ikaw ay isang Muslim 


Ang lahat ng bagay na nangyayari sa iyo alang-alang kay 
Allah ay isang pagbabayad-puri sa iyo, kung si Allah, ang Kataas- 
taasan, ay magpahintulot. Pakinggan ang masayang balita na 
isinalaysay sa hadith: 


«Kung ang isang babae ay susunod sa kanyang Panginoon, na 
mag-aalay ng limang pang-araw-araw na dasal at magpapanatili 
sa kanyang karangalan, siya ay papasok sa Paraiso ng kanyang 
Panginoon.» 


Ang mga ito ay maginhawang bagay para sa kanya na 
ginawaran ni Allah na ang mga ito ay maging madali. Kaya't sa 
paggawa ng ganitong mga gawa, ikaw ay makakatipan ng isang 
mahabaging Panginoon na magbibigay sa iyo ng kaligayahan sa 
mundong ito at sa Kabilang Buhay. Sundin ang Kanyang mga 
batas kahima’t saan ka man ihantong nito, at kumapit sa Aklat ni 
Allah (ang Qur'an) at sa Sunnah ng Kanyang Sugong si 
Muhammad (ang mga pagpapala at kapayapaan ay mapasakanya), 
sapagkat ikaw ay isang babaeng Muslim, at ito ay isang malaking 
karangalan at pinagkukunan ng pagmamalaki. Ang ibang 
kababaihan ay isinilang sa mga lupain ng kufr (kawalang- 
pananampalataya), mga Kristiyano, mga Hudyo, mga Komunista 
o bagay na iba pa sa relihiyon ng Islam, datapuwa't pinili ka ni 


40 Kabanata 2 


Allah na maging isang babaeng Muslim, at ikaw ay ginawa Niya 
na maging isa sa mga tagasunod ni Muhammad (ang mga 
pagpapala at kapayapaan ay mapasakanya), na sumusunod sa mga 
yapak ni A'ishah, Khadijah at Fatimah, - nawa'y kalugdan silang 
lahat ni Allah. Binabati kita, sapagkat ikaw ay nag-aalay ng 
limang pang-araw-araw na dasal, ikaw ay nag-aayuno sa (buwan) 
ng Ramadhan, ikaw ay nagtungo sa pilgrimahe sa (Banal na) 
Bahay, ikaw ay nagpapanatili ng Islamikong hijab. Binabati kita, 
sapagkat ikaw ay nalulugod kay Allah bilang iyong Panginoon, sa 
Islam bilang iyong relihiyon, at kay Muhammad (ang mga 
pagpapala at kapayapaan ay mapasakanya) bilang iyong Propeta. 


“Ang iyong ginto ay ang iyong 
relihiyon, ang iyong palamuti ay ang 
iyong moral na pag-uugali, at ang 
iyong kayamanan ay ang iyong 
mabubuting pag-uugali.” 

€... Si Allah ay sapat na para sa atin at Siya ang 
pinakamahusay bilang tagapagpatupad ng mga pangyayari. 
(Qur'an 3: 173) 


4 
Ang nananampalatayang babae 
at walang pananampalatayang 
babae ay hindi magkapantay 


Ikaw ay magiging maligaya kung iyong susuriin ang isang 
isyu lamang, - ang katatayuan ng babaeng Muslim sa lupaing 
Muslim at ang katatayuan ng hindi nananampalatayang babae sa 
lupain ng kawalang-pananampalataya. Ang babaeng Muslim sa 
lupaing Muslim ay isang nananampalatayang babae na nagbibigay 
ng kawanggawa, nag-aayuno, nagdarasal ng giyam al-layl (mga 
panggabing dasal), nagpapanatili ng hijab, sumusunod sa kanyang 
asawa, nangangamba sa kanyang Panginoon, mabuti sa kanyang 
mga kapitbahay at mapagmahal sa mga bata. Kaya't siya ay 
marapat na batiin sa kanyang malaking gantimpala, kapanatagan 
at pagkakuntento. Ang hindi nananampalatayang babae sa lupain 
ng kawalang-pananampalataya ay isang babae na gumagawa ng 
walang-taros na pagtatambad ng kanyang sarili, siya ay ignorante 
at hangal, isa lamang (hamak) na modelo ng nauuso, isang 
mumurahin at walang halagang paninda o produkto na iniaalok sa 
lahat ng lugar. Siya ay walang halaga, karangalan at relihiyon. 
Paghambingin ang dalawang kalagayan, at iyong mamamasdan na 
ikaw ang pinakamaligaya, ang pinaka-higit na mabuti. Purihin si 
Allah, ang Pinakamakapangyarihan: 

“ob ve SA esr z Ave r . 
40) Nak Sad oze poi Pe NG Ig [sp 
(1Y4 Nas Ji By gaw) 
(Kaya't huwag maging mahina [laban sa iyong kaaway], 
gayundin ay huwag malungkot, at ikaw ay higit na magiging 
mataas [sa tagumpay] kung ikaw ay tunay [na tapat] na 
nananampalataya. (Qur'an 3: 139) 


“Ang lahat ng tao ay namumuhay, 
ang isa na namumuhay sa palasyo at 
ang isa na namumuhay sa dampa. 
Datapuwa't sino ang isa na siyang 
maligaya?” 

«Si Allah ang aking Panginoon at ako ay hindi 
nag-aakibat ng anuman sa Kanya.» 


5 


Ang katamaran ay malapit 
(o kamag-anak) ng kabiguan 


Kayo ay inuudyukan ko na maging abala, na huwag 
bumigay sa katamaran at kawalan ng ginagawa. Bagkus, marapat 
kang mangalaga sa iyong bahay at aklatan sa tahanan, at gawin 
ang iyong tungkulin at iyong trabaho, o magdasal, o magbasa ng 
Qur'an o mga makabuluhang aklat, o makinig sa mga kapaki- 
pakinabang na teyp, o makiupo sa iyong mga kapitbahay at mga 
kaibigan at magsalita sa kanila tungkol sa mga bagay na 
maghahantong sa kanila na maging malapit kay Allah. Sa gayon, 
ikaw ay makakatagpo ng kaligayahan at galak, sa kapahintulutan 
ni Allah. At mag-ingat na marahuyo sa kawalan ng ginagawa, 
sapagkat ito ang maghahantong sa mga pagkabalisa, 
pagkabagabag, mga malademonyong bulong at mga pag- 
aalinlangan na walang iba ang makapagpapaginhawa maliban sa 
mabigat na gawain. 


Marapat kang mangalaga sa iyong hitsura (o panlabas na 
anyo), maglagay ng pabango sa tahanan, panatilihin ang iyong 
bahay na malinis, at tipanin (o salubungin) ang iyong asawa, mga 
anak, mga kapatid, mga kamag-anak at mga kaibigan na may 
nagagalak na anyo, na may nakahandang ngiti at isang gawi ng 
pagkakuntento. 

Mag-ingat sa kasalanan sapagkat ito ay naghahantong sa 
kalungkutan, tangi na nga ang mga kasalanan na pangkaraniwan 
sa kababaihan, gaya ng mga ipinagbabawal na sulyap, walang 
pakundangang palamuti, sa pagiging nag-iisa sa piling ng lalaking 
hindi mahram, panunungayaw, paninirang-puri, pagsasalita sa 
talikuran, pagkakait sa mga karapatan ng asawa at hindi 
pagpapahalaga sa kanyang mga gawa ng kabutihan. Ang ganitong 
mga kasalanan ay lubhang pangkaraniwan sa mga babae, maliban 
sa kanila na ginawaran ng habag ni Allah, kaya't mag-ingat na 
taglayin ang poot ni Allah at pangambahan Siya, sapagkat ang 
pangangamba kay Allah ang siyang nagbibigay ng kaligayahan at 
isang maliwanag na konsiyensiya. 


“Kung ang pighati ay tumama at ang 
mga kalamidad ay sunud-sunod na 
dumating, kung gayon, magsabi ng: 
La ilaha illallah.” 

4... Ang pagtitiyaga ang pinaka-angkop...) (Qur'an 12: 18) 


6 
Ikaw ay higit na nasa mabuting 
kalagayan kaysa 
sa milyun-milyong kababaihan 


Isipin ang mundo na isang kabuuan, ng mga ospital na puno 
ng mga pasyente na dinapuan ng karamdaman at kalamidad sa 
maraming taon, at sa mga bilangguan kung saan ang libu-libong 
tao ay nakapiit sa likod ng mga baretang bakal, ang kanilang 
buhay at kasiyahan ay nawasak, at ang mga asilo (ampunan) at 
mga ospital na kumukupkop sa mga tao na nawalan ng kanilang 
pag-iisip at nasiraan ng bait. Wala bang mahihirap na tao na 
naninirahan sa mga gutay-gutay na tolda at dampa, na hindi 
makakita ng isang kagat (na piraso) upang makakain? Wala bang 
mga babae na hindi tinamaan ng mga kalamidad, na bumawi (sa 
buhay) ng kanilang mga anak sa isa lamang aksidente? O mga 
babae na nawalan ng kanilang paningin at pandinig, o sila na 
naputulan ng mga bisig at mga binti, o nawalan ng kanilang bait 
(nasiraan ng isip), o tinamaan ng talamak na karamdaman gaya ng 
kanser o katulad nito? Datapuwa't ikaw ay nasa malusog na 
katawan at nasa mabuting kalusugan, na namumuhay ng buhay ng 
kapanatagan, seguridad at pagkakuntento. Kaya't magbigay ng 
pasasalamat kay Allah, ang Kataas-taasan, ang Lubos na 
Mahabagin, para sa Kanyang mga biyaya at huwag mag-aksaya 
ng iyong panahon sa mga bagay na hindi nakalulugod sa Kanya, 
na nakaupo sa maraming oras sa harap ng satelayt telebisyon na 

may walang kuwenta, bastos at hangal na nilalaman na gumagawa 
na ang puso ay magkasakit at maging sanhi ng kalumbayan, at 
nakagagawa na ang katawan ay maging matamlay. Bagkus, 
pumili kung ano ang nakatutulong at kapaki-pakinabang gaya ng 
mga panayam at mga konperensiya, o mga programa tungkol sa 
medisina, o mga balita na may kinalaman sa mga Muslim, mga 
lalaki at mga babae, at ipa ba. Iwasan ang gayong basura na 
ipinalalabas at ang gayong walang delikadesang (panoorin) na 
kanilang pinag-iigihan na ipalaganap, sapagkat ito ay 
nagwawasak sa kahinhinan (kayumian) at pangrelihiyong 
pananagutan. 


“Iwanan ang mapaggawa ng 
kasalanan sa hukuman ng Kabilang 
Buhay kung saan wala ng ibang 
hukom maliban kay Allah.” 


Ang Pinakamaligayang Babae Sa Mundo 47 


“Mula sa isang minuto hanggang sa susunod 
ay mayroong darating na daang palabas.” 


fi 


Ipagtayo mo ang iyong sarili 
ng palasyo sa Paraiso 


Pagmasdan kung gaano karaming henerasyon ang 
nagsipanaw na. Nadala ba nila sa kanilang piling ang 
kanilang kayamanan? Nadala ba nila ang kanilang mga palasyo at 
ang kanilang mataas na katayuan? Nailibing ba sila na kasama ang 
kanilang mga ginto at pilak. Nadala ba nila sa piling nila ang 
kanilang mga sasakyan at eroplano sa Kabilang Buhay? Hindi! 
Sila ay hinubdan maging ang kanilang kasuutan, at inilagay sa 
kanilang libingan sa kanilang damit-pambalot (sa patay), at 
matapos, ang bawat isa sa kanila ay tinanong: Sino ang iyong 
Panginoon, sino ang iyong Propeta, at ano ang iyong relihiyon? 
Kaya't ihanda mo ang iyong sarili sa gayong araw, huwag 
magdalamhati o mawalan ng pag-asa tungkol sa mga 
makamundong ginhawa, sapagkat ang mga ito ay walang 
halaga at panandalian. Walang ibang mananatili maliban sa 
matutuwid na gawa. Si Allah, ang Kataas-taasan, ay nagwika: 

o babae, habang siya ay isang tunay na nananampalataya [sa 
Islamikong Monoteismo o Kaisahan ni Allah], katotohanang sa 

kanya ay igagawad Namin ang mabuting buhay [sa mundong ito 
ng may paggalang, pagkakuntento at pinahihintulutang 
ikabubuhay], at katiyakan na sila ay Aming babayaran ng 
gantimpala na katumbas sa pinakamainam na kanilang nagawa 
[alalaong baga, Paraiso sa Kabilang Buhay]. (Qur'an 16: 97) 


“Ang karamdaman ay isang mensahe 
kung saan mayroong masayang 
balita, at ang mabuting kalusugan 
ay isang kasuutan na mayroong 
presyo.” 

4... Wala ng ibang diyos maliban sa Inyo, ang 
kaluwalhatian ay sa Inyo, katotohanang ako ay 
kabilang sa mapaggawa ng kasalanan.? (Our 'an 21: 87) 


8 
Huwag wasakin ang iyong puso 
ng sarili mong mga kamay 


Iwasan ang lahat ng bagay na nag-aaksaya ng oras, gaya ng 
pagtingin sa mga imoral na magasin, malalaswang larawan, 
masasamang ideya, mga ereheng aklat at mga imoral na kuwento. 
Marapat mong hanapin kung alin ang kapaki-pakinabang at 
nakakatulong, gaya ng mga Islamikong magasin, mga kapaki- 
pakinabang na aklat at mga artikulo na magbibigay ng 
kapakinabangan kapwa sa mundong ito at sa Kabilang Buhay. 
Ang ilang mga aklat at magasin ay nakapagtatanim ng mga pag- 
aalinlangan sa puso at naghahantong sa isa upang mapaligaw. Ito 
ang epekto ng mababang kultura na inangkat (o dinala) sa atin 
mula sa mundo ng kawalang-pananampalataya at lumaganap sa 
lahat ng panig ng pangmundong Muslim. 


Tandaan, na nasa paghahawak ni Allah ang mga susi ng 
nalilingid, at Siya, ang Pinakamakapangyarihan, ang 
Pinakamahabagin, ay Siyang Tanging Isa na nagbibigay ng 
ginhawa sa pagkabalisa at pighati. Kaya't bumaling sa Kanya at 
tumawag sa Kanya, at lagi nang ulitin ang ganitong du a: 


«Allahumma inni a'udhu bika min al-hammi wal-hazan wa 
a 'udhu bika min al-ajzi wal-kasal wa a 'udhu bika min al-bukhli 
wal-jubn wa a 'udhu bika min ghalbat ad-dayn wa qahr ar-rijal. 

(O' Allah, ako ay nagpapakalinga sa Inyo sa pighati at 
kalungkutan, at ako ay nagpapakalinga sa Inyo sa kawalang- 
kakayahan at katamaran, at ako ay nagpapakalinga sa Inyo sa 
pagkamaramot at karuwagan, at ako ay nagpapakalinga sa Inyo 
sa pasanin ng pagkakautang at ang mapanaigan ng lakas ng 
kalalakihan).» 


Kung ito ay madalas mong uulitin at magninilay-nilay sa 
kahulugan nito, si Allah, ang Pinakamakapangyarihan, ang 
Pinakamapagbigay, ay magkakaloob sa iyo ng daang-palabas sa 
iyong pighati at pagkabalisa, sa Kanyang kapahintulutan. 


“Magtanin ng tasbih (sa pagsasabi ng 
Subhan Allah) sa isang sandali, ng 
ideya sa isang saglit, at ng gawa sa 
isang oras.” 

(Hindi baga Siya [ay higit na mainam 
sa inyong mga diyos], na tumutugon 
sa isa na nasa kapighatian...) (Qur'an 27: 62) 


7 
Ikaw ay nakikitungo sa isang 
Panginoon na Pinakamabait 
at Pinakamapagbigay 


Magalak na mabuti, sapagkat si Allah, ang Kataas-taasan, 
ay nangako sa iyo ng malaking gantimpala, gaya ng Kanyang 
winika: 

(Kaya't ang kanilang Panginoon ay tumanggap sa kanila [sa 
kanilang panambitan at tumugon sa kanila], “Kailanman ay hindi 
Ko papayagan na mawala ang gawa ng sinuman sa inyo, maging 
siya ay lalaki o babae.’ (Qur'an 3: 195) 


Si Allah ay nagbigay ng gayon ding mga pangako sa 
kalalakihan at kababaihan, at Siya ay pumuri sa kababaihan na 
gaya ng Kanyang pagpuri sa kalalakihan: 

Katotohanan, ang mga Muslim na lalaki at mga Muslim na 
babae, ang mga sumasampalatayang lalaki at mga 
sumasampalatayang babae, ang mga masunuring lalaki at mga 
masunuring babae [kay Allah], ang matatapat na lalaki at 
matatapat na babae [na nagsasabi ng katotohanan sa kanilang 
pananalita at gawa], ang matitiyagang lalaki at matitiyagang 
babae [sa pagsasagawa ng lahat ng mga tungkulin na iniatas ni 
Allah at pag-iwas sa lahat ng Kanyang ipinagbabawal], ang mga 
mapagkumbabang lalaki at mga mapagkumbabang babae [sa 
harapan ng kanilang Panginoon, si Allah], ang mga 
mapagkawanggawang lalaki at mga mapagkawanggawang babae 
[na nagbibigay ng katungkulang kawanggawa, ang Zakah, 
(gayundin) ang boluntaryong kawanggawa tulad ng limos at 
tulong], ang mga mapag-ayunong lalaki at mga mapag-ayunong 
babae [na nag-aayuno ng katungkulang pag-aayuno sa buwan ng 
Ramadhan at mga boluntaryong pag-aayuno o Nawafil], ang 
[malilinis] na lalaki na nangangalaga sa kanilang maselang bahagi 
ng katawan at [malilinis] na babae na gumagawa ng gayon 
[nagpapanatili ng kanilang kalinisan sa mga bawal na 
pakikipagtalik], at mga lalaki na lagi nang nag-aala-ala kay 
Allah at mga [mapag-ala-alang] babae na gumagawa ng gayon 
[labis na nag-aala-ala kay Allah sa pamamagitan ng kanilang dila 
at puso habang nakaupo, nakatayo at nakahimlay at dumadalit ng 
mga pagpupuri at pagluwalhati sa Kanya], sa kanila ay inihanda ni 
Allah ang pagpapatawad at malaking gantimpala [alalaong baga, 
ang Paraiso]. (Qur'an 33: 35) 

Ito ay nagpapahiwatig na ang mga babae ay mga kalahating 
kakambal at kasamahan ng mga lalaki, at ang iyong gantimpala ay 
nakatinggal kay Allah. Ikaw ay makagagawa ng mabubuting 
gawa sa tahanan at sa lipunan na makakatulong sa iyo na matamo 
ang pagkalugod ni Allah. Kaya't isagawa ang pinakamainam na 
mga halimbawa at maging isang ilaw na panghudyat sa mga bata 
at sa Ummah. 


Kunin ang iyong hudyat mula sa buhay ni Asiyah, ang 
maybahay ni Fir'aun (Paraon), nawa'y kalugdan siya (Asiyah) ni 
Allah, at ni Maryam (nawa'y sumakanya ang kapayapaan), nina 
Khadijah, A’ishah, Asma at Fatimah (nawa'y kalugdan sila ni 
Allah). Sila ay mga piling babae, mga matimtimang 
mananampalataya na nag-ayuno (sa araw) at nagdasal sa gabi. 
Nawa'y kalugdan sila ni Allah at pagkalooban sila ng malaking 
gantimpala. Sundan ang kanilang mga yapak at ikaw ay 
makakatagpo ng kapanatagan at dignidad (dangal). 


“Pahirin ang mga luha ng ulila upang 
iyong matamo ang pagkalugod ng 
Pinakamahabagin at ng bahay sa 
Paraiso.” 

“Hindi baga ang umaga ay abot-kamay na?” 


10 
Ikaw ang magiging matagumpay 


sa lahat ng pangyayari 
(o kalalagayan) 


Marapat kang humanap ng gantimpala kay Allah. Kung ang 
ilang pagkabalisa, pighati at kalungkutan ay sumapit sa iyo, 
tandaan na ito ay isang kapatawaran (o pagbabayad-puri) sa 
kasalanan. Kung ikaw ay nawalan ng isa sa iyong mga anak, 
tandaan na siya ay mamamagitan para sa iyo sa harapan ni Allah. 
Kung ang ilang kapansanan o karamdaman ay dumapo sa iyo, 
tandaan na ito ay nagdadala ng sarili nitong gantimpala mula kay 
Allah, na nakatinggal sa Kanya. Ang gutom, sakit at kahirapan ay 
nagdadalang lahat ng sarili nilang gantimpala mula kay Allah. 
Walang anuman ang nawawala (o nasasayang) sa Kanya. 
Pinananatili Niya ito bilang isang lagak sa Kanya at ibibigay Niya 
ito sa nagmamay-ari nito sa Kabilang Buhay. 


“Ang dasal ay ginagarantiyahan na 
maghahatid ng kapanatagan at 
maglalayo ng pagkabalisa.” 

4... Tanggapin kung ano ang dumating sa iyo 
at magbigay ng pasasalamat. (Qur'an 7: 144) 


1 


Bilangin ang mga biyaya 
na ipinagkaloob ni 
Allah sa iyo 


Kung ang umaga ay sumapit, tandaan na ang araw ay 
sumisikat sa libu-libong kababaihan na mga kulang-palad o 
iniserable, ngunit ikaw ay biniyayaan; ito ay sumisikat sa daan- 
daang kababaihan na nagugutom, ngunit ikaw ay sagana sa 
makakain; ito ay sumisikat sa libu-libong kababaihan na 
nakabilanggo, ngunit ikaw ay malaya; ito ay sumisikat sa libu- 
libong kababaihan na tinamaan ng kalamidad at nawalan ng 
kanilang mga anak, ngunit ikaw ay maligaya at malusog. Gaano 
karaming luha ang umagos sa pisngi ng kababaihan, gaano 
karaming ina na ang puso ay batbat ng kirot, gaano karaming 
hiyaw (o tili) ang nagmumula sa lalamunan ng mga babae, - 
ngunit ikaw ay nakangiti at masaya. Kaya't purihin si Allah, ang 
Kataas-taasan, sa Kanyang kabaitan, pangangalaga at 
pagkamapagbigay. 


Umupo at mag-isip, at maging matapat sa iyong sarili; 
tumingin sa mga bilang at mga istatistika (o datos). Gaano 
karaming bagay ang iyong taglay, gaano karami ang yaman na 
iyong pag-aari, gaano karaming biyaya ang iyong tinatamasa, 
gaano karaming bagay na mayroon ka na nagbibigay sa iyo ng 
kasiyahan. Ang kagandahan, kayamanan, mga anak, lilim, isang 

tahanan, isang bansa, liwanag, hangin, tubig, ikabubuhay, gamot? 
Magsaya at magalak na mabuti. 


“Bilhin ng may pagkakawanggawa 
ang dua at pagmamahal sa mahirap 
at nangangailangan.” 


Ang Pinakamaligayang Babae Sa Mundo 59 


«Maging kuntento sa alinmang itinakda 
sa iyo ni Allah, at ikaw ang magiging 
pinakamayaman sa mga tao.» 


2 
Ang maliit na nakapagpapaligaya 
sa iyo ay higit na mainam kaysa 
sa marami na gumagawa na ikaw 


ay maging miserable (malungkot) 


Ang bahagi ng iyong buhay na tunay na may halaga (o 
maibibilang) ay yaong (panahon) na ikaw ay masaya at kuntento. 
At tungkol sa kasakiman at pagkagitla, ito ay hindi maibibilang sa 
lahat-lahat. Ito ay masama para sa iyong kalusugan at 
nagnanakaw sa iyo ng iyong kagandahan. Manatiling kuntento 
kay Allah at sa kung ano ang itinakda Niya para sa 1yo, maniwala 
sa al-qadar (banal o maka-Diyos na pag-uutos) at maging 
optimistik (may magandang pananaw) tungkol sa hinaharap. 
Maging katulad ng isang paru-paro na may magaan na puso at 
maganda, na hindi nakakabit sa mga hamak na bagay, ito ay 
dumarapo mula sa isang bulaklak tungo sa iba pang bulaklak, 
mula sa burol at sa kabilang burol, mula sa halamanan at iba pang 
halamanan. O maging katulad ng isang bubuyog na kumakain ng 
mabubuting bagay at nagbibigay ng mabubuting bagay, kung ito 
ay dumapo sa isang sanga o isang bulaklak, hindi niya ito sinisira, 
kinukuha nito ang nektar at hindi nangangagat, at nagbibigay ng 
pulot-pukyutan at hindi nangangagat, at umuugong (o 

humihiging) ng may pagmamahal at masayang balita na 
nagbabadya ng damdamin ng pagkakuntento, na wari bang ito ay 
isang makalangit na nilikha na bumaba sa kalupaan. 


“Si Allah ay nagmamahal sa kanila 
na nagtitika at bumabaling sa 
Kanya.” 

«Ang papuri ay kay Allah na nag-alis 
sa akin ng kalungkutan.» 


3 
Tumingin sa mga ulap 
at hindi sa lupa 


Maging maambisyon, manatiling pumapanhik at lagi nang 
may pag-asa. Mag-ingat sa pagkahulog, at tandaan na ang buhay 
ay mga saglit at mga sandali. Maging gaya ng langgam na 
masipag sa pagtatrabaho, matiyaga at may pagbabata. Lagi nang 
sumubok, at manatiling nagtitika. Kung ikaw ay magbalik sa 
kasalanan, kung gayon, muling magtika. Kabisaduhin ang 
Qur'an, at kung malimutan mo ito, bumalik muli at kabisaduhin 
ito nang paulit-ulit. Ang pangunahmg bagay ay yaong ikaw ay 
hindi marapat na makadama ng pagkatalo o pagkabigo, sapagkat 
sa makatwirang pananalita, walang gayong bagay na gaya ng 
huling salita o ng mapait na wakas, bagkus, lagi nang mayroong 
pagsubok at pagkakamali, at matuto mula sa iyong mga kamalian. 
Ang buhay ay katulad ng isang katawan na maaaring sumailalim 
sa pangkagandahang pagtitistis, ito ay katulad ng isang gusali na 
maaaring ayusin o baguhin at itayo mula sa wala, na may bagong 
palamuti at pintura. Layuan ang lahat ng isipin ng pagkabigo, at 
tumigil sa pag-iisip ng mga kalamidad at mga problema, sapagkat 
si Allah, ang Pinakamakapangyarihan, ay nagwika, 

4... At ilagay ninyo ang inyong pagtitiwala kay Allah kung kayo 
ay tunay na nananampalataya.? (Qur'an 5: 23) 


“Ang pag-iwas sa kasalanan ay jihad 
(pakikipaglaban sa Kapakanan ni 
Allah), ngunit ang pagpupumilit sa 
gayon (o kasalanan) ay katigasan ng 
ulo.” 

4At magbigay ng masayang balita sa kanila 
na sumasampalataya...) (Qur'an 2: 25) 


4 
Ang paninirahan sa isang dampa ng may 
pananampalataya ay higit na mainam 
kaysa sa isang palasyo na 
walang pananampalataya 


Ang isang babaeng Muslim na naninirahan sa isang dampa, 
na sumasampalataya sa kanyang Panginoon, na nag-aalay ng 
kanyang limang pang-araw-araw na dasal at nag-aayuno sa 
(buwan) ng Ramadhan, ay higit na maligaya kaysa sa isang babae 
na naninirahan sa isang mataas na palasyo na may mga katulong 
at lahat ng paraan ng kaluhuan. Ang isang nananampalatayang 
babae na naninirahan sa isang tolda at kumakain ng tinapay na 
barley, at umiinom ng tubig mula sa tapayang gawa sa malagkit na 
lupa, na nasa kanya ang Mushaf at masbahah (pamilang na gamit 
sa pagpupuri kay Allah), ay higit na nasa mabuting kalagayan 
kaysa sa isang babae na nakatira sa isang tore na garing, sa mga 
silid na naaayusan ng pelus (makapal at malambot na tela), ngunit 
hindi nakakaalam sa kanyang Panginoon o sumusunod sa 
kanyang Propeta. Dapat mong maunawaan ang tunay na 
kahulugan ng kaligayahan: ito ay hmdi ang makitid at lihis na 
pakahulugan na napapangarap ng maraming tao. Inaakala mo ba 
na ang kaligayahan ay maaaring matagpuan sa mga dolyar at mga 
dinar, sa mga kasangkapan at kasuutan, sa pagkain at inumin, o sa 
(uri) ng sasakyan? Tunay na hindi. Ang kaligayahan ay ang 

pagkakuntento ng puso, kapayapaan ng isipan, isang damdamin 
ng katatagan, galak sa puso, isang matuwid na pakikitungo, 
mabuting pag-uugali at sa pagiging kuntento sa kung ano ang 
sapat. 


“Paano siya makadarama na 
maginhawa o kuntento, siya na 
pumipinsala sa isang Muslim o sa 
isang alipin.” 

«Ilagay mo ang pagtitiwala sa Laging Buhay 
na hindi kailanman mamamatay.» 


p 


Ayusin ang iyong oras upang iyong 
maisagawa ang lahat ng dapat mong gawin 


Subukang magbasa ng isang mabuting aklat o ang makinig 
sa isang kapaki-pakinabang na teyp. Makinig sa magandang 
pagdalit ng Aklat ni Allah, - marahil ang isang talata ay manunuot 
nang malalim sa iyong puso at makatitinag ng iyong 
konsiyensiya, na maghahatid ng patnubay at liwanag, at 
magtataboy ng mga alinlangan at kawalan ng pag-asa. Basahin 
ang mga aklat ng Sunnah at ng mga salita ng Propeta (ang mga 
pagpapala at kapayapaan ay mapasakanya) sa Riyadh-as-Salihin. 
Matatagpuan mo ang wastong lunas at kapaki-pakinabang na 
karunungan na mangangalaga sa iyo sa pagkadulas o paggawa ng 
mga kamalian, at makalulutas sa lahat ng iyong problema. Ang 
iyong gamot ay nasa Kapahayagan (o Rebelasyon), ang Qur'an at 
Sunnah, ang iyong ginhawa ay nasa pananampalataya, ang iyong 
kasiyahan ay nasa dasal, ang kapayapaan ng isipan ay nasa 
pagiging kuntento, ang ganda ng iyong mukha ay nasa pagngiti, 
ang proteksiyon ng iyong karangalan ay nasa hijab, at ang iyong 
kapanatagan ay nasa dhikr (pag-aala-ala kay Allah, ang 
Pinakamahabagin). 


“Mag-ingat sa d'ua ng isa na ginawan 
ng kasalanan (kamalian) at sa mga 
luha ng isa na pinagkaitan.” 

4... Upang kayo ay hindi mahapis sa mga bagay na nabigo 
ninyong kamtin, gayundin naman, ay huwag magalak 
dahilan sa gayong ipinagkaloob sa inyo.) (Qur'an 57: 23) 


6 
Ang ating kaligayahan ay 
hindi katulad ng sa kanila 


Sino ang nagsabi sa iyo na ang nakagagambalang musika, 
ang mga imoral na awitin, mabababang sarsuela, mga nakagagalit 
(o mapanising) pagtatanghal, nakasusukang magasin at nakapag- 
aalinlangang panoorin ay magbibigay ng kaligayahan at galak? 
Sinuman ang nagsabi sa iyo ng gayon ay nagsisinungaling! Ito 
ang mga bagay na naghahantong sa kahirapan, kalungkutan at 
pighati, na pinatutunayan niyaong mga nagtrabaho sa gayong 
larangan at matapos ay nagtika. Kaya't tumakas sa ganitong 
miserableng buhay ng mga walang magawa na lumihis sa tuwid 
na landas ni Allah, (at sa halip) ay lumapit sa pagdalit ng Qur'an 
ng may kapakumbabaan, mga kapaki-pakinabang na aklat, mga 
nakakaantig na aral, mga nakatitigatig na khutbah (sermon), tunay 
na pakikipagkaibigan, at matapat na pagtitika. Lumapit sa mga 
pang-ispiritwal na pagtitipon at pag-aala-ala kay Allah, nawa'y 
tanggapin Niya ang iyong pagsisisi at punuin ang iyong puso ng 
kapanatagan at kapayapaan. 


“Sa isang malusog na puso ay walang 
lugar para sa shirk (pagsamba sa 
maraming diyus-diyosan), panlilinlang, 
hinanakit o pagkainggit.” 

gO’ aking Panginoon! Buksan Ninyo ang aking dibdib 
[bigyan ako ng pagtitiwala sa sarili, pagkakuntento, 
at katapangan (katatagan)]. (Qur'an 20: 25) 


z 
Sumampa sa barko ng kaligtasan 


Aking nabasa ang mga kuwento ng dose-dosenang artista, 
mang-aawit at mga iba pa na abala sa walang kuwentang 
pinagkakaabalahan, kapwa mga nabubuhay at mga patay na, at 
aking nasabi: Anong kahihiyan ito! Nasaan ang mga Muslim na 
lalaki at mga babae, ang nananampalatayang mga lalaki at mga 
babae, ang matatapat na mga lalaki at mga babae, ang mga lalaki 
at mga babae na nag-aayuno, ang mga lalaki at mga babae na 
sumasamba kay Allah, ang Kataas-taasan, ang mga lalaki at mga 
babae na mapagpakumbaba at matimtiman? Ang maigsing buhay 
bang ito ay marapat na sayangin sa walang kuwentang mga bagay 
at maliliit (o walang halagang) pinagkakaabalahan? Mayroon ka 
pa bang ibang buhay liban sa buhay na ito? Ikaw ba ay mayroong 
pangako mula kay Allah na ikaw ay hindi kailanman 
mamamatay? Hindi, sa (Ngalan) ni Allah. Ang mga ito ay huwad 
na ilusyon (panagimpan) lamang at mapagnais (o mapagnasang) 
saloobin. Alamin (o suriin) mo ang iyong sarili, at pagkaraan, ay 
gumawa ng isang bagong plano, magsikhay na mabuti upang 
makaabot at makasampa sa ibabaw ng barko ng kaligtasan. 


“Ang matalinong babae ay nakagagawa 
na ang disyerto ay maging isang 
magandang halamanan.” 

"Ang ginhawa ay dumarating 
matapos ang kahirapan.” 


8 
Ang susi sa kaligayahan 


ay ang pagpapatirapa 


Ang unang hakbang tungo sa kaligayahan sa bawat araw ay 
ang Fajr (Bukang-liwayway) na dasal, kaya't simulan mo ang 
lyong araw sa ganoon, sa gayon ikaw ay mapapasailalim sa pag- 
lingat at pangangalaga ni Allah, ang Pinakamakapangyarihan; 
Siya ay mangangalaga sa iyo sa lahat ng kasamaan at 
mamamatnubay sa 1yo sa lahat ng mabuti. Hindi pinagpapala ni 
Allah ang araw na hindi nagsisimula sa Fajr. Ito ang unang 
hakbang tungo sa pagtanggap at tagumpay. Kaya't masayang 
balita sa lahat sa kanila na nagdarasal ng Fajr, at kalungkutan at 
pagkalugi sa kanila na nagpapabaya sa ganitong dasal. 


“Ang mga walang-saysay na 
pagtatalo at walang halagang 
pagtalakay ay nakapag-aalis sa 
damdamin ng kapayapaan at 
kapanatagan.” 

“Hindi baga Namin binuksan [ginawang maginhawa] 
para sa iyo ang iyong dibdib?) (Our an 94: 1) 


9 
Ang matatandang babae 


ay gumagawa ng mga bayani 


Maging gaya ng matandang babae sa harapan ni Al-Hajjaj, 
na naglagay ng kanyang pagtitiwala sa kanyang Panginoon nang 
si Al-Hajjaj ay maglagay sa kanyang anak na lalaki sa bilangguan 
at sumumpa sa kanya sa (Ngalan) ni Allah na siya ay kanyang 
papatayin. Siya (matandang babae) ay nagsabi ng may 
kumpiyansa at katapangan: “Kung siya ay hindi mo papatayin, 
(magkagayunman) mamamatay din naman siya!” 


Maging gaya ng matandang babaeng Persiana na naglagay 
ng kanyang pagtitiwala kay Allah sa araw na siya ay malalayo sa 
kanyang kulungan ng manok. Siya ay tumingala sa kalangitan at 
nagsabi: “O” Allah, pangalagaan Ninyo ang aking kulungan ng 
manok sapagkat Kayo ang Pinakamahusay sa mga 
nangangalaga!” 


Maging matimtiman na tulad ni Asma’ bint Abi Bakr, na 
nakamalas na ang kanyang anak na si Abdallah ibn Az-Zubayr ay 
ipinako sa krus, at nagsabi ng kanyang bantog na mga salita: 
“Hindi baga oras na sa kabalyerong ito na umibis (alalaong baga, 
bumaba sa krus)?” 


Maging gaya ni Al-Khansa na nag-alay ng apat na martir 
alang-alang kay Allah, at nang sila ay patayin, siya ay nagsabi: 
“Ang papuri ay kay Allah na Siyang nagparangal sa akin, sa 

pamamagitan ng pagpapahintulot sa kanila na mapaslang bilang 
mga martir alang-alang sa Kanya.” Tingnan ang mga babaeng ito 
at ang kanilang maringal na kasaysayan. 


“Kunin mula sa simoy ng hangin ang 
kalambutan nito, mula sa musko 
ang bango nito at mula sa bundok 
ang katatagan nito.” 

“At huwag kayong maging mahina [laban sa inyong kaaway], 
at huwag ding malumbay, kayo ay mangunguna [sa tagumpay] 
kung katotohanan na kayo ay [tunay] na sumasampalataya. 

(Qur'an 3: 139) 


10 
Ang maging pinakamagandang babae 
sa mundo 


Sa iyong kagandahan, ikaw ay higit na mainam kaysa sa 
araw, sa iyong pag-uugaling moral, ikaw ay higit na marilag 
kaysa sa musko, sa iyong kayumian, ikaw ay higit na maringal 
kaysa sa buwan sa kanyang kabilugan, sa iyong pagiging 
mapagmahal, ikaw ay higit na kapaki-pakinabang kaysa sa ulan. 
Kaya't panatilihin ang iyong kagandahan na kasama ang 
pananampalataya, ang iyong kapanatagan ng may pagkakuntento, 
ang iyong kalinisan sa pamamagitan ng hijab. Tandaan na ang 
iyong palamuti ay hindi ginto, pilak o mga diyamante, bagkus, ito 
ay ang dalawang rak'ah ng Fajr, sa pagkauhaw kung ikaw ay 
nag-aayuno para kay Allah, nakalingid na kawanggawa na walang 
nakakaalam maliban sa Kanya, maiinit na luha na naghuhugas ng 
kasalanan, matagal na pagpapatirapa sanhi ng lubusang pagtalima 
kay Allah, (at) kakimian sa harapan ni Allah kung ang pagkahilig 
sa paggawa ng kasamaan ay nakapanaig sa 1yo. Bihisan mo ang 
iyong sarili ng mga kasuutan ng tagwa (kabanalan) sapagkat ikaw 
ang pinakamagandang babae sa mundo, kahit na ang iyong damit 
ay nanlilimahid na. Bihisan mo ang iyong sarili ng panbalabal ng 
kahinhinan, sapagkat ikaw ang pinakamagandang babae sa 

mundo kahit na nga ikaw ay nakayapak. Pag-ingatan ang buhay 
na maengkanto ng imoral na pag-uugali ng hindi 
nananampalatayang kababaihan, sapagkat sila ang mga 
panggatong ng apoy ng Impiyerno. 


(N0 3 JAI 5 gu) 46) ZY N Gil NG 
(Walang sinuman ang ibubulid [ipapasok] dito maliban sa 
tampalasan.} (Qur’an 92: 15) 


“Saan ka man magpunta at 
makatagpo ng kadiliman sa iyong 
buhay; ang dapat mong gawin ay 
pailawin ang liwanag ng sulo na nasa 
iyong sarili.” 


ae ke: 


| Kabanata 4 | 


Bee 988 


"Kung ikaw ay magising sa umaga, 
huwag umasa na mabubuhay 
ka pa hanggang sa gabi.” 


1 
Ikaw ay katangi-tangi 
at kagalang-galang 


O” matapat na Muslim, O” nananampalatayang babae na 
palaging bumabaling kay Allah, ang Kataas-taasan, maging gaya 
ng punong palmera, at tumindig ng mataas sa kasamaan at 
kapinsalaan, kung ang isang bato ay ipukol sa punong palmera, 
hinahayaan nito na mahulog ang kanyang bunga (at hindi 
gumaganti). Ito ay nananatiling luntian sa tag-araw at taglamig, at 
nagbibigay ng maraming kapakinabangan. Huwag mong ibaba 
ang iyong sarili sa antas ng mga walang halagang bagay, at 
tumindig ng higit sa lahat ng maaaring makapinsala sa iyong 
kahinhinan at karangalan. Ang iyong mga salita ay marapat na 
ang dhikr, ang tyong sulyap ay marapat na magturo sa iyo ng ilang 
bagay, ang iyong pananahimik ay marapat na iyong pagninilay- 
nilay. Sa gayon ikaw ay makakatagpo ng kaligayahan at 
kapayapaan ng isipan, ikaw ay lubos na tatanggapin at ang mga 
tao ay magpapaulan sa iyo ng papuri at magsasagawa ng du'a 
(panalangin) para sa iyo, at si Allah ay mag-aalis ng mga ulap ng 
hinanakit, ng mga multo (o guni-guni) ng pangamba at ng gusot 
ng kalungkutan. Matulog ng may seguridad na may kaalaman na 
ang mga nananampalataya ay nagdarasal para sa iyo, at magising 
sa kanilang papuri sa iyo. Sa gayon ay iyong mapagtatanto na ang 
kaligayahan ay hindi nangangahulugan nang pagkakaroon ng 

maraming salapi sa bangko, bagkus, ito ay matatagpuan sa 
pagsunod kay Allah; ito ay hindi matatagpuan sa pagsusuot ng 
mga bagong damit o pagsisilbi sa mga tao, bagkus, ito ay 
matatagpuan sa pagsunod kay Allah. 


"Huwag mong isuko ang iyong sarili, 
sapagkat ang pagbabago ay 
karaniwan nang mabagal, (ikaw) ay 
makakaharap ng mga balakid na 
makapagpapatamlay sa iyo, ngunit 
huwag hayaan ang mga balakid na 
ito ay makagapi sa iyo.” 

4... Manalangin sa Akin, 
[at] Ako ay tutugon sa inyong 
[panalangin]... (Qur an 40: 60) 


2 
Tanggapin ang biyaya 


at samantalahin ito 


Samantalahin ang mga biyaya ni Allah, magbigay ng 
pasasalamat sa Kanya at sundin Siya. Masiyahan sa tubig na 
lyong iniinom at ginagamit para sa wudu’. Masiyahan sa init at 
liwanag ng araw, at sa liwanag at kagandahan ng buwan. Pumitas 
ng bunga mula sa mga puno, uminom ng busog mula sa mga ilog, 
pagmasdan ang karagatan, maglakad sa kahabaan ng mga bukirin, 
at magbigay ng pasasalamat kay Allah, ang 
Pinakamakapangyarihan, ang Paulit-ulit na Nagpapatawad, ang 
Nakapangyayari at Nakapapanaig. Gamitin ang mga pagpapala 
(biyaya) ni Allah na Kanyang ipinagkaloob sa iyo, at mag-ingat 
na maitakwil ang mga biyayang ito. 


ZOR “7 A 22 7119, 23 sz 
(AT : Jl šu) 4... Gas Aa | Gad oba 
Kanilang nakikilala ang Grasya [Pagpapala] ni Allah, gayunman, 
kanilang ikinakaila ito...) (Qur'an 16: 83) 


Bago mo pagmasdan ang tinik ng rosas, pagmasdan ang 
kagandahan nito. Bago ka dumaing tungkol sa init ng araw, 
masiyahan sa liwanag nito. Bago ka dumaing tungkol sa 
kadiliman ng gabi, isipin ang kapayapaan at katahimikan nito. 
Bakit mo titingnan ang mga bagay sa gayong pesimistiko (may 

madilim at masamang pananaw) at negatibong paraan? Bakit 
ikakaila at babaguhin ang mga biyaya? 


E G4 22o, Ge 7 7 4% 
aniya o SE)... OS af E25 VE Ga NG NG 
(Hindi mo ba napagmasdan sila na nagpalit sa mga Biyaya ni 
Allah tungo sa kawalan ng pananampalataya...?3 (Qur'an 14: 28) 


Kunin ang mga biyayang ito at tanggapin ang mga ito nang 
mabanayad, at purihin si Allah, ang Pinakamakapangyarihan, ang 
Pinakamaluwalhati, para sa kanila. 


“Ang pagpapalit mula sa masama 
tungo sa mabuti ay isang mahabang 
panahon ng pakikipagsapalaran, 
ngunit ito ay kamangha-mangha.” 

€... Huwag mawalan ng pag-asa sa habag ni Allah... 
(Qur'an 39: 53) 


2 


Ang isang malaking bahagi 
ng ikabubuhay ay dumarating kalakip 
ng paghahanap ng kapatawaran 


Isang babae ang nagsabi: “Ang aking asawa ay namatay 
nang ako ay nasa gulang na tatlumpu, at ako ay mayroong limang 
anak, mga lalaki at babae, mula sa kanya. Ang aking mundo ay 
naging madilim sa aking paligid, at ako ay tumangis hanggang sa 
ako ay nangamba na mawawala ang aking paningin. Ako ay 
dumaing tungkol sa aking masamang kapalaran at nahulog sa 
kawalan ng pag-asa at kalungkutan. Ang aking mga anak ay 
maliliit pa, at ang aming kinikita ay hindi sapat. Ako ay 
gumugugol ng maingat mula sa kakaunting salapi na naiwan ng 
aming ama sa amin. Isang araw, sa aking kuwarto, ay binuksan ko 
ang radyo, at itinuon ko sa Istasyon ng Banal na Qur'an ang 
radyo. Aking narinig ang Shaykh na nagsasabi: “Ang Sugo ni 
Allah (ang mga pagpapala at kapayapaan ay mapasakanya) ay 
nagsabi, «Sinuman ang magdasal kay Allah ng malaking bahagi 
(ng kanyang panahon) tungo sa kapatawaran, si Allah ay 
magkakaloob sa kanya ng ginhawa sa bawat kalumbayan at 
isang daang palabas sa bawat kahirapan.” Kaya't matapos 
yaon, ako ay nagsimulang magdasal ng malaking bahagi (ng 
aking oras) tungo sa kapatawaran, at aking sinabi sa aking mga 
anak na gawin din ang gayon. Matapos ang anim na buwan 

lamang, ang mga debeloper (tagapagpaunlad ng lupain at ari- 
arian) ay dumating, binili nila ang ilan sa aming matatandang ari- 
arian at binayaran kami ng milyun-milyon. Ang aking anak na 
lalaki ang unang estudyante na nakapagsaulo ng buong Qur'an sa 
kanyang rehiyon, at siya ay naging pokus (o napagtuunan) ng 
pangangalaga ng mga tao. Ang aming bahay ay napuspos ng mga 
biyaya at aming nakamtan ang pinakamahusay na pamantayan ng 
pamumuhay. Iningatan ni Allah ang lahat ng aking mga anak na 
lalaki at babae na ligtas at malusog, at inalis Niya ang aking 
pagkabalisa, pighati at kalungkutan. Ako ay naging 
pinakamaligaya sa mga babae.” 


“Kung ikaw ay susuko sa kawalan ng 
pag-asa, ikaw ay walang 
matututuhan at ikaw ay hindi 
kailanman makakatagpo ng 
kaligayahan.” 

4... Katiyakan na walang sinuman ang nawawalan 
ng pag-asa sa Habag ni Allah maliban sa mga tao 
na hindi sumasampalataya.) (Qur 'an 12: 87) 


4 
Ang dua (panalangin) 
ay nakapapalis ng pighati 


Ako ay mayroong isang matuwid at matimtimang kaibigan 
na ang (kanyang) maybahay ay dinapuan ng kanser. Sila ay 
mayroong tatlong anak. Siya ay nahulog sa kawalan ng pag-asa at 
ang kanyang mundo ay naging madilim. Ang isa sa mga pantas ay 
nagpayo sa kanya na magdasal ng giyam al-layl at gumawa ng 
dua sa huling (pangatlong) bahagi ng gabi bago ang 
pagbubukang-liwayway, gayundin ay magdasal para sa 
kapatawaran at dumalit ng Qur'an sa ibabaw ng tubig ng 
Zamzam para sa kanyang maybahay. Ipinagpatuloy niya ang 
paggawa ng mga gayong bagay, at ang kanyang maybahay ay 
nagsimulang maghugas ng tubig ng Zamzam na sa ibabaw (nito) 
ay dinalit ang Qur'an. Kinagawian na niyang maupo na katabi 
siya (maybahay) mula sa Fajr (bukang-liwayway) hanggang sa 
pagsikat ng araw, at gayundin mula sa Maghrib (takipsilim) 
hanggang sa Isha’ (gabi), na humihingi kay Allah ng kapatawaran 
at naninikluhod sa Kanya. At matapos, si Allah ay pumalis sa 
kanyang karamdaman at pinagaling siya, at ginawa Niya ang 
kanyang buhok at balat na higit pang maganda kaysa sa una, at 
siya ay naging makapit sa pagdarasal ng kapatawaran at 
pagdarasal ng qiyam-al-layl. Luwalhatiin ang Tagapagpagaling, 
ang Tagapagkaloob ng mabuting kalusugan, wala ng iba pang 

diyos maliban sa Kanya at wala ng ibang Panginoon maliban sa 
Kanya. 


O” aking kapatid na babae! Kung ikaw ay dinapuan ng 
karamdaman, kung gayon, bumaling kay Allah, ang 
Pinakamakapangyarihan, at magdasal sa Kanya ng malaking 
bahagi (ng iyong oras) tungo sa kapatawaran at tumawag sa 
Kanya at magtika sa Kanya. Magkaroon ng mabuting galak, 
sapagkat si Allah ay dumirinig sa mga panalangin, nag-aalis ng 
pighati at pumapalis sa masasamang bagay. 


77 Z, 24 > aro a a 
(TY : Ja N5 yo) 46) EOS ses I] Sadi LA olj 
“Hindi baga Siya [higit na mainam sa inyong mga diyos], Siya na 
tumutugon sa isa na namimighati, kung siya ay naninikluhod sa 
Kanya...?b (Our'an 27: 62) 


"Suriin ang iyong nakaraan at ang 
iyong kasalukuyan, sapagkat ang 
buhay ay isang pagkakasunud- 
sunod ng mga karanasan kung 
saan ang isa ay marapat na 
lumitaw na matagumpay.” 

€... At Siya ay Lagi nang Pinakamahabagin 
sa mga sumasampalataya.) (Our 'an 33: 43) 


5 


Mag-ingat sa kawalan ng pag-asa 
at kabiguan 


Isang kabataang lalaki ang nabilanggo at ang kanyang ina 
ay wala ng iba (pang kasama) maliban sa kanya. Siya ay hindi 
makatulog at ang pighati ay lubusang lumukob sa kanya. Siya ay 
tumangis hanggang sa siya ay wala nang maitangis, sa gayon, si 
Allah ay namatnubay sa kanya upang magsabi ng, “cLa hawla wa 
la quwwata illa Billah (wala ng iba pang kapangyarihan at lakas 
maliban kay Allah).»” Inulit-ulit niya ang mga dakilang salitang 
ito, na isa sa mga kayamanan ng Paraiso, at matapos lamang ang 
ilang araw na siya ay nawalan ng pag-asa sa kanyang anak na 
makalalabas pa ng kulungan, siya (ang anak) ay kumakatok na sa 
pintuan at siya ay napuspos ng kagalakan. Gayon ang gantimpala 
ng isa na naglalagay ng kanyang pagtitiwala kay Allah, na patuloy 
na tumatawag sa Kanya at nagpapamahala ng lahat ng kanyang 
gawain (pangyayari) sa Kanya. Kaya't marapat mong dalitin ang 
ganitong dhikr,“«La hawla wa la quwwata illa Billah (wala ng iba 
pang kapangyarihan at lakas maliban kay Allah)»," sapagkat ang 
mga ganitong dakilang salita ay ang sekreto ng kaligayahan at 
tagumpay. Dalitin ito sa malaking bahagi (ng iyong oras), itaboy 
na palayo ang mga multo (o guni-guni) ng pighati at kalungkutan 
sa pamamagitan nito, at tanggapin ang masayang balita na hindi 
magtatagal, si Allah ay magkakaloob sa iyo ng kaligayahan at 
daang palabas. Mag-ingat na mawalan ng pag-asa o ang maging 

bigo, sapagkat walang kahirapan maliban na ito ay susundan ng 
ginhawa. Ito ay gayon kung paano ito sa simula at hindi na 
kailangan na ito ay talakayin. Positibong mag-isip kay Allah, ang 
Kataas-taasan, at ilagay ang iyong pagtitiwala sa Kanya, hanapin 
kung ano ang nasa Kanya, at maghintay sa daang palabas. 


“Huwag hayaan ang iyong mga 
problema ang maging paksa ng pag- 
uusap sa iba, sapagkat sa paggawa 
ng gayon, ikaw ay lumilikha ng sagka 
sa pagitan ng iyong sarili at ng 
kaligayahan.” 

4... Katotohanan, ang inyong Panginoon ay may 
malawak na pagpapatawad...) (Qur'an 53: 32) 


6 
Ang iyong bahay ay isang kaharian 
ng kaluwalhatian at pag-ibig 


Mahal kong kapatid na babae! Manatili sa iyong bahay 
maliban sa mga seryoso at kinakailangang bagay, sapagkat ang 
iyong tahanan ang sekreto ng iyong kaligayahan. 


FT 3 xa . 117 
map (O. Kass 
“At manatili sa inyong tahanan... (Qur'an 33: 33) 


Sa iyong tahanan, ikaw ay makakatagpo ng damdamin ng 
kaligayahan at mapapangalagaan mo ang iyong karangalan, 
dignidad at kahinhinan, sapagkat ang walang halagang babae ay 
ang isa na madalas na pumupunta sa pamilihan ng walang dahilan, 
na ang pangunahing pinagtutuunan ng pansin ay magmasid sa 
mga uso at sumunod sa uso, na pumupunta sa mga tindahan at 
nagtatanong tungkol sa bawat bagong bagay. Siya ay walang 
pagsasaalang-alang sa relihiyon o sa da 'wah at walang ambisyon 
na ipagpatuloy ang paghahanap ng karunungan at maging isang 
edukada. Bagkus, siya ay maluho at ang kanyang pinagtutuunan 
ng pansin ay ang pagkain at kasuutan. Kaya't mag-ingat na 
iwanan ang iyong tahanan sapagkat ito ang lugar ng kaligayahan, 
kaligtasan at kapanatagan, ang santuwaryo na nagbibigay ng 
damdamin ng pagiging ligtas. Gawin ang iyong tahanan na siyang 
pokus (o sentro) ng pagmamahal, pagkamapagbigay at kabutihan. 


86 


Kabanata 4 


"Huwag dumaing tungkol sa iyong 
mga problema maliban sa kanila na 
makatutulong sa iyo sa 
pamamagitan ng kanilang payo at 
mabubuting salita.” 

«Gaano kamangha-mangha ang kalagayan 
ng nananampalataya, sapagkat 
ang kanyang mga gawain 
(o pangyayari) ay mabuting lahat.» (Hadith) 


1 
Ikaw ay walang panahon para 


sa hungkag na pag-uusapan 


Iwasan ang mga pagtatalo at ang mapasangkot sa walang 
saysay na pagtatalakayan tungkol sa mga bagay na maaaring 
kailanman ay hindi magaganap, sapagkat ang gayon ay 
nagdudulot ng pagkabagabag at pagkasuya. Huwag laging 
magtangka na mahikayat ang mga tao tungkol sa mga bagay na 
bukas sa marami o iba't ibang punto ang pananaw, bagkus, ay 
payak na sabihin ang iyong pananaw nang matahimik na hindi 
kinakailangang magalit o sumubok na puwersahin ang iba. 
Iwasan ang pagsalangsang o pamumuna nang labis-labis sa iba, 
sapagkat ang gayon ay makagagawa sa iyo na maging asiwa (o di- 
mapakali), at magbibigay sa iba ng maling impresyon (o pag- 
aakala) tungkol sa iyo. Sabihin ang gusto mong sabihin sa isang 
mabuti at mahinahong pamamaraan, at sa gayon ay magagawa mo 
na mapalapit (sa damdamin) ng mga tao at makapagbigay ng 
inspirasyon sa kanila. Higit pa roon, ang pagkabalisa at pighati ay 
naghahantong upang ikaw ay magsalita ng hindi mabuti sa 
talikuran tungkol sa iba at sila ay (iyong) abahin o maliitin, na 
pumapalis palayo sa gantimpala, na naghahatid sa iyo ng 
kabigatan ng kasalanan at nakawawasak sa kapanatagan. Kaya't 
magbigay ng atensyon na maiwasto ang iyong mga sariling 

pagkakamali at iyong kalimutan ang tungkol sa mga pagkakamali 
ng iba, sapagkat si Allah ay hindi lumikha sa atin na perpekto at 
hindi nagkakamali; bagkus, tayong lahat ay may mga kasalanan at 
mga pagkakamali. Kaya't magbigay ng masayang balita sa isa na 
nagbibigay-tuon na pakitunguhan ang kanyang sariling mga 
pagkakamali kaysa ang mga pagkakamali ng iba. 


"Ang ina na ang kanyang anak ay 
nahulog mula sa mataas na lugar ay 
hindi marapat na mag-aksaya ng 
panahon sa pag-iyak, bagkus, 
marapat siyang magtuon (ng oras) 
na bigyang-lunas ang kanyang mga 
pinsala.” 

«Unawain na ang anumang sumapit 
sa iyo ay hindi maaaring 
makaiwas sa iyo.» (Hadith) 


8 


Maging nagagalak sa puso 
at ang sandaigdigan 
ay yayakap sa iyo 


Tingnan ang buhay ng may espiritu ng pag-ibig at 
optimismo (magandang pananaw sa hinaharap), sapagkat ang 
buhay ay isang regalo (o biyaya) mula kay Allah para sa tao. 
Kaya't tanggapin ang regalong ito mula sa Tanging Isa, kunin ito 
ng may galak at yakapin ang kislap ng umaga at katahimikan ng 
gabi, at kaliwanagan ng araw. Inumin ang tubig na naririto ng may 
pasasalamat, samyuhin ang sariwang hangin ng may galak, 
amuyin ang mga rosas at luwalhatiin si Allah. Isipin ang tungkol 
sa sandaigdigan at matuto mula sa gayon, gamitin ang 
pinagpalang regalo (o biyaya) ng lupa, ang magagandang 
bulaklak, ang manamis-namis na hangin, ang kasiyahan ng 
halamanan, ang init ng araw, ang liwanag ng buwan. Hayaan ang 
mga biyayang ito ay mag-udyok sa iyo upang sundin si Allah, ang 
Kataas-taasan, magbigay ng pasasalamat sa Kanya at purihin Siya 
para sa Kanyang mga biyaya at kasaganaan. Huwag hayaan ang 
pagkabalisa at pighati ay makahadlang sa iyo na makita ang mga 
pagpapalang ito o ang makagawa na ikaw ay mawalan ng 
pasasalamat: bagkus, tandaan na ang Manlilikha at Tagapanustos 
ay gumawa lamang ng mga ganitong biyaya bilang isang paraan 

upang tulungan ka at sumunod sa Kanya, at Siya ay nagwika: 


ke S 993-94, Pus? Pd „AA 313,4 Ber 

46) ... Pa L > ier, S lali ČA bako kuj L R 
(01 LO pa fall 5 ) gaw) 
40 [kayong mga] Sugo! Kumain ng Tayyibat [lahat ng uri ng 
Halal (pinahihintulutang)] pagkain na ginawa ni Allah na 
pinahihintulutan sa inyo [ang karne o laman ng kinatay na hayop, 
mga produktong mula sa gatas, taba, gulay, prutas] at gumawa ng 
matutuwid na gawa... (Qur'an 23: 51) 


“Ang pinakamatapat na 
pagkamapagbigay ay nanggagaling 
mula sa kanila na walang angking 
anuman, subalit nakakakilala sa 
halaga ng isang mabuting salita at 
isang ngiti. Gaano karaming tao ang 
nagbibigay, ngunit ito ay wari bang 
sila ay nagbibigay ng isang sampal.” 

4At sinuman ang mangamba kay Allah 
at magpanatili ng kanyang tungkulin 
sa Kanya, ay gagawa Siya para 
sa kanya ng daang palabas 
[sa bawat kahirapan].} (Our an 65: 2) 


2 
Walang sinuman kailanman 
ang ganap na maligaya 


Ikaw ay gumagawa ng isang malaking pagkakamali kung 
iyong inaakala na ang buhay ay marapat na laging nasa isang 
daang porsiyento na pabor sa iyo. Ito ay isang bagay na 
mangyayari lamang sa Paraiso. Sa mundong ito, 
magkagayunman, ang kaligayahan ay nauugnay. Hindi mo 
makukuha ang lahat-lahat ng iyong nais, lagi nang magkakaroon 
dito ng ilang problema, karamdaman, kahirapan at mga pagsubok. 
Kaya't maging mapagpasalamat sa panahon ng ginhawa at 
maging matiyaga sa mga panahon ng kahirapan. Huwag maging 
lubhang ideyalistik at maghangad ng mabuting kalusugan na 
walang karamdaman, kasaganaan na walang paghihikahos (o 
karalitaan), kaligayahan na walang makakasira sa iyong galak, 
isang asawa na walang negatibong bahagi (ng pagkatao), isang 
kaibigan na walang mga pagkakamali (o kapintasan). lto ay hindi 
kailanman mangyayari. Matuto na palagpasin (o huwag pansinin) 
ang mga negatibong aspeto at mga pagkakamali, at tumingin sa 
mga positibong aspeto at mabubuting bagay. Mag-isip ng mabuti 
sa iba at gumawa ng dahilan (o katwiran) para sa kanila, 

datapuwa't ilagay mo lamang ang iyong pagtitiwala kay Allah, 
sapagkat ang mga tao ay hindi bagay (o wasto) upang 
mapananganan o maasahan, o ang ipamahala sa kanila ang iyong 
mga gawain (o pangyayari): 


GN Es a Ss 7 2353 5 4 
Ga zs, SD... GA He HS I HP 
Katotohanang ikaw ay hindi nila mapapangibabawan laban kay 


Allah sa anupaman [kung Kanyang naisin na ikaw ay 
parusahan]... (Qur'an 45: 19) 


“Huwag maging kuntento na 
magkaroon ng ilang madidilim na 
lugar sa iyong buhay, sapagkat ang 
liwanag ay naririyan, ang dapat mo 
lamang na gawin ay sindihan ito at 
pagmasdan na ito ay nagliliwanag.” 

4At sinuman ang mangamba kay Allah at nagpapanatili 
ng kanyang tungkulin sa Kanya, gagawin Niya 
ang kanyang bagay-bagay [o pangyayari] 
na maginhawa sa kanya.) (Qur'an 65: 4) 


10 


Pumasok sa halamanan ng karunungan 


Ang isa sa paraan nang paghahanap ng kaligayahan ay 
pang-unawa sa Islam, sapagkat ang pag-aaral tungkol sa Islam ay 
naghahatid ng pagkakuntento at nakalulugod sa Panginoon. Gaya 
na nga nang sinabi ng Propeta (ang mga pagpapala at kapayapaan 
ay mapasakanya): «Kung si Allah ay magnais ng mabuti sa isang 
tao, Kanyang pinagkakalooban siya ng pang-unawa sa 
relihiyon.» Kaya't magbasa ng mga aklat ng karunungan na 
mayroon sa ngayon na madaling basahin, na magbibigay sa iyo ng 
kapakinabangan at makadaragdag sa iyo ng karunungan at pang- 
unawa sa Islam, gaya ng Riyad-as-Salihin, Fiqh as-Sunnah, Fiqh 
ad-Dalil, magaan na mga Tafsir (paliwanag at kahulugan) at 
kapaki-pakinabang na mga salaysay. Tandaan na ang 
pinakamahusay sa iyong mga gawa ay maalaman kung ano 
ang ibig ipakahulugan ni Allah sa Kanyang Aklat at kung ano ang 
ipinakakahulugan ng Propeta (ang mga pagpapala at kapayapaan 
ay mapasakanya) sa kanyang Sunnah, kaya't pag-aralan ang 
Qur'an sa malaking bahagi (ng iyong oras) na kasama ang iyong 
mga kapatid (na babae), isaulo kung anuman ang kaya mo sa 
gayon, makinig at gumawa ayon dito, sapagkat ang 
kamangmangan sa Islam ay naghahantong sa kadiliman at 
pagkabagabag sa puso. Ikaw ay marapat na magkaroon ng 

pantahanang aklatan, maging ito man ay maliit, na nagtataglay ng 
mga makabuluhang aklat at teyp. Mag-ingat sa pag-aaksaya ng 
oras sa pakikinig sa mga awitin at panonood ng mga kuwentong 
drama, sapagkat ikaw ay tatawagin upang ipagsulit ang bawat 
saglit ng iyong buhay, kaya't gamitin nang ganap ang iyong oras 
upang bigyang-lugod si Allah, ang Kataas-taasan, ang 
Pinakamakapangyarihan. 


“Ang pinakamahirap na oras ay 
magiging madali sa pamamagitan 
ng ngiti ng isang may pagtitiwalang 
tao.” 


ae ke: 


i Kabanata 5 | 


Be č 


4... Maaaring si Allah, makaraan ang gayon, 
ay maghahatid ng ilang bagong bagay 
na magaganap.? (Qur'an 65: 1) 


1 
Tandaan ang mga tumigis na luha 


at mga sugatang puso 
Ang isa sa mga deboto ng panitikan ay nagsabi: 


Kung ikaw ay naniniwala na ikaw ay mayroong kasunduan 
sa panahon, na ang mga gayong bagay lamang ang daan na iyong 
nais sa lahat ng iyong mga gawain (o pangyayari), at ikaw ay 
bibigyan lamang kung ano ang iyong nais at ninanasa, kung 
gayon, may kabuluhan na bigyan mo ang iyong sarili ng 
malayang paghahari na magdalamhati sa bawat panahon na hindi 
mo nakakamtan ang iyong nais, o kung ang mga balakid ay 
dumating sa pagitan mo at ng iyong minimithi. Subalit kung ikaw 
ay nakakaalam na ang mga bagay ay naghahalinhinan, na kung 
minsan ay nakakamtan mo ang iyong nais at kung minsan ito ay 
hindi mo nakakamit, at ang buhay ay hindi kailanman nagbibigay 
sa iyo ng regalo (o biyaya), at matapos ay iyong nakakalimutan 
ang tungkol dito, bagkus, ito ay darating upang bawiin yaon, at ito 
ang paraan ng buhay para sa lahat ng mga anak ni Adan, kahit na 
sila ay nakatira sa mga palasyo o mga dampa, para sa kanya na 
ang hangganan ay ang langit (alapaap) at ang isa na natutulog sa 
hubad na lupa. Kaya't subukang pakalmahin ang iyong dalamhati 
at pahirin ang iyong mga luha, sapagkat hindi lamang ikaw ang 
tinamaan ng mga kalamidad at ang iyong mga problema ay hindi 

na bago o di-makatarungan sa mga kasaysayan ng kalamidad at 
dalamhati (o kalungkutan). 


“Tumigil sa panghihinayang (o 
pagiging malungkot) sa iyong 
kasalanan at mag-isip tungkol sa 
mabubuting gawa na siyang 
maghahantong upang mapalitan ito 
(alalaong baga, maibsan ang 
kasalanan)." 


Ang Pinakamaligayang Babae Sa Mundo 99 


"Ang mga kalamidad ay nakagagawa 
sa mga tao na manawagan kay Allah." 


2 


Ang mga taong ito 
ay hindi maligaya 


Huwag tumingin sa kanila na namumuhay sa buhay ng 
kaluhuan at kariwasaan, sapagkat sila ay marapat na kaawaan, 
hindi kainggitan. Ang mga tao na ang pinagtutuunan lamang ng 
pansin ay gumugol ng maluho sa kanilang sarili at magpasasa sa 
kanilang bawat kapritso at maghanap ng kasiyahan, - kahit na ito 
ay pinahihintulutan o ipinagbabawal, - ay hindi maligaya. 
Bagkus, sila ay namumuhay ng mahirap na buhay ng pighati at 
pagkabalisa, sapagkat walang sinuman na lumihis mula sa landas 
ni Allah at sumuway sa Kanya ang kailanman ay makakatagpo ng 
kaligayahan. Kaya't huwag akalain na yaong mga namumuhay ng 
buhay ng kariwasaan at kaluhuan ay maligaya at kuntento, - tunay 
ngang hindi. Ang ilang maralitang babae na naninirahan sa putik 
na dampa ay higit na mainam kaysa sa kanila na natutulog sa 
malambot na kama at mga saping-higaan na may burda at sutla sa 
matataas na palasyo, sapagkat ang maralitang babae na 
naniniwala kay Allah, ang Kataas-taasan, at sumasamba sa Kanya 
ay higit na mainam kaysa sa isa na napaligaw sa landas ni Allah. 


“Ang kaligayahan ay namamayani sa 
iyo at ikaw ay marapat na magtuon 
ng iyong lakas (pagsisikhay) sa iyong 
sarili.” 

#Kaya't iyong maalaman [O’ Muhammad] na ang 
La ilaha illa Allah |Wala ng iba pang diyos 
ang karapat-dapat pag-ukulan ng pagsamba 

maliban kay Allah]...$ (Qur'an 47: 19) 


5 
Ang landas kay Allah ay ang 
pinakamainam na landas 


Ano ang kaligayahan? Ang kaligayahan ba ay matatagpuan 
sa salapi o sa katatayuan (sa buhay) o sa angkan? Maraming 
kasagutan, ngunit ating tingnan ang kaligayahan ng babaeng ito: 


Isang lalaki ang nagkaroon ng pagtatalo sa kanyang 
maybahay at nagsabi: "Gagawin ko na ang iyong buhay ay 
maging miserable (malungkot at may kahirapan).” Ang 
maybahay ay mahinahong tumugon, “Hindi mo magagawa ang 
gayon.” Siya ay nagsabi, “Bakit hindi?” Siya (maybahay) ay 
nagsabi, “Kung ang kaligayahan ay matatagpuan sa salapi o 
alahas, maaari mo akong pagkaitan nito at alisin ito mula sa akin, 
ngunit sa (iba na) higit dito ay wala ka o ang iba pang tao ng 
anumang kontrol (paghahawak). Ako ay nakakatagpo ng 
kaligayahan sa aking pananampalataya, at ang aking 
pananampalataya ay nasa aking puso, at walang sinuman ang 
may anumang kapangyarihan ng higit pa rito maliban sa aking 
Panginoon.” 

Ito ang tunay na kaligayahan, ang kaligayahan ng 


pananampalataya, at walang sinuman ang nakadarama ng 
ganitong kaligayahan maliban sa kanya na ang isipan, puso at 

kaluluwa ay puno ng pagmamahal kay Allah. Ang isa na tunay na 
may kontrol sa kaligayahan ay ang Tanging Isang Diyos, kaya't 
maghanap ng kaligayahan sa Kanya sa pamamagitan ng 
pagsamba at pagsunod sa Kanya. 


Ang tangi lamang paraan upang makatagpo ng kaligayahan 
ay sa pamamagitan ng pag-aaral sa tunay na relihiyon na ipinadala 
sa Sugo ni Allah (ang mga pagpapala at kapayapaan ay 
mapasakanya). Sa sandaling matagpuan ng tao ang landas na ito, 
hindi na mahalaga kung siya man ay natutulog sa isang dampa o 
sa tabi ng daan, at siya ay magiging kuntento sa isang piraso ng 
tinapay, at siya ang magiging pinakamaligayang tao sa mundo. 
Subalit kung sinuman ang mapaligaw sa ganitong landas ay 
makakatagpo na ang buong buhay ay batbat ng kalungkutan, ang 
kanyang kayamanan ay pagkakait, ang kanyang mga pagsisikhay 
ay pagkalugi at ang kanyang wakas ay pagkaaba. 


“Kailangan natin ang salapi upang 
mabuhay ngunit ito ay hindi 
nangangahulugan na tayo ay 
marapat na mabuhay alang-alang 
sa salapi.” 

xO" Allah, ako ay humihingi ng Inyong 
pagpapatawad at pagkakandili.» 


4 


Kung ang mga bagay ay hindi na 
makayanan, bumaling kay Allah 


Si Ibn Al-Jawzi ay nagsabi: 


“Ilang bagay ang nagbibigay sa akin ng malaking bahagi ng 
kalungkutan at pighati, at ako ay nagsimulang mag-isip nang 
matagal at may kahirapan kung paano ako makakaalpas sa 
ganitong kalagayan sa pamamagitan ng anumang paraan, ngunit 
ako ay hindi makatagpo ng anumang daang palabas. At matapos, 
ay nadaanan ko ang ganitong talata: 


. EN NS a To” Lo „4 Z 
(Y : SWI 55 5) LO EASE GIA oe Be 
4... At sinuman ang mangamba kay Allah at nagpapanatili ng 


kanyang tungkulin sa Kanya, gagawa Siya ng daan para sa kanya 
upang makalabas [sa bawat kahirapan].} (Qur'an 65: 2) 


Aking napagtanto na ang taqwa (kabanalan, pangangamba kay 
Allah) ang siyang daang palabas sa bawat uri ng kalungkutan at 
pighati. Sa sandaling aking sundin ang landas ng tagwa, aking 
natagpuan ang daang palabas.” 


Aking sinasabi: sa matatalinong tao, ang tagwa ang daan na 
naghahantong sa lahat ng bagay na mabuti, sapagkat ang 
kalamidad ay nangyayari lamang bilang resulta ng kasalanan, at 
ito ay malaangat lamang sa pamamagitan ng pagsisisi. Ang 

kalungkutan, dalamhati at pagkabalisa ay mga kaparusahan sa 
mga kasalanan na iyong nagawa, sa pagiging kulang sa iyong mga 
dasal, sa pagsasabi ng masama sa talikuran tungkol sa isang 
Muslimah (babaeng Muslim), o ang pagwawalang-bahala sa 
hijab, o ang pagsasagawa ng haram (ipinagbabawal) na gawa. 
Sinuman ang sumalungat sa mga batas ni Allah, ang 
Pinakamakapangyarihan, ay marapat na magbayad ng halaga 
sa gayong kamalian. Ang Tanging Isa na lumikha ng kaligayahan 
ay ang Pinakamapagbigay, ang Pinakamahabagin, kaya't paano 
ka makahahanap ng kaligayahan sa kaninuman maliban pa sa 
Kanya. Kung ang mga tao ay may kontrol (o paghahawak) sa 
ibabaw ng kaligayahan, walang sinumang tao ang malalabi na 
mapagkakaitan o magdadalamhati sa kalupaan. 


“Itapon ang lahat nang 
nakapagpapatamlay na isipin na 
nakagagawa na ikaw ay maging 
walang kalaban-laban (o walang 
silbi), at ituon (ang iyong sarili) sa 
tagumpay, kung gayon, kailanman 
ay hindi ka mabibigo.” 

«Ako ay Ako kung paano ang Aking alipin ay nag-aakala 
kung sino Ako (alalaong baga, magagawa Ko para 
sa kanya kung ano ang kanyang inaakala na 
Aking magagawa para sa kanya).» (Hadith Oudsi) 


p 


Gawin ang bawat araw 


na bagong simula 


Ang paglayo kay Allah, ang Kataas-taasan, ay nagbubunga 
lamang ng mapait na prutas, at ang mga regalo (biyaya) ng 
katalinuhan, lakas, kagandahan at karunungan ay mapapalitang 
lahat ng kalamidad at pagkalugi kung ang mga ito ay 
pananatilihin na malayo sa patnubay ni Allah, ang Kataas-taasan, 
at napagkaitan ng Kanyang mga biyaya (pagpapala). Dahil dito, si 
Allah ay nagbabala sa mga tao ng magiging kahahantungan ng 
pagiging malayo sa Kanya. 


Kung ikaw ay naglalakad sa kalsada at ang isang sasakyan 
ay patungo sa iyo na may matinding bilis at inaakala mo na ito ay 
sasagasa sa iyo at papatay sa iyo, ikaw ay walang ibang 
mapagpipilian maliban na mabilis na kumilos at subukang 
mapalayo roon... Nais ni Allah na bigyang-babala ang Kanyang 
mga alipin na sila ay makakaharap ng gayong katulad na uri ng 
pagkawasak kung sila ay tatalikod palayo sa Kanya, kaya't sila ay 
inuudyukan Niya na maghanap lamang ng kaligtasan sa Kanya: 
a) ZG A cite GE BL SS Sy A y 


Gx B AMT a», NG 
(01—0« nou lična) "10 NA 54 43 SI 

4Kaya't tumalilis kay Allah [mula sa Kanyang Kaparusahan tungo 
sa Kanyang Habag, - Islamikong Monoteismo]. Katotohanang 
ako [Muhammad] ay isang hayag na tagapagbabala sa inyo mula 
sa Kanya. At huwag mag-akibat [o huwag sumamba] ng iba pang 
ilah [diyos] na kasama [katambal] ni Allah [luwalhatiin lamang 
Siya, higit Siyang Kataas-taasan sa lahat ng mga iniaakibat nilang 
mga katambal sa Kanya]. Katotohanan, ako [Muhammad] ay 
isang hayag na tagapagbabala sa inyo mula sa Kanya.? 
(Qur'an 51: 50-51) 


Ang pagbabalik-loob kay Allah ay nangangailangan sa 
isang tao na magpanibago ng kanyang sarili, muling organisahin 
(isaayos) ang kanyang buhay, paunlarin ang higit na mainam na 
kaugnayan sa kanyang Panginoon, at gumawa ng mabubuting 
gawa. Ito ang simula ng isang bagong kasunduan na naisabuod sa 
sumusunod na du a: 


«Allahumma anta rabbi la ilaha illa anta. Khalagtani wa ana 
abduka wa ana ala ahdika wa wa 'dika ma istata tu. A 'udhu bika 
min sharri ma sana ta. Abu'u laka bi ni 'matika alayya wa abu’u 
bi dhanbi faghfir li fa innahu la yaghfiru adh-dhunuba illa anta. 
[O” Allah, Ikaw (po) ang aking Panginoon at wala ng iba pang 
diyos maliban sa Inyo. Ikaw (po) ang lumikha sa akin at ako ang 
Inyong alipin. At ako ay nagsusumikap sa pinakamahusay kong 
magagawa na panatilihin ang aking pangako (ng 
pananampalataya) sa Inyo at ang mabuhay sa pag-asa ng 
Inyong pangako. Ako ay humahanap ng pagpapakanlong sa Inyo 
sa aking malaking masasamang gawain. Ako ay kumikilala sa 
Inyong mga biyaya (pagpapala) sa akin at inaamin ko ang aking 
mga kasalanan. Kaya't patawarin (Ninyo) ako, sapagkat wala ng 
iba maliban sa Inyo ang nagpapatawad ng mga kasalanan].» 

Kabanata 5 


"Kung ikaw ay mabigo sa isa sa iyong 
mga gawain, hindi ka marapat na 
magpadala sa kawalang-pag-asa, 
huwag mabalisa at kailanman ay 
huwag mag-alinlangan na ikaw ay 
makakatagpo ng isang solusyon 
(lunas).” 

«Ang iyong pagngiti sa iyong kapatid na babae 
ay (isang gawa) ng kawanggawa.» 


6 
Ang mga babae ay tulad 
ng mga bituin sa langit 


Ang matuwid na babaeng Muslim ay siya na mabait na 
nakikitungo sa kanyang asawa at sumusunod sa kanya matapos 
ang pagsunod sa kanyang Panginoon. Ang Sugo ni Allah (ang 
mga pagpapala at kapayapaan ay mapasakanya) ay pumuri sa mga 
gayong babae at itinuring sila bilang mga huwarang maybahay na 
marapat na hanapin ng mga lalaki. Nang ang Propeta (ang mga 
pagpapala at kapayapaan ay mapasakanya) ay tinanong kung sino 
ang babae na pinakamainam, siya ay nagsabi: «Siya na 
gumagawa na maging maligaya siya (asawa) kung siya ay 
tumitingin sa kanya, na sumusunod sa kanya kung kanyang 
sabihin na gumawa ng isang bagay, at hindi sumasalansang sa 
kanya sa paraan (o gawi) na hindi niya nagugustuhan kung 
tungkol sa kanyang sarili (maybahay) o sa kanyang kayamanan.» 


Nang si Allah, ang Kataas-taasan, ay magpahayag ng mga 
salita: 
LA. Z 54 NA 10 
(VE 245 N5) gw) 4D ... Za CAA OS GN eka pa 


d... At sila na nagtatago ng ginto at pilak [a/-kanz: ang salapi, na 
ang Zakah para rito ay hindi ipinagbayad]...% (Qur'an 9: 34) 


(Minsan) si “Umar ay lumabas at si Thawban (nawa'y 
kalugdan silang dalawa ni Allah) ay sumunod sa kanya. Si “Umar 

ay pumaroon sa Propeta (ang mga pagpapala at kapayapaan ay 
mapasakanya) at nagsabi: “O” Propeta ni Allah, ang talatang ito 
ang naging sanhi na ang iyong mga Kasamahan ay mabalisa.” 
Ang Propeta ay nagsabi «Hindi ko ba sasabihin sa inyo ang isang 
bagay na kayamanan ng isang lalaki? Ang isang matuwid na 
babae na nakalulugod sa kanya kung siya ay tumitingin sa kanya 
(maybahay), kung siya ay magsabi sa kanya na gumawa ng isang 
bagay, siya (maybahay) ay sumusunod sa kanya, at kung siya ay 
malayo sa kanya, siya ay matapat (alalaong baga, nagpapanatili 
ng kalinisan ng kanyang pagkababae).y 


Ang Sugo ni Allah (ang mga pagpapala at kapayapaan ay 
mapasakanya) ay nagsabi na ang pagpasok ng babae sa Paraiso ay 
depende kung ang kanyang asawa ay nalulugod sa kanya. 
Isinalaysay na si Umm Salamah (nawa'y kalugdan siya ni Allah) 
ay nagsabi: “Ang Sugo ni Allah ay nagsabi, «Ang sinumang 
babae na namatay na ang kanyang asawa ay nalulugod sa kanya 
ay papasok sa Paraiso.»” Kaya't maging katulad ng gayong 
babae at ikaw ay magiging maligaya. 


“Mayroong isang lugar sa iyo sa 
unang hanay, kung ikaw ay 
gumagawa sa pinakamainam na 
maging mahusay sa lahat ng iyong 
ginagawa.” 

“Maging masaya upang mabuhay.” 


{ 
Ang kamatayan ay higit na mainam 
kaysa sa paggawa ng haram 
(ipinagbabawal) na gawain 


Ayon sa hadith na isinalaysay ni Abdullah ibn ‘Umar ibn 
Al-Khattab (nawa'y kalugdan siya ni Allah) tungkol sa tatlong tao 
na nanatili ng buong gabi sa kuweba, at matapos ay isang 
malaking bato ang nahulog sa bundok at bumara sa pasukan ng 
kuweba, kaya't sila ay nagdasal kay Allah, ang Kataas-taasan, 
upang iligtas sila at binanggit nila ang kanilang matutuwid na 
gawa, ang pangalawa sa kanila ay nagsabi: 


“O” Allah, ako ay may pinsang babae na siyang pinakamahal sa 
mga tao sa akin, - ayon sa isa pang ulat, nakahiratihan ko nang 
mahalin siya ng higit pa sa magagawang pagmamahal ng 
sinumang lalaki sa isang babae, - at siya ay aking nilapitan ngunit 
tumanggi siya sa aking paglapit, hanggang sa isang taon siya ay 
naging napakahirap at desperada, kaya't siya ay pumaroon sa akin 
at binigyan ko siya ng isang daan at dalawampung dinar sa 
kundisyon na pababayaan niya ang aking paglapit sa kanya. 
Subalit nang ako ay maupo sa pagitan ng kanyang mga binti, siya 
ay nagsabi, “Pangambahan mo si Allah, at huwag mo itong 
punitin maliban sa pinahihintulutang paraan.’ Ang babaeng ito ay 
maka-Diyos (banal) at sa una pa man ay hindi niya pinabayaan na 
siya (lalaki) ay makalapit, ngunit nang siya ay nasa kalagayan ng 
desperadong pangangailangan sanhi ng kahirapan, siya ay walang 

mapagpipilian, datapuwa't ipinaala-ala niya sa kanya si Allah, ang 
Pinakamakapangyarihan, at sinabi sa kanya na pangambahan 
Siya. Ito ang nag-udyok ng damdamin ng pananampalataya sa 
kanyang puso at nagpaala-ala sa kanya na kung kanyang ninanais 
siya, marapat na siya ay pangasawahin niya sa wastong paraan at 
huwag magkasala ng zina (pangangalunya) sa kanya. Ito ang 
nakapigil sa kanya at siya ay nagsisi kay Allah, ang 
Pinakamakapangyarihan, ang Pinakamahabagin, at ito ang 
dahilan na ang bahagi ng malaking bato ay umusog (gumalaw) sa 
araw na naharangan nito ang bukana ng kuweba. 


“Matutuhan kung paanong 
makipamuhay (maging kasama) ng 
takot (o pangamba), at ito ay 
maglalaho.” 

“Ang iyong buhay ay produkto ng iyong mga iniisip.” 


O 


Mga talata na nagbibigay 
ng inspirasyon 


Si Allah, ang Kataas-taasan ay nagwika: 


= 10 ie TE. di 
CAFES CAE STO) 40 ve ak UL, Gad... 9p 
4... Matapos ang kahirapan, si Allah ay lilikha ng ginhawa... 
(Qur'an 63: 7) 


SIS di (25, (avs as it In al lež 

EN Nita 
(Yee Oy dla, po) 4E OA 
gO’ kayong sumasampalataya, magsipagtiyaga at magbata at 
manatiling matatag [sa kinatatayuan] at pangambahan si Allah 
upang kayo ay maging matagumpay.? (Qur'an 3: 200) 
N WAG NGA KAN NG God Hs. > 
(NOT- NOO :a725,,..) LO as 
€... Datapuwa't magbigay ng masayang balita sa As-Sabirin [ang 
matitiyaga], na kung sila ay dinapuan ng kalamidad ay nagsasabi: 
“Katiyakang kami ay angkin ni Allah, at kami sa Kanya ay 
magbabalik.” (Qur'an 2: 155-156) 


c 
ZOR SAA or 33.7, oA z sr P 7 5274 A3 44 ZA, 


(YA sose! 5 ) gaw) 

4At Siya ang nagpapamalisbis ng ulan matapos na sila ay 
mawalan ng pag-asa, at nagpapalaganap ng Kanyang Habag...} 
(Qur'an 42: 28) 


o Sg 7 44 Er a 
(We : zašli „O Ng JO A Oa) tr La] ... že 
4... Yaon lamang matitiyaga ang tatanggap sa kanilang gantimpala 
nang ganap, ng walang pagbibilang. (Qur'an 39: 10) 


At si Allah ay nagsabi sa atin na si Dhu An-Nun ay 
nanikluhod: 


(AV 2 els YI šm) 


4... La ilaha illa Anta [wala ng iba pang diyos ang karapat-dapat 
pag-ukulan ng pagsamba maliban sa Inyo (O’ Allah)], 
Pinakamaluwalhati [at Kataas-taasan] Kayo [ng higit sa lahat ng 
(kasamaan) na kanilang iniaakibat sa Inyo]! Katiyakang ako ay isa 
sa mapaggawa ng kamalian.} (Qur'an 21: 87) 


Ang Qur'an ay nananawagan sa iyo na maging maligaya at 
magkaroon ng garantiya, at upang pagtiwalaan ang iyong 
Panginoon, at buksan ang iyong puso sa tunay na pangako ni 
Allah. Sapagkat hindi Niya nilikha ang sangkatauhan upang 
parusahan sila, bagkus, Kanyang nilikha sila upang subukan sila, 
padalisayin at disiplinahin sila. Si Allah ay higit na mapagmahal 
at mahabagin sa isang tao kaysa sa kanyang ama at ina. Kaya't 
maghanap ng habag, ginhawa at pagkalugod sa Kanya, ang 
Kataas-taasan at Pinakamaluwalhati, - sa pamamagitan ng pag- 
aala-ala sa Kanya, sa pagbibigay ng pasasalamat sa Kanya, sa 
pagbabasa sa Kanyang Aklat at sa pagsunod sa Kanyang Sugo 
(ang mga pagpapala at kapayapaan ay mapasakanya). 


Ang Pinakamaligayang Babae Sa Mundo 113 


"Maghanda sa pinakamasahol, sa 
gayon ay iyong madarama na ang 
mga bagay ay higit na nagiging 
mainam.” 

“Sapat ng karangalan para sa kababaihan na 
ang ina ni Muhammad (ang mga pagpapala 
at kapayapaan ay mapasakanya) ay isang babae.” 


9 
Ang karunungan ng Pinakamahabagin 
ay nakapapalis ng dalamhati 


Si Allah, ang Pinakamapagbigay, ang Pinakamabait, ay 
nagbibigay sa Kanyang alipin ng higit sa kanyang inaasahan bago 
pa man siya humingi. Siya (Allah) ay nagpapahalaga sa maliliit na 
gawa at hinahayaan na ito ay lumaki, at Siya ay nagpapatawad at 
bumubura ng malaking bahagi ng mga pagkakamali (kasalanan). 


EAN 4-7 7 .- os a3 E 4 »4, LAG . 7 84. 
(YA 7 SN By pe) 46 gli 3 43 SEN, sedi 3 os KAP 
4Ang sinupaman sa kalangitan at kalupaan ay humihingi sa 
Kanya. Sa bawat araw Siya ay [naroroon o nagpapatupad] sa ilang 
pangyayari [o gawain (katulad ng pagbibigay ng karangalan o 
kahihiyan sa iba, ng buhay o kamatayan sa iba)]!} (Our an 55: 29) 


Siya ay hindi nagagambala at Siya ay nakikinig sa lahat- 
lahat, Siya ay hindi nalilito kung Siya man ay hinihingan ng 
maraming bagay, Siya ay hindi napapagod kung ang mga tao ay 
mapilit sa pagdulog sa Kanya. Bagkus, nagugustuhan Niya na sila 
ay mapilit sa pagluhog sa Kanya at nagugustuhan Niya na Siya ay 
hinihingan, Siya ay nagagalit kung Siya ay hindi hinihingan o 
tinatawagan. Siya ay mabait sa Kanyang alipin kung ang Kanyang 
alipin ay walang pagsasaalang-alang sa Kanya, pinagtatakpan 
Niya ang Kanyang alipin kung hindi pinagtatakpan ng alipin ang 

kanyang sarili, Siya ay nagpapakita ng habag sa Kanyang alipin 
kung ang alipin ay hindi nagpapakita ng habag sa kanyang sarili. 
Paanong ang mga puso ay hindi magmamahal sa Kanya kung 
walang sinuman ang namamatnubay sa kanila na gumagawa ng 
mabubuti maliban sa Kanya, kung walang sinuman ang naglalayo 
ng masasamang gawa maliban sa Kanya, kung walang sinuman 
ang tumutugon sa mga panalangin, na nagpapatawad ng mga 
kamalian, na nagtatakip ng mga kasalanan, na nagbibigay- 
ginhawa sa mga pighati, na nagbibigay ng tulong sa desperado (o 
nawawalan ng pag-asa) at nagkakaloob ng mga pagpapala at 
habag maliban sa Kanya? 


Si Allah, ang Kataas-taasan... ang Pinakamasagana sa mga 
nagbibigay, ang Pinakamahabagin sa mga hinihingan ng habag, 
ang Pinakamapagbigay sa mga hinihingan ng tulong, ang 
Pinakamakapangyarihan sa mga dinudulugan ng tao, ang 
pinakamapag-aruga sa mga pinaglalagakan ng pagtitiwala ng mga 
tao. Siya ay higit na mahabagin sa Kanyang alipin kaysa sa ina sa 
kanyang anak, at Siya ay higit na nagagalak sa pagsisisi ng 
Kanyang alipin kaysa sa isa na nawala ang kanyang sasakyang- 
hayop na nagdadala ng kanyang pagkain at inumin sa isang tigang 
na lupa, at matapos, nang siya ay mawalan na ng pag-asa at iniisip 
niya na siya ay mamamatay na, ay kanyang natagpuan ito. 


“Hayaan ang iyong desisyon na 
sumubok na matamo ang 
kaligayahan ay maging isang 
masayang karanasan sa loob at sa 
sarili nito.” 

4At si Allah ay nagtambad ng isang halimbawa 
sa kanila na sumasampalataya: ang maybahay 
ni Fir'aun [Paraon]...$ (Qur'an 66: 11) 


10 
Ang pinagpalang araw 


(Iyong) subukan, kung ikaw ay nagdarasal ng Fajr, na 
maupo sa isang mapagpakumbabang paraan at humarap sa giblah 
sa sampu o labinglimang sandali, na nag-aala-ala kay Allah sa 
malaking bahagi (ng iyong oras) at naninikluhod sa Kanya. 
Humingi kay Allah ng isang mabuting araw, isang pinagpalang 
araw, isang maligayang araw, isang araw ng tagumpay at 
pagtatamo na walang mga kalamidad, mga krisis o mga problema, 
isang araw na may saganang ikabubuhay, kabutihan at 
pangangalaga. Isang araw na walang pighati o pagkabalisa, - 
sapagkat mula kay Allah ang isa ay maaaring humingi ng 
kaligayahan, ikabubuhay at lahat ng bagay na mabuti. Kung ikaw 
ay mauupo ng ganito at magdarasal, ito ay maaari, - sa 
kapahintulutan ni Allah, - na garantisadong maghahanda sa iyo 
para sa isang mabuti, pinagpala at kapaki-pakinabang na araw. 


Kung ikaw ay mayroong trabaho na gagawin o di kaya ay 
nakaupo lamang, dito ay ipinagtatagubilin na makinig sa isang 
maliit (o kaunting talata) ng Qur'an mula sa teyp o sa radyo, sa 
isang mapagpakumbabang mandadalit na may kaaya-ayang tinig, 
upang ikaw ay makapakinig sa mga talata ni Allah sa Kanyang 
Aklat, at magtuon ng pansin ng may karapat-dapat na 
pagpapakumbaba habang nasa gitna ng pakikinig, na naghuhugas 
na papalis ng anumang pag-aalinlangan at pighati na maaaring 

nasa iyong puso, at makagawa sa iyo na maging higit na mainam 
kaysa sa dati. 


“Huwag mabalisa tungkol sa mga 
bagay-bagay na hindi mo kayang 
gawin, bagkus, gugulin ang panahon 
sa pagpapaunlad ng kung ano ang 
maaari mong paunlarin.” 


ae ke: 


| Kabanata 6 | 


Bao” x 


€... Tunay! Katiyakan, ang Tulong ni Allah ay malapit na!) 
(Qur'an 2: 214) 


1 
Ang matalinong babae 


ang pinanggagalingan 
ng isang maligayang buhay 


Ang babae ay marapat na mainit na sumalubong sa kanyang 
asawa kung siya ay dumarating sa kanya, siya ay hindi marapat na 
mabalisa (o magulo) kung kanyang nakita siya na hagad at pagod. 
Sa kabalintunaan, siya ay hindi marapat na humangos upang 
sundin ang kanyang mga hiling kahit na ano pa ang mga yaon, 
nang hindi nagtatanong sa kanya kung ano ang dahilan na siya ay 
mukhang hagad at pagod nang siya ay dumating ng bahay. Sa 
sandaling makapagpalit na siya ng damit at makapahinga na, hindi 
maglalaon ay sasabihin niya sa kanya kung bakit siya ay 
nakakaramdam ng pagkahagad, at kung hindi man, walang 
masama kung siya ay kanyang tanungin, subalit dapat siyang 
magtanong sa paraan na madarama niya na siya ay may 
pagmamalasakit at nangangalaga sa kanya, at siya ay nag-aalala 
tungkol sa kanyang kalagayan nang siya ay dumating ng bahay. 


Kung nakita ng maybahay na siya ay maaaring makatulong 
sa kanyang asawa na lutasin ang problema na nagdudulot sa 
kanya ng pagkahagad (o pagkabalisa), kung gayon, siya ay 
marapat na kagyat na gawin ang gayon. Kung gagawin niya ang 
gayon, ito ay makababawas sa malaking bahagi ng bigat na 
dinadala ng kanyang asawa, at ang asawa ay makadarama na sa 

kanyang tahanan ay mayroong isang mamahaling hiyas, isang 
(hiyas) na higit pang mamahalin kaysa sa lahat ng mga hiyas sa 
mundo. 


“Huwag makadama ng kalungkutan 
o pagkamiserable dahilan sa ilang 
gawain na hindi mo magawang 
tapusin, bagkus, marapat mong 
maunawaan na ang gawa ng mga 
dakilang tao ay hindi kailanman 
natatapos.” 

«Kapag si Allah ay nagmamahal sa ilang tao, 
Siya ay sumusubok sa kanila.» (Hadith) 


2 
Pangalagaan lamang 


ang ngayon 


Ang isang masayang tao ay minsang nagsabi: 


“Ang magandang araw ay ang araw kung saan tayo ay may 
kontrol (paghahawak) sa ating mga gawain (o pangyayari), at ang 
ating mga gawain (o pangyayari) ay hindi ang kumukontrol sa 
atin. Ito ang araw kung saan natin kinokontrol ang ating mga 
pagnanasa at tayo ay hindi kinokontrol ng mga ito na tulad ng mga 
alipin. 

Ang ilan sa mga araw na ito ay natatandaan ko at kailanman 
ay hindi (ko) malilimutan. 


Sa bawat araw na napapangasiwaan ko na iligtas ang aking 
sarili sa mabisyong ikot ng pagiging balisa tungkol sa kung ano 
ang aking magagawa at hindi magagawa ay isang kahanga- 
hangang araw. 

Gaano kamangha-mangha ang araw kung saan ako ay nag- 
aatubili na gumawa ng isang gawa na ako ay pupurihin ng mga 
tao, o ng isang gawa na walang sinuman ang pupuri sa akin, at 
walang sinuman ang makakaalam tungkol dito, kaya't aking 
tinalikdan ang papuri ng mga tao at naging kuntento na gawin ang 
isang gawa na aking maaala-ala habang ako ay nabubuhay, 
datapuwa't walang sinuman ang makakarinig tungkol dito. 

Gaano kamangha-mangha ang araw kung saan ang aking 
mga bulsa ay napupuno ng salapi subalit ang aking konsiyensiya 
ay salat sa dignidad, kaya't aking napagpasyahan na mabuti pa na 
walang salapi (ngunit) may malinaw na konsiyensiya naman. 


Ang mga araw na ito ay kamangha-mangha, at ang pinaka- 
nakapapamanghang bagay tungkol sa mga ito ay yaong ang aking 
makamundong pakinabang sa mga araw na ito ay lubhang maliit, 
datapuwa't sa katotohanan, na ako ay nagkaroon ng paggalang sa 
aking sarili dahilan sa mga gawaing ito ay higit na matimbang sa 
gayon, at kung ano ang aking napakinabang sa mga gayong araw 
ay dakila, purihin si Allah, ang Kataas-taasan, ang 
Pinakamahabagin.” 


“Maging masaya kung ano ang nasa 
iyong kamay, maging kuntento sa 
kung anuman ang itinakda sa iyo ni 
Allah at talikdan ang lahat ng mga 
pananaginip (sa araw) na hindi akma 
sa iyong mga pagsisikhay at mga 
kakayahan.” 

4... Si Allah ay nagpatawad sa nakaraan...) (Qur'an 5: 95) 


o 
Huwag madama na ang bawat isa 
ay nasa labas upang ikaw ay kunin 


Mayroong isang mahalagang prinsipyo na makatutulong sa 
lyo upang mapaglabanan ang pagkabagabag, magtagumpay sa 
buhay sa kalahatan, mapanatili ang iyong mga kaibigan at maging 
masaya sa iyong pamilya, sapagkat ang isa na may malalim na 
pananaw ay nakakaunawa sa kalikasan ng mga tao at kung paano 
ang mga bagay ay maaaring magbago (o mapalitan): inilalagay 
niya ang kanyang sarili sa sapatos ng ibang tao at inuunawa niya 
ang mga sitwasyon na parehong lantad at nakukubli. 


Kung tungkol na rin sa pagkabagabag, ang isang tao na may 
malalim na pananaw ay nakakaunawa sa mga realidad, at 
nakakaalam na kung siya ay makakaharap ng problema, o kung 
ang mga bagay ay hindi sumang-ayon sa paraan na kanyang 
ninanais, na gayon ang buhay at walang sinuman ang ganap na 
kuntento sa kanyang natanggap (o ipinagkaloob sa kanya), ang 
isang tao ay maaaring may pag-ayaw sa ilang bagay na mabuti sa 
kanya, o kaya ay may kasiyahan sa ilang bagay na masama sa 
kanya, at ang kabutihan ay matatagpuan sa kung ano ang itinakda 
ni Allah, ang Kataas-taasan. 


Ang isang tao na may malalim na pananaw ay nakadarama 
na siya ay bahagi ng ganitong malaking sandaigdigan, at siya ay 
magkakaroon ng bahagi ng kirot at dalamhati, subalit gayundin ng 
kaligayahan. Siya ay hindi dinaratnan na walang kaalaman ng 

mga bagay, gayundin ay hindi niya nadarama na tanging siya 
lamang ang nagdurusa na gaya ng isa na may kaunting pananaw, 
na nag-aakala na siya lamang ang nakakaharap ng ganitong 
problema, o ang mga tao ay nasa labas upang kunin siya, o siya ay 
lagi nang may masamang kapalaran. Ang isa na may malalim na 
pananaw ay hindi nakadarama ng gayong bagay, bagkus, 
nauunawaan niya kung paano ang buhay, at batid niya na siya ay 
bahagi nito, kaya't tinatanggap niya ito matapos na gawin ang 
pinakamainam na magagawa niya nang mahusay. 


“Maging masaya ngayon, sa araw na 
ito, at hindi bukas.” 

Salamun Alaykum [ang kapayapaan ay sumainyo] 
sapagkat kayo ay nagbata sa pagtitiyaga!...} 
(Qur'an 13: 24) 


4 
Gaano katamis ang tagumpay 
matapos ang kahirapan 


Ang isang matagumpay na tao ay nagsabi: 


“Ako ay ipinanganak na mahirap at ang karalitaan ay nanatili sa 
akin mula pa sa duyan. Batid ko ang kapaitan ng paghingi sa 
aking ina ng isang piraso ng tinapay kung siya ay hindi man 
lamang makakita ng isang piraso ng mugmog upang ibigay sa 
akin. Umalis ako ng bahay nang ako ay sampung taong gulang at 
nagsimula akong magtrabaho nang ako ay labing-isa. Ako ay nag- 
aaral lamang ng isang buwan sa bawat taon. Matapos ang labing- 
isang taon ng mahirap na pagtatrabaho, ako ay nagkaroon ng 
isang pares ng kinapong baka at anim na tupa na nagbibigay sa 
akin ng kita na walumpu't apat na dolyar. Hindi ako kailanman 
gumasta ng isang kusing sa aking buhay para sa kasiyahan, 
bagkus, kinagawian ko nang impukin ang bawat kusing na aking 
kinita mula sa araw na ako ay lumaki hanggang sa ako ay sumapit 
sa gulang na dalawampu't isa. Batid ko ang tunay na pagkapagal, 
at ako ay nagbibiyahe ng maraming milya upang magtanong sa 
aking mga kapwa tao na ako ay bigyan ng ilang trabaho upang 
ako ay kumita ng ikabubuhay. Sa unang buwan matapos na sapitin 
ko ang edad na dalawampu't isa, ako ay pumaroon sa gubat, na 
nagmamaneho ng isang kariton na hinihila ng dalawang kinapong 

baka upang mangahoy (doon). Nakagawian ko nang bumangon 
bago ang bukang-liwayway sa araw-araw at ako ay patuloy sa 
mabigat na pagtatrabaho hanggang sa dumilim, upang kumita 
lamang ng anim na dolyar sa katapusan ng buwan, at ang isa sa 
bawat dolyar na yaon sa aking tingin ay katulad ng buwan sa 
kanyang kabilugan sa madilim na gabi.” 


“Kung ikaw ay nakagawa ng mga 
pagkakamali sa nakaraan, matuto 
mula sa gayon, at matapos ay 
hayaan itong lumisan.” 

<Ipagbadya [O° Muhammad]: ‘Si Allah ang nagliligtas 
sa inyo sa ganito at sa lahat [ng iba pang] panganib...” 
(Qur'an 6: 64) 


p 


Ikaw ay makakaakma sa iyong 
sitwasyon at makakayanan mo ito 


Kilala ko ang isang tao na naputulan ng isang paa, kaya't 
ako ay pumaroon sa kanya upang paglubagin siya. Siya ay isang 
matalino at may kaalamang tao, at nais kong sabihin sa kanya: 


“Ang ummah (sambayanan o bansa) ay hindi umaasa sa iyo na 
maging mabilis na mananakbo o kampeon na mambubuno; 
bagkus, ito ay umaasa sa iyo na magbigay ng matatalinong 
opinyon at nakapagpapaliwanag na kaisipan, at hanggang ngayon 
ay mayroon ka ng gayon, purihin si Allah, ang Kataas-taasan.” 


Nang aking bisitahin siya, ay kanyang sinabi sa akin: 


“Purihin si Allah, ang paa kong ito ay nanatili sa akin sa mga 
dekada, at ito ay isang mabuting kasama. Datapuwa't ang aking 
pangrelihiyong pagkakuntento (kasiyahan) ang 
nakapagpapaginhawa sa akin.” 


Isang matalinong tao ang nagsabi: 
“Ang kapayapaan ng isipan ay matatamo lamang sa pagtanggap 
sa pinakamasahol na kaso ng pangyayari (kalagayan).” 


Ang dahilan sa gayon, sa puntong pananaw na pangsikolohika, ay 
yaong ang pagtanggap ay nakapagpapawala ng enerhiya (lakas). 

Subalit sa kabila ng gayon, libu-libong tao ang nagwawasak sa 
kanilang buhay sa sandali ng pagkagalit, sapagkat sila ay 
tumatanggi na tanggapin ang mapait na realidad (katotohanan) at 
iligtas o itabi ang maaaring mailigtas, sa halip na sumubok na 
itayong (muli) ang kanilang pag-asa mula sa wala at 
nagpapakasubsob sa mapait na pakikipaglaban sa nakaraan, 
kaya't sila ay nagpatalo sa gayong pagkabagabag na walang 
1dinudulot na layon. 


Ayon sa puntong pananaw na Islamiko, ang 
panghihinayang (o pagsisisi) sa mga nakaraang pagkabigo at 
mapait na pananangis sa nakaraang kirot at pagkatalo ay mga 
pagpapahiwatig ng kawalan ng pananampalataya kay Allah, ang 
Pinakamakapangyarihan, at kawalan ng pagkakuntento sa 
Kanyang itinakda. 


“Ang kabiguan ay iyong 
pinakamasamang kaaway, sapagkat 
ito ay may kapangyarihan na 
wasakin ang kapayapaan ng isipan.” 

4Kaya't Aming ginawa kayo na isang makatarungan 
[at pinakamahusay na pamayanan (bayan o bansa)]...} 
(Qur'an 2: 143) 


6 
Magaling na payo mula 
sa isang matalinong babae 


Mayroong malamang payo na isa sa lipon ng 
pinakamahusay na payo na isinalaysay mula sa kababaihang 
Araba. Ito ang payo na ibinigay ni Umamah bin Al-Harith sa 
kanyang anak na babae na si Umm Iyas bin Awf sa gabi ng 
kanyang kasal. Ang ilan sa mga payo na kanyang inialay ay ang 
mga sumusunod: 


“O” aking anak (na babae)! Ikaw ay papaalis na sa tahanan na 
iyong kinalakihan, kung saan mo unang natutuhan ang lumakad, 
upang pumunta sa isang lugar na hindi mo alam, at sa isang 
makakasama na hindi mo kilala. Sa pag-aasawa niya sa iyo, siya 
ay naging puno (panginoon) sa iyo, kaya't maging katulad ng 
isang tagapaglingkod sa kanya, at siya ay magiging gaya ng isang 
tagapaglingkod sa iyo. 

Kunin mo sa akin ang sampung katangian, na magiging 
baon at isang tagapagpaala-ala sa iyo: 
Ang una at pangalawa sa mga ito ay: Maging kuntento sa 


pakikisama sa kanya, at makinig at sumunod sa kanya, sapagkat 
ang pagkakuntento ay naghahatid ng kapayapaan ng isipan, at ang 

pakikinig at pagsunod sa asawa ay nakalulugod kay Allah, ang 
Lubos na Maluwalhati, ang Pinakamahabagin. 


Ang pangatlo at pang-apat sa mga ito ay: Tiyakin mo na ikaw ay 
mabango at nasa mabuting hitsura, hindi niya marapat na makita 
ang anumang pangit sa iyo, at hindi siya marapat na makaamoy ng 
anuman maliban sa nakasisiyang amoy sa iyo. 


Ang panglima at pang-anim sa mga ito ay: Ihanda mo ang 
kanyang pagkain sa (tamang) oras, at maging tahimik kung siya 
ay natutulog, sapagkat ang nagngangalit na gutom ay tulad ng 
isang naglalagablab na silab, at ang maistorbo sa kanyang 
pagtulog ay makapagpapagalit sa kanya. 


Ang pampito at pangwalo sa mga ito ay: Pangalagaan mo ang 
kanyang mga tagapaglingkod (o mga tauhan) at mga anak, at 
pangalagaan ang kanyang kayamanan, sapagkat ang 
pangangalaga sa kanyang kayamanan ay nagpapakita na ikaw 
ay nagpapahalaga sa kanya, at ang pangangalaga sa kanyang mga 
anak at mga tagapaglingkod ay nagpapakita ng mahusay na 
pamamahala. 


Ang pansiyam at pangsampu sa mga ito ay: Kailanman ay huwag 
mong ihayag ang kanyang mga sekreto, at huwag kailanman 
suwayin ang anuman sa kanyang mga utos, sapagkat kung iyong 
ihahayag ang anuman sa kanyang mga sekreto, ikaw ay hindi 
kailanman makadarama ng kaligtasan sa kanyang maaaring 
pagkakaluno (paglililo), at kung siya ay iyong susuwayin, ang 
kanyang puso ay mapupuno ng pagkamuhi (hinanakit) sa iyo. 


Maging maingat, O’ aking anak (na babae), nang pagpapakita ng 
pagkagalak sa kanyang harapan kung siya ay naguguluhan (o 
nababalisa), at huwag kang magpakita ng pagdadalamhati kung 
siya ay masaya.” 

"Ang iyong kaligayahan ay hindi 
depende sa kanino pa man, bagkus, 
ito ay nasa iyong mga kamay." 

“Bukas ang araw ay sisikat at 
makapagpapasigla sa iyong puso.” 


í 
Ang babae na nag-alay ng kanyang sarili 
bilang isang sakripisyo at dahil 
sa gayon ay nagkamit ng pagkalugod 
ng kanyang Panginoon 


Narinig mo na ba ang babaeng Juhani na nakagawa ng 
pagkakamali at nagkasala ng zina (bawal na pakikipagtalik), at 
matapos ay nakaala-ala kay Allah at bumaling sa Kanya sa 
pagsisisi, at siya ay pumaroon sa Sugo ni Allah (ang mga 
pagpapala at kapayapaan ay mapasakanya) na nagnanais sa kanya 
na siya ay kanyang batuhin upang dalisayin siya? «Siya ay 
nagdalang-tao dahilan sa zina, at nagsabi: “O” Sugo ni Allah, ako 
ay nakagawa ng isang kasalanan na karapat-dapat sa hadd 
(pinahihintulutang parusa), kaya't iyong ipatupad ang 
kaparusahan sa akin.” Ang Propeta (ang mga pagpapala at 
kapayapaan ay mapasakanya) ay tumawag sa kanyang 
tagapangalaga at nagsabi, “Pakitunguhan mo siya nang 
mabuti, at matapos na siya ay makapanganak ikaw ay 
pumarito sa akin.” Kanyang ginawa ang gayon, at matapos ay 
Ipinag-utos ng Propeta na ang kanyang damit ay itali ng mahigpit 
sa buo niyang katawan, at matapos ay nag-utos na pukulin siya. 
At matapos ay nag-alay siya ng panlibing na dasal sa kanya. Si 
“Umar ay nagsabi sa kanya, “O’ Sugo ni Allah, ikaw baga ay 

nagdarasal para sa kanya na nagkasala ng zina?" Siya (ang mga 
pagpapala at kapayapaan ay mapasakanya) ay nagsabi, “Siya ay 
nagtika sa gayong paraan na kung ito ay ibabahagi sa lipon ng 
pitumpu sa mga tao ng Madinah, ito ay sapat na para sa kanila. 
Ikaw ba ay makakatagpo ng isa na higit pang mainam, na 
nagsakripisyo ng kanyang sarili alang-alang kay Allah?"» 


Ang matibay na pananampalataya ang nag-udyok sa kanya 
na maghanap ng pagpapadalisay at pumili sa Kabilang Buhay ng 
higit sa mundong ito. Kung siya ay wala ng gayong matatag na 
pananampalataya, hindi niya mamatamisin ang kamatayan sa 
pamamagitan ng pagbato. 


Ang isa (o sinuman) ay maaaring tumutol sa pagsasabi: 
Bakit siya nagkasala ng zina? Hindi baga ito ay wala ng iba 
maliban sa resulta ng mahinang pananampalataya? Ang kasagutan 
ay maaaring ang isang tao ay maging mahina at makagawa ng 
pagkakamali, sapagkat siya ay nilikha mula sa kahinaan, at siya ay 
maaaring madupilas sapagkat siya ay nilikha sa pagmamadali 
(tingnan ang Qur'an 21:37), at siya ay maaaring mapaligaw sa 
maigsing sandali sapagkat siya ay hindi perpekto. Datapuwa't 
nang ang binhi ng pananampalataya ay tumubo sa kanyang puso 
at nagbigay ng bunga, ang kanyang mabuting diwa at malakas na 
pananampalataya ay magiging lantad. Ito ang nakapangyari sa 
babaeng ito na humangos sa Sugo ni Allah (ang mga pagpapala at 
kapayapaan ay mapasakanya) at humiling sa kanya na siya ay 
padalisayin, kaya't kanyang isinakripisyo ang kanyang sarili sa 
paghahanap ng pagkalugod, habag at pagpapatawad ni Allah. 


“Huwag maging isang hirating 
dumaraing, o isang baguhang 
dumaraing!” 

“Ang gabi ay napakadilim bago 
ang pagbubukang liwayway.” 


8 
Siya ay kumapit sa 
mga pag-uutos ni Allah at si Allah 
ay nangalaga sa kanya 


Ang kuwento ay isinalaysay ng isang maganda at 
mayamang babae na nagtagal (namalagi) sa kanyang bahay 
kasama ang kanyang mga alipin at hindi tumakas nang ang 
Krusada ay sumalakay sa Alexandria. Ang mga Pranko ay 
pumasok sa kanyang bahay na may nakabunot na espada sa 
kanilang mga kamay, at ang isa sa kanila ay nagsabi sa kanya, 
“Nasaan ang salapi?” 


Siya ay nagsabi na nahihintakutan: “Ang salapi ay nasa 
mga baul sa silid na ito”, at siya ay tumuro sa direksyon ng mga 
baul na nasa silid kung saan siya ay nakaupo. Siya ay 
nagsimulang mangatog dahil sa takot. Ang isa sa kanila ay 
nagsabi, “Huwag kang matakot, sapagkat ikaw ay mananatili sa 
akin, at ikaw ay masisiyahan sa aking kayamanan at sa aking 
kabaitan.” Kanyang napagtanto na siya ay nagugustuhan niya at 
ninanais siya para sa kanya... Siya ay kumiling patungo sa kanya 
at nagsabi, “Nais kong magpunta sa palikuran (hugasan)”, at siya 
ay nagsabi sa kanya ng malumanay at may kabaitan. 

Inisip niya (ang lalaki) na siya ay may gusto rin sa kanya, 
kaya't sumenyas siya sa kanya na pumunta sa palikuran, kaya't 
siya ay pumasok (sa palikuran) at sila ay nagsimula nang 
maghakot ng mga baul. Ang babae ay lumabas ng bahay at 
pumaroon sa bodega na puno ng mga dayami, at ibinaon niya ang 
kanyang sarili rito. Ang mga Pranko ay naghanap sa kanya 
matapos nilang dambungin ang kanyang bahay, ngunit siya ay 
hindi nila nakita, kaya't dinala nila ang kanilang nadambong at 
umalis na. Ang babae ay nakagawang makatakas na maging isang 
bilanggo sa pamamagitan ng ganitong taktika at ang kanyang mga 
alipin ay nakagawa ring makatakas na mahuli sa pamamagitan ng 
pagtatago sa bubungan ng bahay. 


Ang babae ay nagsabi: “Ang pagliligtas sa aking 
pangrelihiyong kapanagutan at dangal ay higit na mainam kaysa 
sa kayamanan at mga batong hiyas na kinikimkim ng mga 
galanteng kalalakihan para lamang sa gayong layunin (alalaong 
baga, upang masiguro ang katatagan ng kanilang pangrelihiyong 
kapanagutan at dangal), sapagkat ang pagiging maralita ay higit 
na mabuti kaysa ang maging isang bilanggo at mapilitan na 
baguhin ang relihiyon sa pamamagitan ng dahas.” 


“Marapat mong tanggapin ang hindi 
matatakasang katotohanan, na ikaw 
ay makakaharap ng mga bagay- 
bagay sa buhay na hindi mo 
maaaring baguhin, subalit maaari 
mong mapakitunguhan sa 
pamamagitan ng pagtitiyaga at 
pananampalataya.” 

“Ang isang ina ay tagapagsilang 
ng mga tao at mga bayani.” 


9 
Ang tubig ng pagsisisi ay 
ang pinakadalisay na tubig 


Si Allah ay nagmamahal sa mga nagsisisi, at Kanyang 
minamahal sila na nagpapadalisay ng kanilang sarili. Siya ay 
nagagalak sa pagtitika ng Kanyang alipin ng higit sa kagalakan ng 
tao na nakatagpo ng kanyang sasakyang hayop na nagdadala ng 
kanyang pagkain at inumin, at matapos ay nawala ito sa isang 
tigang na lupa at siya ay nawalan ng lahat ng pag-asa at naupo sa 
ugat ng puno na naghihintay ng kamatayan, at di kaginsa-ginsa ay 
bigla niyang nakita ang kanyang hayop na nakatindig sa harap ng 
kanyang ulo, na naroroon (pa) ang kanyang pagkain at inumin, 
kaya't tumindig siya at hinawakan niya ang renda nito at siya ay 
napasigaw sa kagalakan (na nagsasabi): “O” Allah, Ikaw (po) ang 
aking Panginoon at ako ang Inyong alipin!” Ang kaluwalhatian 
ay kay Allah, gaano Siya kadakila at gaano Siya kahabagin, 
sapagkat Siya ay nagagalak sa pagtitika ng Kanyang alipin at sa 
pagtatamo niya ng Paraiso at pagkakamit ng Kanyang 
pagkalugod. Si Allah ay nananawagan sa Kanyang mga 
nananampalatayang alipin sa mga ganitong salita: 


BA Lani Zig za PI iti £ z STNE. 
LO Sb SI EI ae ail JS. Y 


(YN :3 gl 5, gaw) 

4... At bumaling kay Allah sa pagsisisi, kayong lahat, O” mga 
sumasampalataya, upang kayo ay maging matagumpay.? 
(Qur'an 24: 31) 


Ang pagsisisi ay nakapagpapalinis sa puso sa pamamagitan 
ng tubig ng luha at ng apoy ng pagtitika na sumusunog sa puso, at 
ng damdamin ng pagpapakumbaba at mga luha sa mga mata. Ito 
ang unang hakbang niyaong mga naghahanap ng landas tungo kay 
Allah, ito ang puhunan niyaong matatagumpay, at ang susi sa 
pagtutuwid sa mga napaligaw. Ang isa na nagsisisi ay nagdarasal 
kay Allah at dumudulog na umiiyak sa Kanya. Kung ang iba ay 
nagrerelaks, siya ay hindi, kung ang iba ay nakapirmi lamang, ang 
kanyang pangamba ay hindi humuhupa at ang hinahangad ng 
kanyang puso ay hindi kailanman tumitigil. Siya ay nakatindig sa 
harapan ng kanyang Panginoon na may nagdadalamhating puso at 
nababalisang isipan, na nagyuyukod ng kanyang ulo at 
nangangatal kung kanyang naaala-ala kung gaano karaming 
kasalanan ang kanyang nagawa. Ang kanyang dalamhati ay 
nakapangingibabaw sa kanya at ang kanyang mga luha ay 
dumadaloy. Inihahanda niya ang kanyang sarili na maging isang 
matagumpay sa kinabukasan at mailaglag ang kanyang 
makamundong pasan upang siya ay mabilis na makaraan sa 
ibabaw ng tulay ng Impiyerno. 


“Mag-isip ng positibo kung sa isang 
araw ang mga bagay-bagay ay 
maging masahol, sapagkat maaaring 
ito ay isang pasimula sa ibang araw 
na batbat ng sigla at kaligayahan.” 

4... At bantayan ang anumang ipinag-utos ni 
Allah na pangalagaan kung wala ang asawa 
[alalaong baga, ang kanilang kalinisan ng kapurihan 
at ari-arian ng kanilang asawa].) (Qur'an 4: 34) 


10 
Ang unang mandirigma 
ng kalayaan 


Siya ay namuhay sa pinakamalaking palasyo ng kanyang 
kapanahunan, na may maraming alipin, lalaki at babae, sa 
kanyang pag-uutos. Ang kanyang buhay ay buhay ng karangyaan 
at ginhawa. 


Ang kanyang pangalan ay Asiyah bint Muzahim, ang maybahay 
ni Fir'aun (Paraon), - nawa'y kalugdan siya (Asiyah) ni Allah, - 
isang babae na sa pangkatawan ay mahina, datapuwa't siya ay 
isang nananampalataya na nasa kapayapaan sa kanyang palasyo. 
Ang liwanag ng pananampalataya ay suminag sa kanyang puso at 
kanyang hinamon ang sistema o paraan ng jahiliyah 
(kamangmangan) na ang namumuno nito ay ang kanyang asawa. 


Siya ay mayroong malalim na pananaw at hindi nagpapahalaga 
tungkol sa mga palasyo at mararangyang kasangkapan o ang 
pagkakaroon ng maraming alipin at tagapaglingkod. Kaya't siya 
ay karapat-dapat na mabanggit ng Panginoon ng Sandaigdigan sa 
Kanyang Banal na Aklat, kung saan siya ay ginawang isang 
halimbawa para sa kanila na nananampalataya, sapagkat si Allah, 
ang Kataas-taasan, ay nagwika: 

ke d ol wy elt sl S Sla | (ZK ii Ku ai sx ab Do) 
KO ai NN Ga GET KE Gs a BENG 
CVV su paši, gue) 
“At si Allah ay nagtambad ng isang halimbawa sa kanila na 
nananampalataya: ang maybahay ni Fir'aun [Paraon], nang 
kanyang sabihin: “Aking Panginoon! Ako ay ipagtayo Ninyo ng 
isang tahanan na nasa Inyo sa Paraiso, at ako ay iligtas Ninyo kay 
Fir'aun [Paraon] at sa kanyang ginagawa, at iligtas ako sa mga tao 
na Zalimun [mga pagano, mga makasalanan at mga walang 
pananampalataya].”’} (Qur'an 66: 11) 


$ 


Ang mga pantas ay nagsabi, na nagbibigay ng kumento sa 
ganitong talata: 


Si Asiyah ay pumili sa Kabilang Buhay kaysa sa mundong ito. 
Siya rin ay karapat-dapat na mabanggit ng Propeta (ang mga 
pagpapala at kapayapaan ay mapasakanya) na isa sa lipon ng mga 
tunay na mga babae, nang kanyang sabihin: «Maraming 
kalalakihan ang nakapagtatamo ng pagkaperpekto subalit 
walang kababaihan ang nakapagtamo ng pagkaperpekto maliban 
kay Asiyah, ang maybahay ni Paraon, at si Maryam bint Imran, at 
ang pagkasuperyoridad ni A 'ishah kaysa sa ibang kababaihan ay 
katulad ng pagkasuperyoridad ng tharid (tinapay, laman, at 
sabaw) kaysa sa ibang mga pagkain.» 


Siya si Asiyah, ang nananampalataya, ang ilaw na 
nagniningning sa kadiliman ng palasyo ni Paraon. Sino ang 
makapagsisindi ng isang ilaw para sa atin na nagniningning ng 
may gayong pagtitiyaga at kataimtiman, na nananawagan sa atin 
tungo kay Allah, ang Pinakamakapangyarihan? 

“Kontrolin mo ang iyong pag-iisip at 
ikaw ay magiging maligaya.” 


ae FB, 


| Kabanata 7 | 


Bao” BE 


4... Katiyakan, ang Habag ni Allah ay [lalagi nang] 
malapit sa mga mapaggawa ng kabutihan. (Qur'an 7: 56) 


1 


Ilagay mo ang iyong pagtitiwala 
sa iyong Panginoon 


Sa sinumang babae na pumaroon sa pagtulog, na 
nasisiyahan sa pagtatakda ni Allah kahit na nga may nakapaligid 
na buhawi, na hindi naliligalig sa kaguluhan na nakapalibot sa 
kanya, na hindi hinahayaan ang lumbay ay makapasok sa kanyang 
puso o ang mga luha ay dumaloy sa kanyang mga mata: sa 
sinumang babae na nawalan ng mga anak, mga minamahal, mga 
magulang at mga kaibigan, sa bawat nababalisang 
mananampalataya, at sa sinuman na nakaharap ng mga 
kalamidad at mga pagsubok: 


Nawa'y si Allah, ang Pinakamakapangyarihan, ay 
magdagdag ng inyong gantimpala, itaas ang inyong katayuan 
at bayaran ang inyong pagkalugi (o kawalan). Si Allah, ang 
Kataas-taasan, ay nagwika: 


GOR . A 75 z 
46) AI 

(20 235-05 55,0) 
4At maghanap ng tulong sa pamamagitan ng pagtitiyaga at As- 
Salah [dasal], at katiyakang ito ay labis na mabigat at mahirap, 
maliban sa A/-Khashi in [alalaong baga, sa mga tunay na 
sumasampalataya kay Allah, - sila na sumusunod kay Allah ng 
may ganap na pagtalima, na nangangamba sa Kanyang 

kaparusahan, at naniniwala sa Kanyang Pangako (ang Paraiso) at 
sa Kanyang mga Babala (ang Impiyerno)].9 (Qur'an 2: 45) 


Si Ali (nawa'y kalugdan siya ni Allah) ay nagsabi: 


“Ang kaugnayan ng pagtitiyaga sa pananampalataya ay katulad 
ng ulo sa katawan nito.” 


- Magalak sa masayang balita ng Kabilang Buhay, ng isang lugar 
sa Firdaus na malapit sa Tanging Isa, sa Jannat ‘Adan (ang 
Halamanan ng Eden), sa isang upuan ng katotohanan (tingnan ang 
Qur'an 54: 55), bilang isang gantimpala sa anumang inyong 
inihatid na nauna na, at sa inyong mga pagsisikhay at pagbibigay. 
Mga pagbati para sa inyong pananampalataya, pagtitiyaga at pag- 
asa ng gantimpala, inyong mapag-aalaman na kayo ay 
magtatagumpay sa lahat ng sitwasyon: 


FS GK 3 
(AGO gs a isg O Sai 5... 
€... Datapuwa't magbigay ng masayang balita sa As-Sabirin 
[matitiyaga].? (Qur'an 2: 155) 


“Ang pagtitiwala sa sarili ay 
nangangahulugan ng paghahanap 
sa kahulugan ng buhay na hindi 
nagsasaalang-alang sa inyong edad, 
at ang makagawa na makapagtamo 
ng higit pa sa buhay.” 

4Si Allah ay Pinakamapagbigay at Pinakamabait 
sa Kanyang mga alipin...) (Qur'an 42: 19) 


2 


Ang pagkabulag ng puso 
ang tunay na pagkabulag 


Mayroong isang bulag na lalaki na namumuhay nang 
maligaya na kasama ang kanyang mapagmahal na maybahay, ang 
kanyang matimtimang anak na lalaki at ang kanyang mabait na 
kaibigan. Ang tangi lamang bagay na nakababalisa sa kanya ay 
ang kadiliman na kanyang ipinamumuhay. Ninais niya na makita 
ang liwanag at ang mga bagay na nagpapasaya sa kanya ng 
kanyang sariling mga mata. 


Isang mahusay na manggagamot ang pumaroon sa lungsod 
kung saan ang bulag na lalaking ito ay naninirahan, kaya't siya ay 
pumaroon sa kanya (manggagamot) at humingi ng gamot na 
makatutulong sa kanya upang makakita. Ang manggagamot ay 
nagbigay sa kanya ng ilang pamatak at sinabihan siya kung paano 
gamitin ito, at nagbigay ng babala sa kanya na maaaring makakita 
siya ng walang kaabug-abog sa anumang sandali. 


Ang bulag na lalaki ay nagpatuloy sa paggamit ng pamatak 
bagama't walang sinuman ang naniniwala na ito ay 
makapagpapagaling, ngunit makaraan lamang ang ilang araw, 
walang anu-ano'y nakakita siya ng liwanag habang siya ay 
nakaupo sa kanyang halamanan. Siya ay napuspos ng kagalakan 
at tumakbo siya patungo sa bahay upang sabihin sa kanyang 
mahal na maybahay, ngunit kanyang nakita siya sa kanyang silid 

na nagtataksil sa kanya kasama ang kanyang kaibigan, at hindi 
niya mapaniwalaan ang kanyang nakita. At matapos ay pumunta 
siya sa ibang silid at kanyang nakita ang kanyang anak na lalaki 
na nagnanakaw ng ilang bagay sa kanyang kabinet. 


Ang bulag na lalaki ay nanalunton (na pabalik) sa kanyang 
mga hakbang na humihiyaw: 


“Ito ay hindi isang manggagamot, ito ay isang isinumpang 
manggagaway!” 


At matapos ay kumuha siya ng aspile at tinusok ang 
kanyang mga mata, at ninenerbiyos na siya ay nagbalik na muli sa 
kaligayahan na dati na niyang kinagawian." 


“Ang pangsikolohikal (pangkaisipan) 
na pagkabagabag ay higit na 
masahol kaysa sa mga pisikal (o 
pangkatawang) karamdaman." 


! Ang tumanggap sa tadhana na ibinigay sa atin sa buhay (na ito), sa kung 
anuman ang mga hangganan na itinakda para sa atin, sapagkat gaya na nga 
nang sinasabi ng salitain, - ang damo ay hindi laging mas higit na luntian sa 
kabilang panig. (Ang Tagapagsalin sa wikang Inglis na si Huda Khattab) 

€.... Hindi, katotohanang nasa panig ko ang aking 
Panginoon. Siya ang gagabay sa akin.) (Qur'an 26: 62) 


3 
Huwag sumubok na magtatag 
ng hukuman ng paghihiganti, 
sapagkat maaaring ikaw 


ang maging unang biktima 


Ang ilang mga tao ay mapagwalang-bahala at hindi 
maingat tungkol sa pagtanggap sa mga puntos o ang pagkuha ng 
lahat ng nakalaan sa kanila sa kabuuan, sila ay nakakaligta sa 
maraming mga bagay at kung minsan ay maaaring magsagawa ng 
pagkapipi (o pagiging tanga), ngunit sa kalahatan, sila ay 
mapagwalang-bahala, maaya at hindi nagsusuri nang mataman sa 
mga bagay-bagay o sumusubok na basahin ang nakapagitan sa 
mga guhit. Sila ay hindi nababalisa tungkol sa gayong mga bagay. 


Ang mga iba ay hindi nakakaalam ng kahulugan ng 
pagpaparaya at gayundin ay hindi nakakaligta sa pinakamagaang 
bagay. Sila ay abala sa patuloy na pakikipagtagisan sa ibang tao 
upang makuha nang ganap ang sa kanila ay laan. 


Di nga kasi (o natural naman), ang isa na mapagparaya ay 
higit na malapit na maging kuntento, mahinahon at malaya sa 
pagkabagabag, at higit na karapat-dapat sa pagmamahal at 
pagtatangi ng mga tao. Ang pintuan ng tagumpay ay higit na 
mangyayari na maging bukas sa kanya kaysa sa marami sa kanila 
na nagpapalagay sa kanilang sarili na lagi nang patuloy na 

nakikipagtagisan sa mga tao, at nag-aanalisa ng lahat ng mga 
salita at sitwasyon, na naghahanap ng masasamang intensyon. 
Ang gayong mga tao ay naghahatid ng pagkabagabag sa kanilang 
sarili sa maraming paraan, at ang mga tao ay namumuhi sa kanila 
at sumusubok na iwasan sila. Ang mga pinto ng tagumpay ay 
nakasara sa kanila. Ang Sugo ni Allah (ang mga pagpapala at 
kapayapaan ay mapasakanya) ay hindi kailanman binigyan ng 
pamimilian sa pagitan ng dalawang bagay, datapuwa't pumipili 
siya kung ano ang madali, maliban na ito ay isang kasalanan, na sa 
gayong kaso, siya ang magiging pinakamahigpit sa mga tao na 
manatiling malayo sa gayon. 


Ang Sugo ni Allah (ang mga pagpapala at kapayapaan ay 
mapasakanya) ay nagsabi: Wawa y magkaroon si Allah ng habag 
sa isa na mapagwalang-bahala kung siya ay nagbibili, na 
mapagwalang-bahala kung siya ay bumibili, at mapagwalang- 
bahala kung siya ay kumukuha ng laan sa kanya mula sa mga 
tao.» 


"Marapat mong gawin ang iyong 
magagawa ngayon, at huwag 
mabalisa tungkol sa kung ano ang 
ihahatid ng bukas.” 

“Hindi Namin ipinanaog ang Qur'an 
sa iyo [O° Muhammad] upang magdulot 
sa iyo ng dalamhati.) (Qur'an 20: 2) 


4 


Ang pagiging tangi ay natatamo 
sa pamamagitan ng nakamit 


Ang mayamang tao ay nagsabi: 


Ako ay walang natatanging pakiramdam sa pagiging 
pinakamayamang tao sa mundo. Ako ay namumuhay ng 
pangkaraniwang buhay sa isang payak na entresuwelo (o 
kuwarto) na kasama ang aking maybahay. Ako ay hindi umiinom 
(ng alak) o nagsisigarilyo at hindi ko nagugustuhan ang estilong 
buhay ng bilyonaryo na inilalarawan sa mga pahayagan, na may 
maluluhong yate, mga mansiyon sa kanayunan, malingay na 
pagtitipon at pag-aasawa sa magagandang babae, na kadalasang 
nagtatapos sa diborsyo na nagkakahalaga ng milyun-milyong 
dolyar bilang kabayaran. 


Naiibigan ko ang pagtatrabaho at ako ay maligaya na 
magtrabaho. Nakagawian ko nang magbaon ng aking baon upang 
kainin sa aking lugar ng trabaho. Ako ay hindi nakakaramdam ng 
kaligayahan kung aking iniisip ang tungkol sa mga milyon na 
aking angkin. Ang nakagawa sa akin na maging maligaya ay nang 
aking maala-ala kung paano ako nakatulong na mabago ang aking 
sariling bayan ng Tokyo, mula sa isang abang bayan tungo sa 
pagiging isang kabiserang lungsod na siyang napagtuunan ng 
atensiyon ng mundo dahil sa makabagong arkitektura nito na 

aking ipinakilala..., sa maigsi, ang aking kaligayahan ay 
nanggagaling mula sa aking mga nakamit (o naisagawa). 


“Ang panghihinayang (pagsisisi o 
pagkalungkot) ay hindi 
makapagliligtas sa isang barko mula 
sa ilalim ng dagat.” 


Ang Pinakamaligayang Babae Sa Mundo 153 


{Hindi baga si Allah ay Sapat na para 
sa Kanyang alipin...?? (Qur'an 39: 36) 


5 
Ang mundo ng kufr 
(kawalang-pananampalataya) 
ay nagdurusa sa kahirapan 


lsang manggagamot sa Mayo Clinic ang nagbigay ng 
kanyang (araling) papel sa American Association of Physicians 
and Surgeons na nag-aaral ng gawa ng institusyong industriyal, 
kung saan siya ay nagsabi na siya ay nag-aral ng 176 na kaso na 
kinabibilangan ng mga mangangalakal, ang lahat sa kanila ay nasa 
mahigit-kumulang na edad na apatnapu't apat, at kanyang 
natagpuan na higit sa isang katlo (1/3) sa kanila ang nagdurusa ng 
isa hanggang sa tatlong karamdaman, ang lahat ng ito ay bunga ng 
pagkaligalig, katulad ng problema sa puso, ulser sa sikmura at 
mataas na presyon ng dugo. Ang lahat ng (karamdamang) ito (ay 
nasa kanila) bago ang sinuman sa kanila ay sumapit sa edad na 
apatnapu't lima! Ang isang lalaki ba ay maituturing na 
matagumpay kung ito ay kapalit ng halaga ng ulser sa sikmura o 
kaguluhan sa puso? Ano ang maibibigay na pakinabang nito sa 
isang maysakit na tao kung kanya mang nakamtan ang buong 
mundo, datapuwa't nawala ang kanyang kalusugan? Kahit na nga 
ang isang tao ay mag-ari ng buong mundo, siya ay makakatulog 
lamang sa isang kama, at siya ay hindi makakakain ng higit pa sa 
tatlong pagkain sa isang araw. Ano ang pagkakaiba sa pagitan 
niya at ng isang trabahador na bumubungkal ng lupa? Ang 

trabahador ay maaaring higit na nakakatulog nang mainam at 
nasisiyahan sa kanyang pagkain ng higit kaysa sa tao ng mataas na 
estado (katayuan) at posisyon. 


Si Dr. W. S. Alvarez ay nagsabi: Maliwanag dito, na apat sa 
bawat limang karamdaman ang walang pisikal na sanhi, bagkus, 
ang karamdaman ay nagsanga mula sa pangamba, pagkabagabag, 
pagkamuhi, pagkasakim sa sarili at ang kawalang-kakayahan ng 
tao na mag-angkop sa buhay. 


“Hindi natin mababago ang 
nakaraan, o kunin ang hinaharap 
sa ating nais. Bakit marapat nating 
patayin ang ating sarili sa 
panghihinayang (pagsisisi o 
pagkalungkot) sa bagay na hindi 
natin maaaring mabago?” 


Ang Pinakamaligayang Babae Sa Mundo 155 


«Huwag magalit, huwag magalit, huwag magalit.) 
(Hadith) 


6 
Ang ugali ng isang kasama sa buhay 


Ang matuwid na nananampalatayang babae ay hindi 
nagbibigay ng pagod sa kanyang asawa dahilan sa napakaraming 
hiling. Siya ay kuntento sa alinmang itinakda sa kanya ni Allah. 
Ang kanyang halimbawa sa gayon ay ang pamilya ng Sugo ni 
Allah (ang mga pagpapala at kapayapaan ay mapasakanya). Si 
Urwah ay nagsalaysay mula sa kanyang tiyahin (sa ina) na si 
A'ishah (nawa'y kalugdan siya ni Allah) na nakagawian na niyang 
sabihin: “Sa (Ngalan) ni Allah, O” anak (na lalaki) ng aking 
kapatid! Aming pinagmasdan ang paparating na bagong buwan, at 
ang sumunod, at ang sumunod (pa), tatlong (bagong) buwan sa 
(loob ng) dalawang buwan, at walang apoy ang sinindihan sa mga 
bahay ng Sugo ni Allah.” Ako ay nagsabi: “O’ aking tiya! Ano 
ang inyong ikinabubuhay?” Siya (A'ishah) ay nagsabi: “Ang 
dalawang maitim, palmera (datiles) at tubig. Ngunit ang Sugo ni 
Allah ay mayroong ilang kapitbahay sa lipon ng Ansar (mga 
Muslim sa Madinah na tumulong sa mga nagsilikas na Muslim 
mula sa Makkah). Sila ay mayroong mga kambing, kaya't 
nakagawian na nilang ipadala ang bahagi sa mga gatas nito sa 
Sugo ni Allah at ibinigay nila ito sa amin upang inumin.” 


“Ang halaga ng buhay ay ang 
mabuhay sa bawat sandali nito.” 

"Ang paggawa ang gatong ng pag-asa at 
ang kaaway ng pagkabigo.” 


1 
Maging kuntento sa anumang 
itinakda ni Allah sa iyo 


Gaano kaganda ang mga salita ni Hajar (nawa'y kalugdan 
siya ni Allah), ang maybahay ni Ibrahim (Abraham) at ang ina ni 
Isma’il, nang kanyang sundin ang kanyang asawa, matapos na 
siya ay kanyang iwan kasama ang kanyang anak (na lalaki) sa 
isang lambak na hindi nasasaka, at (pagkatapos ay) yumaon. Siya 
ay nanatiling nagtatanong sa kanya: “O’ Ibrahim! Saan ka 
pupunta at bakit mo kami iniwan sa lambak na ito na walang tao at 
walang anuman?” Siya ay hindi tumugon sa kanya, kaya't siya ay 
nagsabi: “Ipinag-utos ba ni Allah ang ganito?” Siya ay sumagot: 
“Oo.” Siya (Hajar) ay nagsabi: “Kung gayon, tayo ay hindi Niya 
iiwan.” Katiyakan, si Allah ay hindi umiiwan sa Kanyang 
matutuwid na alipin. Hindi baga binayaran ni Allah ang lalaki at 
kanyang maybahay sa Surah Al-Kahf? 


O in, Cab Užas Pie raslo ke pv at chp 
KOS Gb US iu VE e WE AGE 

(AY-A? ASI 3,4) 

4At kung tungkol sa batang lalaki, ang kanyang mga magulang ay 

nananampalalataya, at kami ay nangangamba na siya ay 


magmamalupit sa kanila sa pamamagitan ng paghihimagsik at 
kawalan ng pananampalataya. Kaya't aming ninais na ang 

kanilang Panginoon ay marapat na palitan siya [batang lalaki] 
para sa kanila ng isang higit na mainam [na anak] sa kabutihan at 
katuwiran at malapit sa Habag.? (Qur'an 18: 80-81) 


Hindi baga pinangalagaan ni Allah ang kayamanan ng 
matuwid na tao para sa kanyang dalawang anak (na lalaki), nang 
Kanyang pag-utusan ang kasamahan ni Musa (Moises) upang 
muling itindig ang dingding upang ito ay mangyari na manatiling 
matibay hanggang ang dalawang batang lalaki ay lumaki at 
makuha ang kayamanan ng kanilang ama? 


Se US BEE S KN a dog Ki SG II a 


4 SSP K „4, 7 


no LAW AE) Ga Gi z IL 1G YO 


a 
(AY ILS 5) pe) O... 


4At kung tungkol sa dingding, ito ay pag-aari ng dalawang ulilang 
batang lalaki sa bayan, at sa ilalim nito ay mayroong kayamanan 
na para sa kanila, at ang kanilang ama ay isang matuwid na tao, at 
ang iyong Panginoon ay nagnais na sila ay marapat na sumapit sa 
kanilang edad ng may ganap na lakas at makuha ang kanilang 
kayamanan bilang isang habag mula sa iyong Panginoon... 
(Qur'an 18: 82) 


“Hindi ko mababago ang nakaraan at 
hindi ko rin nalalaman ang darating, 
kaya't bakit ako marapat na 
manghinayang sa anumang bagay, 
o ang mabalisa.?” 

3 


“Ang tulong ay dumarating kasama ng pagtitiyaga.” 


8 
Huwag makadama ng anumang 


panghihinayang tungkol 
sa mundong ito 


Sinuman ang makapagtanto kung gaano kaigsi ang buhay 
na ito at gaano kaliit ang galak na narito, kung paano ito hindi 
mawatasan (o mapagtanto) at kung gaano kabilis na ang mga 
bagay ay nagbabago para sa kanila na ang higit na 
pinagkakaabalahan ay ang mundong ito, ay hindi makadarama 
ng panghihinayang sa anumang narito, ito kailanman ay hindi 
makapagbibigay sa kanila ng kawalan ng pag-asa sa anumang 
nagdaan o makadarama ng kalungkutan tungkol sa anumang 
bagay na kanilang nalagpasan (o nakaligtaan). Sapagkat tayo ay 
may Kabilang Buhay na higit na malaki (o dakila) at higit na 
nagtatagal (o walang hanggan), na higit na mabuti sa mundong 
ito. Kaya't purihin si Allah, sapagkat ikaw ay naniniwala sa 
pakikipagtipan sa Tanging Isa, samantalang ang mga iba, - ang 
mga hindi Muslim na kababaihan, - ay hindi naniniwala sa 
ipinangakong Araw. Pagbati sa kanila na naniniwala sa gayong 
Araw at naghahanda para rito. Mapapahamak sila na ang 
pananampalataya ay mahina at nakalilimot tungkol sa gayong 
Araw, at naguguluhan sa kanilang mga palasyo, mga bahay, mga 
kayamanan at mga walang halagang karangyaan. Anong halaga 
ang mayroon sa palasyo o bahay o batong hiyas, kung ang isa ay 
walang pananampalataya? Anong halaga ang mayroon sa 

katayuan o posisyon kung ikaw ay hindi nangangamba kay Allah? 
Kung ang kapangyarihan, posisyon o kayamanan ay makabibili 
ng kaligayahan, bakit natin nakikita ang maraming hari, mga 
pinuno at mga mangangalakal na namumuhay ng miserableng 
buhay, na mapait na dumaraing tungkol sa kanilang mga 
kasawian? 


“Ang kahapon ay isang panaginip na 
nagdaan (o lumisan) at ang bukas ay 
isa lamang magandang pag-asa. Ang 
ngayon lamang ang tunay.” 

“Ang kababaihan ang nagsilang 
sa mga dakilang tao sa mundong ito.” 


9 
Ang pinaka-nakapamamanghang 


kagandahan ay nasasalalay 
sa likha ni Allah 


Tingnan ang tao at ang kamangha-manghang paraan kung 
paano siya ay nilikha, sa kanyang iba't ibang lahi, wika, at punto 
(diin sa pagsasalita). Si Allah, ang Kataas-taasan, ay gumawa sa 
kanya sa pinakamagandang hubog, sapagkat Siya ay nagwika: 


S pi pp 422° va, Go, 
(V$ : ble 5,94) 469 ... E 523G 7 Še 
4... At nagbigay sa inyo ng hubog at ginawa ang inyong hubog na 
mabuti [sa paningin]...} (Qur'an 40: 64) 


EN (714 4411 AY 24 LN 7 te go 192 2 Be te Ms 
40 KG Agus Hale GA O 421 Ay Se LN A 


(V-T : Una! 55 3) 


dO’ tao! Ano ang luminlang sa iyo tungkol sa iyong Panginoon, 
ang Pinakamapagbigay? Na Siyang lumikha sa iyo, at nagbigay 
ng hugis o anyo sa iyo, at bumalanse [pumantay] sa iyo?} 
(Our an 82: 6-7) 
EI DL L a 1. pl UP PG 
(€ D By pa) 4O nyi oh a EN GE Gp 
Katotohanan, Aming nilikha ang tao sa pinakamahusay na tindig 
[anyo o molde].} (Qur'an 95: 4) 

Tingnan ang kagandahan ng langit (alapaap) at mga bituin, 
ang karilagan ng araw at ng buwan, ang kalawakan ng espasyo. 
Tumingin sa kalupaan at kung paano ito inilatag, at ang tubig nito 
at pastulan ay itinambad mula rito; tumingin sa mga bundok at 
kung paano ang mga ito ay itinayo nang matatag. Isipin ang 
karagatan at mga ilog, ang gabi at araw na ito, ang liwanag at lilim 
nito, ang mga ulap. Isipin ang tungkol sa kung paano ang 
pagkakasundo ay nananatili sa kalawakan ng sandaigdigan. 
Tumingin sa mga bulaklak, sa mga hinog na bunga (prutas), sa 
malinamnam na gatas, sa matamis na pulot-pukyutan, sa mga 
punong palmera (datiles), sa mga bubuyog, sa mga langgam, sa 
mga kulisap, sa mga isda, sa mga ibon, sa nightingale (isang uri ng 
ibon), sa mga reptilya, sa mga hayop, sa ganitong walang 
hanggang kagandahan at kasiyahan ng mata. 


og a Li 4, 9 6) pnas I yes LS ine ail SLI mo: 
PED NANG O ei as 3 nes ANG 
(YANV 10951 By pa) 4D ožji NG EN PIN 


(Kaya't Kataas-taasan si Allah nang iyong sapitin ang gabi at 
nang iyong sapitin ang umaga. At sa Kanya [ay nalalaan ang 
lahat] ng papuri sa buong kalawakan ng kalangitan at kalupaan. 
At [Kataas-taasan Siya] sa gabi at kung ikaw ay nasa [oras] ng 
tanghali. Kanyang inihantad ang nabubuhay mula sa patay at 
naghantad ng patay mula sa nabubuhay, at naghantad ng buhay sa 
kalupaan matapos na mawalan ito ng buhay. At sa gayon, kayo ay 
ihahantad [ibabangong muli mula sa mga patay]. 

(Qur'an 30: 17-19) 


“Huwag tumingin sa mga negatibong 
aspeto (pananaw) ng buhay; maging 

kuntento sa kagandahan at 
kagalakan nito." 

“At manatili sa inyong mga bahay...) 
(Our 'an 33: 33) 


10 
Ang tunay na karangalan 
at walang katapusang 


pagkamapagbigay 


Ang mga Byzantine ay nakahuli ng ilan sa mga babaeng 
Muslim, at si Al-Mansour ibn Ammar ay nakarinig ng balita. Sila 
ay nagsabi sa kanya: “Bakit hindi ka pumunta at maupo na 
malapit sa kalip (pinuno) at udyukan ang mga tao na sumalakay?” 
Kaya't siya ay pumaroon at naupo na malapit sa kalip, si Haroon 
Ar-Rashid, sa Ar-Raggah na malapit sa Damascus. 


Habang si Shaykh Mansour ay nag-uudyok sa mga tao na 
lumaban sa jihad (pakikipaglaban alang-alang kay Allah o tungo 
sa Kanyang kapakanan), ang natataliang bungkos na may 
kasamang isang sulat na nakakabit ay ipinukol sa kanya. 
Binuksan ni Mansour ang sulat at dito ay kanyang binasa (na 
nagsasabi): “Ako ay isang babae mula sa lipon ng mga angkan ng 
Arabo. Aking narinig kung ano ang ginawa ng mga Byzantine sa 
mga babaeng Muslim, at aking narinig na inuudyukan mo ang 
mga tao na sumalakay. Ako ay naghanap ng pinakamarangal na 
bagay sa aking katawan, at ito ang aking dalawang tirintas (ng 
buhok), kaya't aking pinutol ang mga ito at ibinalot ito sa 
ganitong bungkos. Hinihimok kita sa pamamagitan ni Allah, ang 
Pinakamakapangyarihan, na gawin ang mga ito na isang kabisada 
para sa kabayo ng mandirigma na nakikipaglaban para sa 

kapakanan (o alang-alang) kay Allah. Marahil si Allah ay titingin 
sa akin at magkakaroon ng habag sa akin dahilan sa kanila." 


Hindi nagawang mapigilan ni Mansour ang kanyang 
damdamin nang kanyang binabasa ang mariringal na salitang ito. 
Siya ay tumangis at nagawa niya ang mga tao na tumangis din. At 
matapos, si Haroon Ar-Rashid ay naglunsad ng isang 
pangkalahatang pagkilos, at siya sa kanyang sarili ay 
nakipaglaban na kasama ang mujahideen (mga mandirigma 
alang-alang kay Allah o para sa Kanyang kapakanan), at si Allah, 
ang Kataas-taasan, ay nagkaloob sa kanila ng tagumpay. 


“Huwag tangisan ang nakaraan at 
huwag magbubo ng luha ng walang 
kadahilanan, sapagkat hindi mo 
maibabalik ang nakaraan.” 


- ke: 


| Kabanata 8 | 


Bae.” gg 


4... Katotohanan, sa pag-aala-ala kay Allah, 
ang mga puso ay nakakatagpo 
ng kapahingahan.? (Qur an 13: 28) 


1 
Wala kang ibang 


mapagbabalingan 
maliban kay Allah 


Isang lalaki ang pumasok sa masjid (moske) nang hindi pa 
oras ang pag-aalay ng dasal, at natagpuan niya ang isang sampung 
taong gulang na batang lalaki na nagdarasal ng may wastong 
pokus (tuon) at may kapakumbabaan. Naghintay siya hanggang 
ang batang lalaki ay matapos sa pagdarasal, at matapos siya ay 
lumapit at kanyang binati siya at nagsabi: "Kanino ka bang 
anak?" Ang batang lalaki ay nagbaba ng kanyang ulo at ang luha 
ay dumaloy pababa sa kanyang pisngi, at matapos ay iniangat niya 
ang kanyang ulo at nagsabi: “O” tiyo (amain), ako ay isang ulila at 
walang ama o ina.” Ang lalaki ay nakadama ng kalungkutan para 
sa kanya at nagsabi: “Gusto mo ba na maging aking anak?” 


Ang batang lalaki ay nagsabi: “Kung ako ba ay magugutom, kayo 
ba ay magpapakain sa akin?” 

“Oo.” 

“Kung ako ba ay hubad, ako ba ay daramtan ninyo?” 

“Oo.” 

“Kung ako ba ay magkasakit, ako ba ay pagagalingin ninyo?” 


168 Kabanata 8 


“Hindi ko kayang gawin ang gayon, aking anak.” 


“Kung ako ay mamatay, ako ba ay maibabalik ninyo sa 
pagkabuhay?” 


“Hindi ko kayang gawin ang gayon.” 


Ang batang lalaki ay nagsabi: “Kung gayon, aking amain, ako ay 
iwan ninyo sa Tanging Isa na lumikha sa akin, sapagkat Siya ang 
gagabay sa akin at Siya ang Tanging Isa na magbibigay ng 
pagkain at inumin. Kung ako ay magkasakit, Siya ang 
magpapagaling sa akin at Siya ang Tanging Isa, na aking 
inaasahan, na magpapatawad sa akin sa Araw ng Paghuhukom.” 


Ang lalaki ay nawalan ng imik at lumisan at (habang) nasa 
daan ay nagsabi: “Ako ay naniniwala kay Allah, sinuman ang 
maglagay ng kanyang pagtitiwala kay Allah, si Allah ay sapat na 
para sa kanya.” 


“Gaano man katindi na batakin mo 
ang iyong buhok, o payagan ang 
iyong lalamunan na 
mapangibabawan ng dalamhati at 
kawalang-pag-asa, hindi mo 
magagawang ibalik na muli ang 
anuman sa isa sa mga nakaraang 
pangyayari.” 

4... At ang Aking Habag ay nakasasakop 
sa lahat ng bagay...$ (Qur'an 7: 156) 


2 
Ang kaligayahan ay naririyan... 
datapuwat sino 
ang makakatagpo nito? 


Walang tao ang makakatagpo ng kaligayahan maliban sa 
kanyang sarili, ngunit siya ay marapat na mapatnubayan sa 
pinakamainam na paraan ng paghahanap sa gayon, na 
maisasabuod na nangangailangan na maging matapat, 
matapang, masipag, mapagmahal sa mga tao, may pakikiisa at 
hindi sakim sa sarili (o maramot). At siya higit sa lahat, ay 
mayroong konsiyensiya. Ang kaligayahan ay hindi isang alamat, 
ito ay isang bagay na napakamakatotohanan, at masayang 
tinatamasa ng marami. Maaari rin nating itong matamasa, kung 
tayo ay matututo mula sa karanasan at makikinabang sa anumang 
ating napagdaanan sa buhay. Kung tayo ay matiyaga, 
masasaliksik at matututuhan natin ang marami mula sa ating 
sarili, maiaalis natin sa ating sarili ang maraming pisikal at mga 
pangsikolohikal na karamdaman ng may kaalaman, may lakas ng 
pagnanais at pagtitiyaga, at maipamumuhay natin ang buhay na 
ipinagkaloob sa atin ni Allah, na wala ang hindi pagtanaw ng 
pasasalamat, pagsuway o kalungkutan. 


“Wala ng iba pa ang higit na 
nakapipinsala sa ganda ng isang 


170 


Kabanata 8 


babae ng higit pa sa pagkabalisa, na 
gumagawa na magmukha siyang 
matanda kaysa sa kanyang tunay 
na edad.” 

4At katotohanan, ang inyong Panginoon ay magbibigay 
sa inyo [ng lahat ng mabuti] upang kayo 
ay ganap na masiyahan.? (Qur an 93: 5) 


2 
Ang mabuting pag-uugali 
ay isang dakilang biyaya 


Ang mga tao ay salamin ng indibidwal (isang tao). Kung 
siya ay makikitungo ng mainam sa kanila, sila ay mainam na 
makikitungo sa kanya, kaya't ang kanyang nerbiyos (pandama) ay 
hihinahon, at siya ay magiging kuntento, at siya ay makadarama 
na siya ay namumuhay sa isang palakaibigang kapaligiran. 


Datapuwa't kung ang isang tao ay makikitungo ng masama 
sa mga iba at may pagkamarahas sa kanila, matatagpuan niya na 
ang mga tao ay nagtuturing sa kanya ng masama at sa isang 
magaspang at marahas na paraan. Sinuman ang hindi gumalang sa 
mga tao, siya ay hindi nila igagalang. 


Ang isa na mayroong mabuting pag-uugali ay higit na 
magkakaroon ng kapayapaan ng isipan at mas malayo na inaging 
balisa at namimighati, o matagpuan ang kanyang sarili na nasa 
masakit na kalalagayan o sitwasyon. Bilang karagdagan sa ganito, 
ang pagkakaroon ng mabuting pag-uugali ay isang gawa ng 
pagsamba kay Allah, ang Kataas-taasan, at isang bagay na lubha 
Niyang binibigyan ng diin o panghihikayat. 


Si Allah, ang Kataas-taasan, ay nagwika: 

LN At 7 t s31? os t 9174 ga 
(144 :.ilsejis,,.) 49 END of els wall, KAP ‘pl > 
Magpakita ng pagpapatawad, gawin kung ano ang mabuti, at 
lumayo sa mga mangmang [alalaong baga, huwag ninyo silang 
patulan]. (Qur'an 7: 199) 

4At sa pamamagitan ng habag ni Allah, sila ay inyong 
pinakitunguhan nang mabanayad. At kung kayo ay naging 
mabagsik at naging matigas ang puso, sila marahil ay 
magkakawatak-watak sa paligid ninyo, kaya't pabayaan ninyo 
[ang kanilang kamalian], at manawagan [kay Allah] ng 
kapatawaran sa kanila, at sangguniin sila tungkol sa pangyayari. 
At kung kayo ay nakagawa na ng pasya, ibigay ninyo ang inyong 
pagtitiwala kay Allah, katiyakang si Allah ay nagmamahal sa mga 
nagtitiwala [sa Kanya]. (Qur'an 3: 159) 


Ang Sugo ni Allah (ang mga pagpapala at kapayapaan ay 
mapasakanya) ay nagsabi: «Ang pinakamamahal ko sa inyo ay 
kayo na pinakamahusay sa pag-uugali at mapagpakumbaba, na 
nakikisama sa mga tao at ang mga tao ay nakikisama sa kanila. 
Ang pinakaayaw ko sa inyo ay kayo na nagpapalibut-libot sa 
paglalakad na nagkakalat ng mga malisyosong tsismis at 
gumagawa ng pagkakawatak-watak sa pagitan ng 
magkakaibigan, (at) yaong naghahanap ng mga kamalian ng 
inosente.) 


“Ang pag-aatubili, pananamlay at 
pagpapalibut-libot (o pagiging 

urong-sulong) sa isang problema na 
walang pag-asa (o hindi umaasa) ay 
naghahantong na lahat sa pagkasira 
ng nerbiyos (kawalan ng kontrol sa 
sarili).” 


174 Kabanata 8 


4Si Allah ay hindi nagbibigay ng pasanin 
sa isang kaluluwa maliban [kung ano ang kaya] 


ng kakayahan nito...) (Qur'an 2: 286) 


4 
Paano makakamit ang isang 
maligayang buhay 


Isang Amerikanong sikolohiyista ang nagsabi: Ang 
pamumuhay ng isang maligayang buhay ay isang pinong sining 
na nagtataglay (o kinabibilangan) ng sampung bagay: 


1. Gawin ang isang gawain na iyong nagugustuhan. Kung ito ay 
hindi mo kayang gawin, kung gayon, humanap ng isang 
kinahihiligan (o libangan) na iyong nagugustuhan at gawin ito sa 
iyong malayang oras at patatagin ito. 


2. Ingatan mo ang iyong kalusugan sapagkat ito ang ispiritu ng 
kaligayahan. Ito ay nangangahulugan na maging katamtaman sa 
pagkain at pag-inom, magkaroon ng regular o palagiang ehersisyo 
at pag-iwas sa masasamang gawi (o hilig). 

3. Magkaroon ng layunin sa buhay, sapagkat ito ay magbibigay sa 
iyo ng sigla (o pag-uudyok) at lakas. 

4. Kunin (o tanggapin) ang buhay kung ano ang dumating, at 
tanggapin ang mapait at ang matamis. 

5. Mabuhay sa pangkasalukuyan, na walang panghihinayang sa 
nakaraan at walang pagkabagabag tungkol sa kinabukasan na 
hindi pa dumarating. 

6. Mag-isip nang mataman tungkol sa anumang gawa o desisyon, 
at huwag sisihin ang sinupaman sa iyong desisyon o sa naging 
bunga (kinahinatnan) nito. 


7. Tumingin sa kanila na higit na masahol kaysa sa iyo. 


8. Maging gawi na ngumiti at maging masigla, at panatilihin na 
makisama sa mga optimistik (may magandang pananaw) na tao. 


9. Magsikap na magawang maging maligaya ang mga iba upang 
ikaw ay makinabang sa atmospera (samyo ng hangin) ng 
kaligayahan. 


10. Samantalahing mabuti ang mga okasyon ng kaligayahan at 
kagalakan, at ituring ang mga ito na kinakailangan upang 
mapagpanibago ang iyong kaligayahan. 


“Tamasahin ang ngayon at 
samantalahin ito, tumingin sa mga 
bagay na makahahadlang na 
mangyari ang kirot, bago pa ito 
sumalakay sa iyo.” 


176 Kabanata 8 


“Sa bawat araw, Siya [ay namamahala] sa ilang 
pangyayari [katulad ng pagbibigay ng karangalan 
o kahihiyan sa ilan, pagbibigay ng buhay 
at kamatayan sa ilan, atbp.]...) (Qur'an 55: 29) 


5 


Maghanap ng pagkalinga kay Allah 
sa pagkabalisa at dalamhati 


Ako ay hindi naniniwala na ang isang matalinong tao ay 
marapat na tanggalin ang pagngiti, o ang isang nananampalataya 
ay mahihilig sa pagiging pesimistik (may masamang pananaw sa 
hinaharap) at mababatbat ng kawalang-pag-asa. Ang isang tao ay 
maaaring matambad sa mga pangyayari (o kalagayan) na 
umaagaw ng kanyang kapayapaan ng isipan at kapanatagan, 
subalit sa gayong kaso, marapat niyang pagtiwalaan si Allah, ang 
Pinakamakapangyarihan, ay makapagliligtas sa kanya sa 
anumang sumapit sa kanya. Kung siya ay magpapadala sa 
pagdadalamhati, ito ang magmamarka sa simula ng isang ganap 
na pagkaguho ng kanyang isipan (o pagnanais), at ang lahat ng 
kanyang gawain ay maaapektuhan ng kawalan ng magagawa 
(kahinaan) at kawalang-kakayahan. 


Kaya't ang Sugo ni Allah (ang mga pagpapala at 
kapayapaan ay mapasakanya) ay nakagawian nang magturo sa 
kanyang mga Kasamahan na maghanap ng tulong ni Allah upang 
malutas ang kanilang mga problema. Si Abu Sa'id Al-Khudri ay 
nagsabi: #“Isang araw, ang Sugo ni Allah ay pumasok sa masjid 
(moske), at nakita niya ang isang lalaki mula sa lipon ng Ansar na 

ang pangalan ay Abu Umamah. Siya ay nagsabi, ‘O’ Abu 
Umamah, bakit kita nakita sa nakaupo sa masjid gayong hindi pa 
oras ng pagdarasal?” Siya ay tumugon, “Mga pagkabalisa at 
pagkakautang, O’ Sugo ni Allah.” Siya (Sugo) ay nagsabi, “Hindi 
ko ba ituturo sa iyo ang ilang salita na kung iyong uusalin ito, si 
Allah ay papalis ng iyong mga pagkabalisa at magbabayad ng 
iyong mga pagkakautang.” Siya ay tumugon, “Opo, O" Sugo ni 
Allah.” Siya (Sugo) ay nagsabi, “Sabihin mo ito sa umaga at sa 
gabi, 


Allahumma inni a'udhu bika min al-hamm wa al-huzan, wa 
a 'udhu bika min al-ajzi wal-kasal, wa a 'udhu bika min al-bukhli 
wal-jubn, wa a 'udhu bika min ghalbat ad-dayn wa qahr ar-rijali. 
(O Allah, ako ay naghahanap ng kalinga sa Inyo sa 
pagdadalamhati at kalungkutan, at ako ay naghahanap ng kalinga 
sa Inyo sa kawalang-kakayahan at katamaran, at ako ay 
naghahanap ng kalinga sa Inyo sa pagkamaramot at karuwagan, at 
ako ay naghahanap ng kalinga sa Inyo sa pasanin ng 
pagkakautang at ang mapangibabawan ng lakas ng mga tao.” ”» 
(Isinalaysay ni Abu Dawud) 


Siya (Abu Umamah) ay nagsabi: “Ginawa ko ang gayon, at 
si Allah ay pumalis ng aking mga pagkabalisa at nagbayad para sa 
akin ng aking pagkakautang.” 


“Ang ulser ay hindi bunga ng kung 
ano ang kinakain, ito ay bunga ng 
kung ano ang kumakain sa iyo.” 


178 Kabanata 8 


4At anuman ang mga biyaya 
[at mabubuting bagay] na nasa inyo, ito 
ay mula kay Allah.) (Qur'an 16: 53) 


6 
Ang babae na nag-aalay ng suporta 
sa oras ng kalamidad 


Sa At-Tabagat, ay isinalaysay dito na si Fatimah Az-Zahra 
(nawa'y kalugdan siya ni Allah), ang anak na babae ng Sugo ni 
Allah (ang mga pagpapala at kapayapaan ay mapasakanya), ay 
nahirati nang nagugutom sa maraming araw. Isang araw ang 
kanyang asawang si Ali (nawa'y kalugdan siya ni Allah) ay 
nakapansin na siya ay namumutla, at nagtanong sa kanya: “Ano 
ang nangyayari sa iyo, O’ Fatimah?” Siya ay nagsabi: “Sa loob ng 
tatlong araw, wala kaming nakitang anuman na makakain sa 
bahay.” Siya (Ali) ay nagsabi: “Bakit hindi mo sinabi sa akin?” 
Siya ay sumagot: “Ang aking ama, ang Sugo ni Allah, ay nagsabi 
sa akin noong gabi nang ako ay ikasal, “O” Fatimah, kung si Ali ay 
magdala sa iyo ng ilang bagay, kung gayon, ito ay iyong kainin, at 
kung hindi, kung gayon, huwag kang magtanong sa kanya.”” 


Ngunit maraming kababaihan ang may natatanging 
kahusayan sa pagbabasyo ng bulsa ng kanilang asawa. Sa 
sandaling sila ay makakita ng pera roon, sila ay magpapahayag ng 
kalagayan ng pangkagipitan (emergensi) sa bahay, at sila ay hindi 
humihinahon hangga't hindi nila nakukuha ang lahat-lahat. 


Walang alinlangan, kung ang lalaki ay pagbibigyan ito nang 
minsan, ang ganitong problema ay hindi kailanman matatapos at 

ang pagtatalo ay hindi mapipigilan na dumating, na sa bandang 
huli ay maaaring magbunga ng paghihiwalay (diborsyo). 


"Ang buhay ay lubhang maigsi na 
upang ito ay lalo pang paigsiin, 
kaya't huwag hangarin na higit pa 
itong paigsiin." 


180  Kabanata 8 


"Ang tagumpay ay nangangahulugan na 
ang iyong pangalan ay nasa labi ng bawat isa.” 


3 


1 
Isang babae mula sa lipon 
ng mga tao ng Paraiso 


Si Ata ibn Abi Rabaha ay nagsalaysay: Si Ibn Abbas 
(nawa'y kalugdan siya ni Allah) ay nagsabi sa akin: “Hindi ko ba 
ipakikita sa iyo ang isang babae mula sa lipon ng mga tao ng 
Paraiso?” Ako ay tumugon: “Oo.” Siya ay nagsabi: “Ang itim na 
babaeng ito ay pumaroon sa Propeta (ang mga pagpapala at 
kapayapaan ay mapasakanya) at nagsabi, “Ako ay may 
karamdaman ng epilepsya, at ako ay nahuhubaran, magdasal (ka) 
kay Allah para sa akin.” Siya ay tumugon, “Kung iyong nais, 
maaari mo itong pagtiisan ng may pagtitiyaga at ang Paraiso ay 
mapapasaiyo, o kung iyong nais, ako ay magdarasal kay Allah na 
pagalingin ka.” Siya (ang babae) ay nagsabi, “Ako ay magiging 
matiyaga, ngunit ako ay nahuhubaran, kaya't magdasal (ka) kay 
Allah na ako ay hindi mahubaran.” Kaya't siya (ang Propeta) ay 
nagdasal para sa kanya.”’» 


Ang banal at nananampalatayang babae ay tumanggap sa 
isang problema na nananatili sa kanya sa kahabaan ng kanyang 
pansamantalang makamundong buhay, upang siya ay 
makapagkamit ng Paraiso. Siya ay gumawa ng malaking 
ugnayan, sapagkat siya ay isa sa mga tao ng Paraiso. Ngunit hindi 
niya nais na nahuhubaran na nakikita ng mga tao ang kanyang 
awrah (ang buong katawan maliban lamang sa kamay at mukha), 

na hindi angkop sa isang banal at mayumi (payak) na babaeng 
Muslim. 


Kaya't ano ang masasabi natin sa gayong mga babae na 
nabibihisan, datapuwa't (parang) hubad, na sumusubok na maigi 
na ipakita ang kanilang alindog at itinatapon ang belo o 
kulambong ng kayumian (kapayakan) at lumilitaw na halos hubad 
na? 


“Husto na ang pagkabagabag! 
Maging matiyaga at harapin ang 
katotohanan ng may kataimtiman 
(pagbabata), punuin ang iyong oras 
at manatiling nagpapatuloy.” 

“Ang tulong ay dumarating ayon 
sa kakayahan (panustos).” 


8 
Ang kawanggawa ay sumasalag 
sa kalamidad 


Ang kawanggawa ay isang mahalagang paraan nang 
paghahanap ng kapayapaan ng isipan. Kung ang isang tao ay 
gumagawa ng mabubuting gawain, si Allah ay nagbibigay ng 
gantimpala sa kanya sa mundong ito sa pamamagitan nang 
pagbibigay sa kanya ng isang damdamin ng kapanatagan at 
pagkakuntento. Kaya't magbigay sa kawanggawa kahima’t ito ay 
kaunti, at huwag mag-isip ng anupaman na ang iyong ibinigay ay 
walang halaga, kahit na ito ay isang piraso ng datiles (bunga ng 
palmera), o isang subo ng pagkain, o isang lagok ng tubig o gatas. 
Ibigay sa mahirap at nagdaralita, pakainin ang nagugutom, at 
dalawin ang maysakit. Sa gayon ay iyong matatagpuan na 
binabawasan ni Allah ang iyong mga pagkabalisa at dalamhati. 
Ang kawanggawa ay isang lunas na matatagpuan lamang sa 
parmasya o botika ng Islam. 


Isang tao ang nagtanong kay Imam Abdulla ibn Al- 
Mubarak: “O” Abd Ar-Rahman, ako ay mayroong nana (katas ng 
sugat) sa aking tuhod sa (nakalipas) na pitong taon. Nagtanong 
ako sa mga doktor tungkol dito at sinubukan ko ang lahat ng uri 
ng lunas, ngunit hindi ito tumalab.” 


Si Ibn Al-Mubarak ay nagsabi sa kanya: “Humayo ka at 
maghanap ng isang lugar kung saan ang mga tao ay 

nangangailangan ng tubig, at maghukay at gumawa ka ng balon 
para sa kanila, at ako ay umaasa na kung ang tubig ay bumubula 
na sa ibabaw, ang pagdurugo sa iyong tuhod ay maaampat.” Ang 
tao ay gumawa ng gayon at siya ay gumaling. 

Ito ay nangyari na walang pagkagulat, sapagkat ang Sugo ni 
Allah (ang mga pagpapala at kapayapaan ay mapasakanya) ay 
nagsabi: wPagalingin ninyo ang mga maysakit sa 
pagkakawanggawa», at siya rin ay nagsabi: «Ang kawanggawa 
ay pumapawi sa poot ng Panginoon at sumasalag sa isang 
masamang wakas.» 


“Ang pagkabagabag ang kaibigan ng 
pagiging batugan (walang 


ginagawa)." 

Hoor [magaganda at mapuputing babae] 
na binabantayan sa mga bulwagan...) (Qur'an 55: 72) 


9 
Maging maganda sa ispiritu sapagkat 
ang sandaigdigan ay maganda 


Ang mga bituin sa langit (alapaap) ay napakaganda, walang 
pag-aalinlangan tungkol dito. Ang kanilang kagandahan ay 
nakakapigil ng paghinga. Ito ay nag-iiba-iba ayon sa oras ng 
maghapon, ito ay natiba mula sa umaga hanggang sa gabi, mula sa 
pagsikat ng araw hanggang sa takipsilim, sa gabi ng kabilugan ng 
buwan hanggang sa maitim na gabi, sa isang maliwanag na 
alapaap at makulimlim at maulap na alapaap. Ito ay maaari ring 
magkakaiba mula sa isang sandali hanggang sa susunod, mula sa 
isang lugar ng pagmamasid patungo sa iba, mula sa isang anggulo 
patungo sa iba. Subalit ang lahat ng ito ay maganda at makapigil- 
hininga. 

Ang isang bituin na kumukuti-kutitap dito ay tulad ng isang 
magandang mata na nagniningning sa pagmamahal. Ang 
dalawang bituin na nakatindig ng walang kasama ay nakapuslit 
palayo mula sa karamihan upang malapit na makapag-usap sa 
isa't isa. Ang ganitong konstelasyon ng mga bituin na 
nakapangkat nang sama-sama ay tulad ng sirkulo ng mga kaibigan 
na nagkukuwentuhan sa isang pagtitipon sa kalangitan. Ang 
ganitong nangangarap na buwan, na nagpapalipat-lipat mula sa 
isang gabi at sa susunod na gabi, na kung minsan ay 
nagniningning ng maliwanag at kung minsan ay malamlam, na 

kung minsan ay tulad ng bagong silang at kung minsan ay 
nawawalang palayo na wari bang nabaon sa limot. 


Ang ganitong malawak na kalawakan, na hindi 
kinapapagalan kailanman ng mata na pagmasdan ang 
kalawakan nito, ang paningin ay hindi kailanman makasasapit 
sa dulo nito. 


Ang lahat ay maganda, at ang tao ay makagagawa lamang 
na pagmasdan ito at magbulay-bulay, subalit hindi niya 
mailalarawan ito ng mga salita na kanyang taglay. 


“Marapat mong tanggapin ang hindi 
maiiwasan (o pangyayari), 
datapuwa't kung ikaw ay nababalisa 
tungkol sa gayon, paano ang gayon 
ay makatutulong?” 


186  Kabanata 8 


€... At huwag ninyong itambad ang inyong sarili na gaya 
nang mga panahon ng kamangmangan...) (Qur'an 33: 33) 


10 
Ang bayaning Babae 


Ang kalipa (pinuno) na si Uthman ibn Affan (nawa'y 
kalugdan siya ni Allah) ay nagtalaga kay Habib ibn Maslamah Al- 
Fihri na mamuno ng hukbong Muslim laban sa mga Byzantine na 
humamon sa mga Muslim. Ang maybahay ni Habib ay isa ring 
sundalo ng ganitong hukbo. Bago ang paglalaban ay magsimula, 
si Habib ay nagsimulang magsiyasat ng kanyang hukbo, at ang 
kanyang maybahay ay dumating at nagtanong sa kanya: "Saan 
tayo magkikita kung ang paglalaban ay naging mainit na at ang 
mga ranggo ng hukbo ay kumikilos na parang mga alon. Siya ay 
tumugon: “Makikita mo ako sa tolda ng Byzantine, o di kaya ay sa 
Paraiso.” Ang paglalaban ay patuloy na sumidhi at si Habib at ang 
kanyang mga kasamahan ay buong tapang na nakipaglaban na 
hindi pa nila nagawa noon sa una. Si Allah ay nagkaloob sa kanila 
ng tagumpay laban sa mga Byzantine, at si Habib ay humangos 
patungo sa tolda ng kumander ng Byzantine upang hintayin ang 
kanyang maybahay. Nang kanyang marating ang pintuan ng tolda, 
siya ay nakakita ng bagay na kamangha-mangha: ang kanyang 
maybahay ay nakarating na roon bago pa siya dumating at 
nakapasok na sa tolda ng kumander ng Byzantine. 


“Walang anuman ang mahirap o 
imposible sa buhay hangga't ikaw ay 
may kakayahan na gumawa at 
kumilos.” 


ae FB, 


| Kabanata 9 | 


we SE 


€Kaya't alalahanin Ako [sa pamamagitan 
ng pagdarasal at pagpupuri], [at] kayo 
ay Aking aalalahanin... (Qur'an 2: 152) 


1 
Huwag aksayahin ang inyong oras 
sa kawalan ng ginagawa 


Ang inyong Propeta (ang mga pagpapala at kapayapaan ay 
mapasakanya) ay nagsabi kay A'ishah (nawa'y kalugdan siya ni 
Allah): «Kung ikaw ay nakagawa ng kasalanan, kung gayon, 
humingi kay Allah ng pagpapatawad at magtika sa Kanya, 
sapagkat kung ang tao ay tumatanggap sa kanyang kasalanan at 
nagtitika, si Allah ay tatanggap sa kanyang pagsisisi.» 


Haginapin (o ipagpalagay) na ikaw ay nag-aangkin ng lahat 
ng salapi na iyong ninanais at nagkamit ng lahat ng iyong mga 
pangarap at natupad ang lahat ng iyong mga kahilingan, at 
matapos ay nawala ang lahat-lahat sa iyo. Ikaw ay mangyayari na 
tumangis at dumaing, at mapupuspos ng panghihinayang: 
kakagatin mo ang iyong mga daliri ng may kalumbayan sa 
anumang iyong napangalugihan. Subalit papaano naman ang 
iyong buhay na humuhulagpos palayo sa iyo na hindi mo man 
lang napag-aakala ito? 


Ang iyong buhay ay isang mamahaling alahas na ang 
halaga ay hindi maaaring sukatin sa mga materyal na termino (o 
kahulugan). Ang bawat sandali ng iyong buhay na nagdaraan ay 
hindi na kailanman magbabalik. Ang mga sandaling ito ang iyong 
kapital (o puhunan) sa mundong ito, na sa pamamagitan nito ay 

iyong mabibili ang anuman sa mga kasiyahan ng Paraiso. Paano 
mo aaksayahin ang buhay na ito na hindi nagsisisi ng matapat? 


"Mayroong isang daan na 
naghahantong sa kaligayahan: 
huminto sa pagiging balisa tungkol 
sa mga bagay-bagay na hindi sakop 
ng iyong kontrol (o paghahawak)." 

€... Kaya't si Allah ay sapat na para 
sa iyo laban sa kanila...) (Qur'an 2: 137) 


2 
Ang kaligayahan ay hindi mabibili 
ng salapi 


Mayroong mga tao na gumugugol ng kanilang kabataan at 
kalusugan upang makapagtipon ng kayamanan, at matapos ay 
ginugugol nila ang nalalabi pa nilang buhay sa paggastos ng lahat 
ng kanilang nakamit sa pagtatangka na makabili ng kaligayahan, 
datapuwa't ang lahat ng kanilang natamo ay kalungkutan 
(kahirapan). O di kaya ay tinangka nila na muling ibalik ang 
kanilang kabataan, subalit ang katandaan ng gulang ay 
nakapanaig sa kanila. O di kaya ay nagtangka sila na muling 
ibalik ang kanilang kalusugan, subalit ang walang lunas na 
karamdaman ay nakapanaig sa kanila. 


Ang isang sikat na aktor (artista) ay nagsabi na ang kanya 
lamang ninanais sa buhay ay salapi. 


Napag-akala niya na kung siya ay may salapi, siya ay 
magiging pinakamaligayang lalaki (o tao) sa mundo sa loob ng 
isang daang taon! Siya ay may kumpiyansa na kapag siya ay may 
salapi, ay maaari niyang makamit ang lahat ng kanyang ninanais 
at ang lahat ng kanyang inaasahan ay mahuhulog sa kanyang mga 
kamay. Matapos ang dalawampung taon, si Allah ay nagbigay sa 
kanya ng salapi na higit pa sa kanyang ninanais, subalit kinuha 
Niya ang kanyang kalusugan at kanyang kabataan at kanyang 
mga pangarap! Dito ay iniulat na nahirati na siyang umiiyak at 

nagsasabi: "Sana ay hindi ko ninais na humingi kay Allah ng 
salapi; ninais ko sana na hiniling ko sa Kanya na hayaan Niyang 
mabuhay ako ng isang daang taon sa kahirapan, na kumakain ng 
malapad na buto ng patani (beans), na lumulundag sa hagdanan 
ng sasakyang pangkalye upang makaiwas na magbayad ng 
pamasahe." Ang aktor na ito ay hindi kailanman nakaalam ng 
kahalagahan ng mabuting kalusugan hanggang sa mawala ito sa 
kanya, at hindi niya kailanman napagtanto na ang salapi ay hindi 
makabibili ng lahat-lahat, hanggang sa siya ay maging pinakasikat 
na aktor sa Ehipto, at kanyang napagtanto na hindi siya maaaring 
makapagdagdag ng kahit na isang araw sa kanyang buhay na 
paparating na sa isang wakas. 


“Hindi marapat sa iyo na gugulin ang 
kalahati ng iyong buhay sa mga 
pagtatalo.” 

€At maghanap ng tulong sa pamamagitan ng pagtitiyaga 
at As-Salah [takdang pagdarasal]...$ (Qur'an 2: 45) 


3 
Ang pagmamadali at kawalang-ingat 


ay mga panggatong 
sa kalungkutan (kahirapan) 


Ang pagtitiyaga ay tulad ng isang kabalyero na makagagapi 
sa mga hangal na pagnanasa. Ang masusing pag-iisip ay 
nangangahulugan ng katiyakan at hindi ang pagiging 
nagmamadali, at gumagawa ng aksyon (o gawa) na batay sa 
makatwirang pag-iisip at karunungan. Ang dalawang katangiang 
ito ay makagagapi ng pagkabalisa, sinuman ang wala ng mga ito 
ay may kakulangan sa malaking kabutihan nito at siya ay 
magdurusa ng maraming pagkabalisa. Ang matiyagang tao ay 
makasasalag ng maraming kasamaan, datapuwa't ang hangal ay 
hindi nagpipigil sa kanyang galit at hinahayaan na ang kasamaan 
ay madagdagan, at ang mga sanhi ng pagkabalisa ay yumayabong 
at nagkakaugat. Ang isang tao na maingat na nag-iisip ay 
napakadalang na makaramdam ng panghihinayang (o pagsisisi), o 
nakagagawa ng bagay na ang kasasapitan ay hindi nalalaman. 
Subalit ang hangal at nag-aapurang tao ay hindi estranghero o 
baguhan sa panghihinayang, pagkabalisa at masasamang 
kasasapitan. Gayundin naman, kung ang isang tao ay mabait 
sa kanyang sarili at sa mga iba, siya ay magiging matagumpay at 
mahihirati na maging mahinahon at magkakaroon ng kapayapaan 
ng Isipan. 

Ang ating relihiyong Islam ay nanghihikayat sa atin na 
maging mabait, matiyaga at mapagtiis. Ang Sugo ni Allah (ang 
mga pagpapala at kapayapaan ay mapasakanya) ay nagsabi: 
«Walang anumang kabutihan sa isang bagay na kailanman ay 
hindi ito nakagagawa na maging maganda, at walang kulang sa 
isang bagay na kailanman ay hindi ito nakagagawa na maging 
pangit.» 


“Ating inaaksaya ang ating 
masasayang panahon sa mga 
walang halagang bagay.” 

4... At [si Allah] ay hindi naglapat sa inyo 
sa relihiyon ng anumang kahirapan... (Our 'an 22: 78) 


4 


Ang laro ng pagtitipon ng kayamanan 
ay walang katapusan 


Si Beaverbrook ay nagsabi: “Ako ay nakapagtipon ng 
malaking bahagi ng kayamanan, datapuwa't aking napagtanto 
mula sa karanasan na ang patuloy na pagpupumilit sa gayong laro, 
- ang laro ng pagtitipon ng kayamanan, - ay napakamapanganib at 
walang katapusan, at ito ang umuubos sa aking buhay at 
kaligayahan. Kaya't aking binago ang aking propesyon 
(pinagkakakitaan o hanapbuhay) at ako ay nakatagpo ng 
trabaho na aking nagustuhan sa larangan ng paglalathala, na hindi 
nagbibigay ng maraming yaman, subalit ito ay naghatid sa akin ng 
kaligayahan at paglilingkod sa lipunan. Pinapayuhan ko ang 
bawat tao na nakapagtipon na ng kayamanan na sasapat sa kanya, 
na itigil na ang paglalaro ng larong-salapi at magplano na gumawa 
ng gawain na kanyang nagugustuhan, upang siya ay makapagsilbi 
sa lipunan at matamasa ang kanyang oras na nasisiyahan.” 


Ang isa na mayroong natipong kayamanan ay mayroon 
lamang maliit na malasakit tungkol sa pag-iiwan ng malaking 
bahagi ng ari-arian sa kanyang mga tagapagmana, sapagkat batid 
niya na sila ay magiging higit na mainam na tao kapag sila ay 
pumalaot sa mundong ito na mayroon lamang maliit na yaman at 
wala ng iba maliban sa kanilang talino at pag-uugali. Ang 
kayamanan na hindi pinaghirapan ay kadalasang nagiging isang 

sumpa sa halip na maging isang biyaya, kalungkutan sa halip na 
kaligayahan. Kung ang mga tao ay nakagagawa na bigyang- 
kasiyahan ang kanilang mga pisikal o pangkatawang pagnanasa 
sa karangyaan at katamaran, ang kanilang isipan ay nagiging 
abala sa maliliit at hungkag na kinahuhumalingan, at ang kanilang 
kabataan ay kumukupas hanggang sa sila ay mamatay. 


"Magkaroon ng matibay na pananalig 
na walang imposible sa buhay." 

d... O” apoy! Maging malamig at mangalaga 
ka kay Ibrahim [Abraham]. (Qur'an 21: 69) 


5 
Ang imoralidad ay nanggagaling 


sa kawalan ng ginagawa 


Sa kandungan ng kawalan ng ginagawa, ang imoralidad ay 
isinisilang at ang mga mikrobyo ng kamatayan at pagkamalimutin 
ay nakukuha. Subalit kung ang misyon ng nabubuhay ay maging 
aktibo o abala, kung gayon ang walang ginagawa ay patay. 


Kung ang mundong ito ay isang paghahanda sa higit pang 
dakilang buhay na darating sa kabilang buhay, kung gayon ang 
walang ginagawa (o pinagkakaabalahan) ay marapat na tipunin na 
walang salapi, na walang ani maliban sa pagkalugi at parusa. 


Ang Propeta (ang mga pagpapala at kapayapaan ay 
mapasakanya) ay tumukoy na mayroong libu-libong tao na hindi 
nakakaalam ng mga biyaya ng kayamanan at malayang oras na 
ipinagkaloob sa kanila. Siya ay nagsabi: Mayroong dalawang 
biyaya na ang maraming tao ay pabaya: mabuting kalusugan at 
malayang oras.» 


Gaano karaming tao na may malusog na pangangatawan na 
ang buhay ay nagpapalibut-libot na walang layunin upang sila ay 
maudyukan, na walang bagay (na ginagawa) upang sila ay 
maging abala, na walang misyon upang ibaling ang kanilang 
buhay at masubukan ang pinakamainam nilang magagawa upang 
ito ay magtagumpay? 

Sa ganito ba kung bakit ang tao ay nilikha? Sa lahat-lahat ay 
hindi. Si Allah ay nagwika: 


Zo 1177 Pa 7 pie E KI ZSA peel sko 7 4 
al Naš () ax YOY Si be vale Ul Zale 
4 es A os 

TAI "Wa pa 
(VV1-110 10 pafall 85 0) 46... aj ELI 
#Inaakala ba ninyo na Aming nilikha kayo upang maglaro [na 
walang anumang layunin], at kayo ay hindi muling ibabalik sa 
Amin? Kataaas-taasan si Allah, ang Pinakamakapangyarihan, ang 
Katotohanan...} (Our'an 23: 115-116) 


Ang buhay ay nilikha para sa isang layunin, gayundin ang 
mga kalangitan, ang kalupaan at ang lahat ng nasa pagitan nito. 
Ang tao ay marapat na makaunawa ng layunin (sa likod ng 
ganitong paglikha) at mamuhay para roon. 


Datapuwa’t kung siya ay mananahan sa anino ng kanyang 
makikitid na pagnanasa at magkukubling palayo at nagpipikit- 
mata sa kanilang limitasyon (o hangganan), kung gayon, masama 
ang kanyang pinili para sa kanyang pangkasalukuyan at sa 
kanyang hinaharap. 


“Lagi nang isaisip ang larawan ng 
tagumpay at panatilihin itong buhay 
sa iyong isipan.” 

4At siya ay Kanyang pagkakalooban mula [sa 
panggagalingan] na hindi niya kailanman 
napapanagimpan...9 (Qur'an 65: 3) 


6 
Isang bahay na walang galit, 


ingay at pagkapagal 


Sinabi niya sa kanyang ama na tumatangis: “O” aking ama, 
kahapon ay mayroong problema sa pagitan ko at ng aking asawa, 
dahilan sa bagay na aking nasabi. Nang aking mamasdan kung 
gaano siya nagalit, pinagsisihan ko ang aking nagawa at ako ay 
humingi ng paumanhin sa kanya, subalit tumanggi siya na 
makipag-usap sa akin at ibinaling niya ang kanyang mukha 
palayo sa akin. Pinanatili kong subukan na mapahinahon siya 
hanggang sa siya ay ngumiti at malugod sa akin. Ako ay 
nangangamba na ako ay papapanagutin ng aking Panginoon sa 
mga sandaling yaon na itinulak ko siya sa pagkaulol nang siya ay 
magalit.” Ang kanyang ama ay nagsabi sa kanya: “O” aking anak 
(na babae), sa pamamagitan ng Tanging Isa na may hawak ng 
aking kaluluwa sa Kanyang kamay, kung ikaw ay namatay bago 
ang iyong asawa ay malugod sa iyo, si Allah ay hindi malulugod 
sa 1yo. Hindi mo ba alam na ang babae, na ang kanyang asawa ay 
galit sa kanya ay isinumpa sa Tawrat (Torah, mga Batas), sa Injil 
(Ebanghelyo) at sa Qur'an, at ang paghihingalo sa kamatayan ay 
magiging mahirap sa kanya, at ang kanyang libingan ay gagawing 
masikip sa kanya? Kaya't masayang balita sa babae na ang 
kanyang asawa ay nalulugod sa kanya.” 

Ang matuwid na babae ay sabik na mapamahal sa kanyang 
asawa, kaya't hindi siya gumagawa ng anuman na makasisira sa 
kanilang buhay ng pagsasama. 


“Talikdan ang ideya (o kaisipan) ng 
pagkabigo sa iyong isipan.” 


Ang Pinakamaligayang Babae Sa Mundo 201 


“Walang kapayapaan ng isipan para 
sa isa na walang pananampalataya.” 


{ 
Ang kalinisan (sa kapurihan) 
at kayumian ay nakadaragdag 
sa kagandahan 


Narinig na ba ninyo ang kuwento ni Umm Salamah 
(nawa'y kalugdan siya ni Allah), ang maybahay ng Propeta (ang 
mga pagpapala at kapayapaan ay mapasakanya), nang kanyang 
marinig siya (Propeta) na nagsasabi: “Sinuman ang kumaladkad 
sa kanyang damit dahilan sa pagmamataas, si Allah ay hindi 
titingin sa kanya sa Araw ng Muling Pagkabuhay?” Siya (Umm 
Salamah) ay nagsabi, “Ano ang marapat na gawin ng mga babae 
sa mga laylayan (o lupi) ng kanilang damit?” Siya ay tumugon, 
“Pahabain ang mga ito sa haba ng kamay.” Siya (Umm Salamah) 
ay nagsabi, “Ngunit kapag gayon, ang kanilang mga paa ay 
malalantad.” Siya ay nagsabi, “Pahabain ang mga ito ng isang 
kubiko, ngunit hindi na hihigit pa rito."» 


Gaano kagaling na halimbawa si Umm Salamah. Siya ay 
hindi isa sa kanila na nagpaparangalan at arogante 
(mapagmataas). Ang mga babaeng Muslim ay marapat na 
mayumi at malinis sa kapurihan, dalisay at maringal. Ang 
kanilang mga paa ay hindi marapat na malantad at ang kanilang 
kasuutan ay dapat na may mahahabang laylayan na sumasayad sa 
likuran nila sa lupa upang ang kalalakihan ay hindi makamasid ng 
anuman sa kanila. Ngunit ang kababaihan sa ngayon, - maliban sa 

kanila na binigyan ng habag ni Allah, ay nagtataas ng laylayan ng 
kanilang damit nang sagad sa kanilang magagawa, dahil sa 
pangangamba na ito ay mababasa o marurumhan, at bilang 
panggagaya sa mga hindi nananampalatayang kababaihan na 
halos hubad na ang hitsura. Sila ay gumagawa ng libong mga 
dahilan sa gayong kaanyuan na halos ay hubad na at sa pagkilos sa 
imoral na pamamaraan, - wala ng iba pang lakas o kapangyarihan 
maliban kay Allah. Ang kanilang kalalakihan ay mga lalaki 
lamang sa pangalan, na naglalakad na katabi nila at hindi nag- 
iintindi tungkol sa pagkawala ng kayumian (o kapayakan). 


“Ang kalusugang pangkatawan ay 
nanggagaling sa pagkain ng kaunti, 
ang kalusugan ng isipan ay 
nanggagaling sa pagkakaroon ng 
maliliit na kasalanan, ang 
kalusugan ng puso ay nanggagaling 
sa kaunting pagkabahala at ang 
kalusugan ng dila ay nanggagaling 
sa kaunting pagsasalita.” 


Ang Pinakamaligayang Babae Sa Mundo 203 


"Ang matiyagang tao ay nakapagtatamo 
ng pinakamahuhusay na resulta." 


8 
Maaaring ibalik ni Allah sa tahanan 
ang wala (o bumaldang) tao 


Matapos ang mahabang pagkakahiwalay ng higit sa 
dalawampung taon, si Allah ay nagtakda na ang isang babae at 
ang kanyang dalawampu't limang taong gulang na anak na babae 
ay marapat na muling magkasama, matapos na magkahiwalay 
gawa ng mga pangyayari. Ito ay nangyari nang ang kanyang anak 
na babae ay abala sa kanyang pagpupulot-gata sa Jibal 
(kabundukan) na pamasyalan sa As-Sawdah doon sa Abha. 


Ang ina ay muling nag-asawa matapos na siya ay iwanan 
ng kanyang unang asawa nang ang kanyang anak na babae ay 
tatlong taong gulang pa lamang. Ang kalalagayan ng kanyang 
bagong asawa at patuloy na pagpapalipat-lipat mula sa isang 
lungsod tungo sa iba ay nakahadlang sa kanya upang makita ang 
kanyang anak na kanyang iniwan sa pangangalaga ng kanyang 
ama. 


Sa isang magandang panahon ng tag-araw sa Jibal As- 
Sawdah sa Abha, ang anak na babae ay nakatagpo ng isang babae 
sa pamasyalan. Sila ay nagsimulang magkuwentuhan at ang 
bawat isa sa kanila ay hindi nakakakilala sa isa't isa. Ang ina ay 
umiwan sa kanyang anak nang siya ay tatlong taong gulang pa 
lamang. Habang sila ay nagkukuwentuhan, ang ina ay nakapuna 
na ang isa sa mga daliri ng batang babae ay kulang, at siya ay 

kanyang tinanong tungkol sa kanyang ina. Ang batang babae ay 
nagsalaysay ng kanyang istorya sa kanya, at napagtanto ng ina na 
ang kaharap niya ng mukha sa mukha ay ang kanyang anak na 
napawalay sa kanya ng may dalawampung taon. Kanyang kinulob 
Siya sa kanyang mga bisig at hinalikan sa pisngi na puno ng 
pagmamahal at pag-ibig, at sinabi sa kanya kung gaano siya 
nangulila sa kanya sa lahat ng mga (nagdaang) taon. 


“Ang pag-iisip ng kaligayahan ay 
hindi maiiwasang maghantong sa 
pag-iisip kung ano ang nangyari 
bago pa ito at matapos ito, at ang 
gayon, sa ganang sarili nito, ay 
nakasisira sa damdamin ng 
kaligayahan.” 

4... Na wari bang sila ay mga rubi at koral 
[kabibing bulaklak]... (Qur'an 55: 58) 


9 
Ang isang parirala ay makapupuno 
ng oras at espasyo (lugar) 


Si Musa ([Moises], nawa'y ang kapayapaan ni Allah ay 
mapasakanya) ay nagsabi: “O” Panginoon, turuan Mo (po) ako ng 
isang du'a (panalangin) na maaari kong ipanambitan sa Inyo at 
Kayo ay makausap ko.” Siya ay nagwika, “O” Musa, magsabi ka 
ng. ‘La ilaha illallah (wala ng iba pang diyos maliban kay 
Allah).” Si Musa ay nagsabi, “Ang lahat ng mga tao ay 
nagsasabi ng, ‘La ilaha illallah'." Siya ay nagwika, “O” Musa, 
kung ang pitong kalangitan at ang kalupaan ay ilalagay sa isang 
panig (ng timbangan) at ang La ilaha illallah sa kabila, ang La 
ilaha illalah ay makapapanaig sa bigat ng mga ito.” 


La ilaha illallah.... ay mga nagniningning na salita na 
nagtataboy sa ulap ng kasalanan. Ang mga ito ay naghahatid ng 
liwanag, subalit sila na nagsasabi ng ganitong mga salita ay 
nagkakaiba-iba sa antas ng liwanag, kung gaano kalakas o kahina 
ito, walang sinuman ang nakakaalam maliban kay Allah, ang 
Kataas-taasan. 


Para sa ibang tao, ang liwanag ng mga ganitong salita sa 
kanilang puso ay gaya ng araw, para sa iba ito ay gaya ng 
maningning na bituin, at para sa iba ito ay gaya ng malaking sulo, 
o isang maliwanag na ilaw, o isang mahinang aandap-andap na 
ilawan. 


206 Kabanata 9 


Kung mas higit ang liwanag ng mga ganitong salita, ito ay 
higit na mainam na tumutupok palayo sa mga pag-aalinlangan, 
mga kapritso at mga pagnanasa. 


“Ang kaligayahan ng 
nananampalataya ay nasasalalay sa 
pagmamahal kay Allah, at ang 
pagmamahal alang-alang kay Allah 
ay naghahatid ng higit pang malalim 
na kaligayahan, na ang lasa ay 
nababatid ng mga matapat na 
nananampalataya na hindi 
tumatanggap ng anumang kapalit 
para sa ganito.” 

“Ang babae ay higit na mamahalin kaysa 
sa mga kabang-yaman at kayamanan.” 


10 
Ang mga puso na naghahanap 
ng Daraiso 


Narinig mo na ba ang kasaysayan ng isang matuwid na 
babae na ang asawa ay namatay, na nakaiwan sa kanya ng 
dalawang anak? Nang sila ay magsilaki na, ang unang bagay na 
kanyang itinuro sa kanila ay ang sumamba at sumunod kay Allah 
at ang magdasal ng giyam (mga panggabing dasal). 


Sinabi niya sa kanyang mga anak na lalaki: “Walang 
anumang sandali ng gabi ang dapat na lumipas sa ating bahay na 
walang sinuman ang hindi nakatindig sa pagdarasal at nag-aala- 
ala kay Allah." Sila ay nagsabi, “Ano ang ibig ninyong sabihin, 
O" (aming) Ina?" Siya ay nagsabi, “Ating hahatiin ang gabi sa 
tatlo. Ang isa sa inyo ay dapat na tumindig at magdasal para sa 
unang katlo (1/3), at ang isa para sa pangalawang katlo (2/3), at 
matapos ako ay titindig at magdarasal para sa huling katlo (3/3), at 
matapos ay aking gigisingin kayo para sa dasal ng Fajr 
(pagbubukang-liwayway).” 


Sila ay nagsabi: “Kami ay nakakarinig at sumusunod, O’ 
(aming) Ina.” Nang ang ina ay pumanaw, ang dalawang anak na 
lalaki ay hindi nagtigil sa pagdarasal ng giyam al-layl, sapagkat 
ang kanilang puso ay batbat ng pagmamahal at pagsunod at 
pagsamba, at ang pinakamatamis na sandali ng kanilang buhay ay 
kapag sila ay tumindig at nagdasal sa gabi. Kaya't hinati nila ang 

gabi sa pagitan nila. Nang ang isa sa kanila ay nagkaroon ng 
malubhang karamdaman, ang isa ay tumindig at nagdasal sa 
buong gabi. 


"Ang buhay sa paligid natin na taglay 
ang lahat nitong kagandahan at 
karingalan ay isang tunay na 
paanyaya tungo sa kaligayahan.” 


ae 5 


| Kabanata 10 | 


See 988 


4... At kung inyong bibilangin 
ang pagpapala [biyaya] ni Allah, 
ang mga ito ay hindi ninyo 
magagawang isa-isahin...) (Qur'an 14: 34) 


1 


Paniniwala sa banal na kalooban 
at pagtatakda, kapwa 
sa mabuti at masama 


Si Allah, ang Pinakamakapangyarihan, ang 
Pinakamaluwalhati, ay nagwika: 


slo sgat 


pove TANAN ash L 
(YY-YY i LA 5550) 


#Walang kalamidad ang sasapit sa kalupaan o maging sa inyong 
sarili maliban na ito ay nakatitik sa Aklat ng mga Pagtatakda [4/- 
Lawh Al-Mahfuz] bago Namin ito itinambad [sa kapanatilian]. 
Katotohanang ito ay magaan kay Allah. Upang kayo ay hindi 
magdalamhati sa mga bagay na nabigo ninyong kamtin, o 
gayundin ay hindi magalak sa anumang ipinagkalob Niya sa inyo. 
At si Allah ay hindi nalulugod sa mga mapagmataas na 
nagmamagaling.? (Qur'an 57: 22-23) 

Be 192 S», 


2% LILA G1 BA Fan Ar aC z 

pa si ES lya ol Gees pi Je A GS lai ol ze; Gp 
Ko NTO G "A Ke gov sate Pk 

ON pal nyn) 40) DAGN AG Gi SI 


4... At maaari na hindi mo nagugustuhan ang isang bagay na 
mabuti sa iyo, at nagugustuhan mo ang isang bagay na masama sa 
iyo. Si Allah ang nakakaalam datapuwa't ito ay hindi mo 
nababatid. (Qur'an 2: 216) 


Ang paniniwala sa banal na kalooban at pagtatakda ay 
gumagawa ng malaking bahagi o papel sa paghahatid ng 
kapayapaan sa isipan sa mga panahon ng kalamidad, tangi na nga 
kung ang tao ay ganap na nakakaunawa na si Allah ay mabait sa 
Kanyang mga alipin at nagnanais na ang mga bagay ay maging 
maginhawa sa kanila, at Siya ang pinakamaalam at nag-iingat (ng 
gantimpala) para sa kanila sa Kabilang Buhay, upang Kanyang 
mabigyan ang matitiyaga ng kanilang masaganang gantimpala. 
Kung tayo ay mag-iisip at gagawa para rito, papalitan nito ang 
kalumbayan at pagdadalamhati ng kaligayahan at galak, 
datapuwa't hindi lahat ay makagagawa na gawin ang gayon. 


Ano ang mga hakbang na maaari nating gawin upang 
mabawasan ang pagdadalamhati at maibsan ang salpok ng 
kalamidad? 


1. Hinuhain na ang kalamidad ay higit pang malaki kaysa sa 
ngayon, na may higit pang masahol na kahihinatnan. 


2. Isipin sila na nakaharap ng higit pang malaking kalamidad. 
3. Tumingin sa mga biyaya na iyong taglay, o sa maraming tao na 
pinagkaitan. 

4. Huwag bumigay sa damdamin ng pagkabigo na maaaring 
dumating na kasama ng kalamidad: 

(12017 EN By) 40) 3 delo (a call a Obė 

Katotohanan, kasama sa bawat kahirapan ang ginhawa. 

Katotohanan, kasama sa bawat kahirapan ang ginhawa.) 
(Qur'an 94: 5-6) 


“Ang pinakamabilis sa mga mensahe 
ng kaligayahan sa iba ay isang 
matapat na ngiti na nagmumula sa 
puso.” 

Walang sinuman maliban kay Allah 
ang makahahadlang nito [o makapagpapauna 
nito o makabibimbin nito, - ang Araw 
ng Muling Pagkabuhay].} (Our an 53: 58) 


2 
Ang pinakamainam na mga bagay 
ay yaong katamtaman 


Si Mustafa Mahmoud ay nagsabi: 


“Ako ay nakadarama ng kaligayahan sapagkat ako ay isang 
pangkaraniwang tao na may pangkaraniwang kita. Ang aking 
kalusugan ay katamtaman, ang aking pamantayan ng pamumuhay 
ay katamtaman at ako ay mayroong kakaunti ng lahat-lahat, na 
nangangahulugan na ako ay mayroong masidhing sigla (o 
motibasyon), ang sigla (o motibasyon) ay buhay, na ang basihan 
niyaon ay doon natin hinahalagahan o isinasaalang-alang ang 
ating kaligayahan. 


Aking ipinagdarasal kay Allah na nawa'y pagpalain niya ang 
mambabasa ng mga ganitong linya ng katamtamang (haba ng) 
buhay, at pagkalooban siya ng kaunti sa lahat-lahat...., ito ay isang 
mabuting dasal, isinusumpa ko ito kay Allah, ang 
Pinakamakapangyarihan. 


Ang aking ina ay hindi nakakaalam ng marami kung tungkol sa 
pilosopiya, ngunit siya ay mayroong sentido komun (natural na 
isipan) at kanyang nauunawaan ang aking sinasabi kahit hindi 
siya nakakabasa tungkol sa ganito. Nakagawian na niyang 

tawagin ito na pagkakuntento, at ang pagkakuntento ay 
nangangahulugan ng pagkakaroon ng sapat, na may kaunti sa 
lahat-lahat at ng isang malaking bahagi ng pang-ispiritwal na 
lakas.” 


“Ang isang huwad na ngiti ay isang 
matulis na tanda ng pagkukunwari.” 

«Ang kasiyahan ng mata ay nasa pagdarasal.» (Hadith) 


2 
Ang pesimista (may malamlam 
na pananaw sa buhay) ay lumilikha 
ng atmospera (simoy) ng dalamhati 


Ang isang tao ay nakakaimpluwensiya sa sigla at pag- 
uugali ng kanyang kasama. Kung ang isang tao, - maging siya ay 
isang kaibigan, isang kasama sa buhay o isang kahalubilo, - ay 
mahinahon, masayahin at optimistik (may masayang pananaw sa 
buhay), kung gayon, siya ay makapagsasalin ng ganitong 
mabubuting pag-uugali sa kanyang kasama. 


Datapuwa't kung siya ay palakunot ng noo at 
nagdadalamhati, na nagsasawa sa buhay, na lagi nang balisa 
at pesimistik (may masamang pananaw sa buhay), sa gayon, ay 
kanyang maisasalin ang ganitong mapanglaw na pagkabalisa sa 
kanyang kasama na tulad ng isang nakahahawang sakit. 


Hindi lamang ang mga tao ang nagbibigay ng ganitong 
epekto. Mayroon ding mga aklat, mga panoorin sa telebisyon at 
mga programa sa radyo (ang ganito). Ang ilan ay optimistik at ang 
ilan ay pesimistik, ang iba ay nag-uudyok ng pagkabalisa at ang 
ilan ay nagtataguyod ng kapayapaan ng isipan. Ang mga aklat, 
tangi na nga, ay tulad ng mga panahon (o klima), ang iba ay tulad 
ng tagsibol at ang iba ay tulad ng taglagas. Kung ang isang tao ay 
mapapatnubayan na pumili ng mga optimistik na aklat na 
nagdiriwang sa buhay at nanghihikayat sa isa na magsumikap, 

magtagumpay at magkaroon ng kumpiyansa, kung gayon, 
nagawan niya ng pabor ang kanyang sarili. Datapuwa’t kung 
pumili siya ng mga aklat na nagbibigay-sanhi ng pagkabalisa at 
nag-uudyok ng mga pag-aalinlangan tungkol sa kahalagahan (o 
mabuting pag-uugali) at kalikasang pantao, at yaong pesimistik 
tungkol sa buhay at sa sangkatauhan, kung gayon, siya ay 
maiimpluwensiyahan ng kanilang panghahawa na gaya ng isang 
ketongin na nakakaepekto sa isang malusog na tao, at yaon ay 
maaaring makagambala sa kanyang buhay. 


“Ang daan tungo sa kaligayahan ay 
nasa iyong harapan, kaya't hanapin 
ito sa pamamagitan ng karunungan, 
matutuwid na gawa at isang 
mabuting pag-uugali. Maging 
katamtaman sa lahat ng iyong mga 
gawain (o bagay-bagay ng 
pangyayari) at ikaw ay magiging 
maligaya.” 

4... At Siya ay nagpapanaog ng As-Sakinah 
[kahinahunan at kapanatagan] 
sa kanila... (Qur'an 48: 18) 


4 


Mag-ingat sa pagdaing at pagising 
hindi kuntento 


Isang matanda at matalinong tao ang nagsabi: 


“Nang ako ay nasa gulang na dalawampu at tatlumpu, 
nakagawian ko nang humalinghing at dumaing kahit na ako ay 
nasisiyahan sa aking sarili, sapagkat hindi ko batid na ako ay 
maligaya. Ngayong ako ay lagpas na sa animnapu, ganap kong 
batid kung gaano ako kasaya nang ako ay nasa gulang na 
dalawampu at tatlumpu. Ngunit ang gayong kaalaman ay 
dumating na lubhang huli na. Wala na akong iba pa maliban sa 
mga ala-ala, mga ala-ala at mga panghihinayang (o pagsisisi). 
Kung akin lamang naintindihan ito sa tamang panahon, ako sana 
ay nakapamuhay ng may malaking galak. Ako ay hindi 
makakatagpo ng anumang dahilan upang dumaing nang ako ay 
nasa tuktok ng aking kabataan, na akin lamang nakikita sa 
ngayon, na ito at ako ay kumukupas (papalaho na).” 

Sa inyo, mahal na mambabasa, ako ay nagsasabi: 

Maaaring ikaw ay magiging mulat sa iyong kaligayahan at 
tatamasahm mo ito ng lahat ng iyong pandama, o hindi mo yaon 


bibigyan ng pansin, at hahanap ka pa sa ibang lugar sa anuman na 
iyong inaakala na kulang, na sa ganoong kaso, ikaw ay magiging 

pamain sa pagdaing at pagiging hindi kuntento. Sa gayong kaso, 
maghintay hanggang ang kasalukuyang ito ay maging nakaraan, 
at matapos, ikaw ay mananangis at mapagtatanto mo kung gaano 
ka kasaya noong gayong panahon, datapuwa't hindi mo ito 
napagbulay-bulay, ngunit sa ngayon, wala nang naiwan sa iyo 
maliban sa kumukupas (o papalaho nang) mga ala-ala. 


“Ang isang babae ay maaaring 
magpabago sa tahanan (na magaya) 
sa isang paraiso o sa isang hindi 
makakayanang impiyerno.” 

€... Si Allah ay nalulugod sa kanila at sila rin 
[ay nalulugod] sa Kanya...) (Qur'an 5: 119) 


5 
Ang aking mga problema 


ay may maliliit na dahilan 


Sa kasamaang palad, ang malilitit na bagay-bagay ay 
kadalasang nagiging sanhi sa libu-libong tao na mawalan ng 
kanilang sentido kumon (makatwirang pang-unawa), ang mga 
pamilya ay nasisira at ang mga pagkakaibigan ay nawawasak, at 
ang mga tao ay naiiwan na nalilito at sugatan (ang damdamin). Si 
Dale Carnegie ay nagpaliwanag sa mga kahihitnan kung ikaw ay 
hinamon (o ginalit) ng maliliit na bagay: “Ang maliliit na bagay sa 
isang pagsasama (o bilang mag-asawa) ay maaaring magbunsod 
sa parehong kabiyak na mahaling (o magalit) at ito ang sanhi ng 
kalahati sa sakit ng puso (masikip na damdamin) na 
pinagdurusahan sa mundong ito.” 


Ito ay kung ano ang tiniyak ng mga dalubhasa. Matapos na 
magbigay ng pasya sa mahigit na apatnapung libong kaso ng 
diborsyo (o paghihiwalay), si Joseph Sabath, isang hukom sa 
Chicago, ay nagsabi: “Lagi ninyong matatagpuan na ang maliliit 
(o walang kuwentang) bagay-bagay ang siyang nasa likod ng 
pagkabigo ng pagsasama (o pag-aasawa).” 


Si Frank Hogan, ang pampublikong taga-usig (o piskal) sa 
New York, ay nagsabi na ang kalahati sa mga kaso na isinampa sa 
korteng kriminal ay bunga ng maliliit na dahilan, gaya ng isang 
pagtatalo o argumento sa pagitan ng mga miyembro ng pamilya, 

ang hindi sinasadyang pagwawalang-bahala, isang nakasasakit na 
salita o isang nakagagalit (o nakasasakit) na kilos. Ang mga 
ganitong hindi mahahalagang bagay ay naghahantong sa pagpatay 
at iba pang mga krimen. 


Napaka-kakaunti sa atin ang may kalikasan na napakasama 
at may matigas na puso, subalit ang patuloy na hambalos o suntok 
na nakatutok sa ating pagmamataas at dignidad (karangalan) ang 
siyang mga sanhi ng kalahati ng suliranin ng mundo. 


“Ang pinakamalaking biyaya ay ang 
kabutihan sa kaluluwa na 
nakagagawa upang ang isa ay 
maging maligaya.” 

4[Gunitain] nang kayo ay humingi ng tulong sa inyong 
Panginoon at kayo ay Kanyang dininig...) (Qur'an 8: 9) 


6 
Pagpipigil sa dila 


Ang mga mananalaysay ay nagsalaysay na isang araw si 
Khalid ibn Yazid ibn Mu'awiyah ay nanirang-puri kay Abdullah 
ibn Az-Zubayr, ang isinumpang kaaway ng Bani Umayyah, at 
sinabi na siya ay isang kuripot (o maramot). Ang kanyang 
maybahay na si Ramlah bin Az-Zubayr, ang kapatid na babae ni 
Abdullah, ay nakaupo roon, ngunit siya ay nanatiling tahimik at 
hindi umimik kahit na isang salita. Si Khalid ay nagsabi sa kanya: 
“Bakit hindi ka nagsalita kahit na ano lang? Sinasang-ayunan mo 
ba kung ano ang kanyang sinabi, o ito ba ay dahil sa ayaw mo na 
sagutin ako?” Siya ay sumagot: “Wala kahit isa. Subalit ang 
babae ay hindi nilikha upang makialam sa mga gawain (o 
pangyayari ng mga bagay-bagay) ng kalalakihan, bagkus, kami ay 
mga bulaklak para samyuin at yakapin. Bakit namin gugustuhin 
ang makisangkot sa inyong gawain (o pangyayari)?” Siya ay 
napahinuhod ng kanyang mga salita at kanyang hinalikan siya sa 
pagitan ng kanyang mga mata. 


Ang Sugo ni Allah (ang mga pagpapala at kapayapaan ay 
mapasakanya) ay mariing nagbawal sa pagkakalat ng mga sekreto 
ng ugnayang mag-asawa. Si Ahmad ibn Hanbal ay nagsalaysay na 
si Asma” bint Yazid ay nagsabi na siya ay kasama ng Propeta (ang 
mga pagpapala at kapayapaan ay mapasakanya) at ang 
kalalakihan at kababaihan ay mga nakaupo roon, at siya ay 
nagsabi: «Marahil ang isang lalaki ay nagsasabi kung ano ang 

ginagawa niya sa kanyang maybahay, o marahil ang isang babae 
ay nagsasabi kung ano ang ginagawa niya sa kanyang asawa.» 
Ang mga tao ay nanatiling tahimik at hindi tumugon. Ako ay 
nagsabi: «O’ Sugo ni Allah, tunay nga na kanilang ginagawa 
yaon.» Siya (Propeta) ay nagsabi: «Huwag ninyong gawin ang 
gayon, sapagkat ito ay wari bang ang isang lalaking demonyo ay 
nakatagpo ng isang babaeng demonyo sa kalsada at nagkaroon 
ng pakikipagtalik sa kanya habang ang mga tao ay nakatingin.» 


Ang ilang mufassirin (mga tagapagkumento) ay 
nagpakahulugan sa salitang hafizat [(mga babae) na 
nangangalaga] sa talatang: 


5 oe 1 r 4, 


4... Kaya't ang matutuwid na babae ay matimtiman at masunurin 
[kay Allah at sa kanilang asawa], at nangangalaga kung wala [ang 
kanilang asawa] sa bagay na ipinag-utos ni Allah sa kanila na 
pangalagaan...) (Qur'an 4: 34) 


- na tumutukoy sa mga babae na nangangalaga (o naglilihim) sa 
kung anuman ang nangyayari sa pagitan niya at ng kaniyang 
asawa. 


“Bilangin ang mga pagpapala ni Allah 
sa iyo, at hindi ang iyong mga 
problema.” 


224 Kabanata 10 


“Ang buhay ay maigsi, huwag na itong higit 
pang paigsiin sa pagkabalisa.” 


7 
Labanan ang pagkabagabag 
sa pamamagitan ng pagdarasal 


Ang unang babaeng Muslim ay nakaalam na ang dasal ang 
siyang kawing sa pagitan ng isang tao at ng kanyang Panginoon, 
at yaong mga nagdarasal ng may tamang pokus (o tuon ng isipan) 
at kababaang-loob ay sila na magiging matagumpay. 


BS chs ee SAN 8 an KAKA G 
LO Kk AG s po odl O AI il se 
(YEN Ogre Zell 3,,.) 
#Katiyakang matatagumpay ang mga nananampalataya. Sila na 
nag-aalay ng kanilang salah [mga dasal] ng may lahat ng 
kataimtiman at ganap na pagtalima.) (Qur'an 23: 1-2) 


Nakagawian na nilang manatiling gising sa gabi, na 
sumasamba ng may ganap na pagpapakumbaba at pagtalima. 
Batid nila na ang pinakamainam na baon sa Kabilang Buhay, at 
ang bagay na makakatulong upang ang mensahe ay makaabot sa 
mga tao, ay pagdarasal. Ito ay nagbibigay sa tao ng lakas ng isipan 
at nakatutulong na malutas ang mga kahirapan at harapin ang 
paghihirap. Batid din nila na ang pagdarasal ng giyam al-layl ay 
isa sa mga pinakamahusay na gawa ng pagsamba na naghahatid sa 
tao na higit na maging malapit kay Allah, ang Kataas-taasan, 
kagaya nang sinabi Niya sa unang da 'iyah ([ang Propeta], ang 
mga pagpapala at kapayapaan ay mapasakanya): 

OG J? yy o 2 srr 


KO KICK AE d ys AG 4 LS J so 


(v4 zel! 5) gaw) 


4At sa ilang bahagi ng gabi ay mag-alay [din] ng Salah [dasal] na 
kasama ang ganito [alalaong baga, dalitin ang Qur'an sa 
pagdarasal] bilang karagdagang dasal [Tahajjud, (na gumugugol 
ng gabi sa pagdarasal)] at ipinagtatagubiling dasal [Nawafil] para 
sa iyo [O° Muhammad]. Maaaring ang iyong Panginoon ay 
magtataas sa 1yo sa Magam Mahmud [isang himpilan ng papuri at 
pagluwalhati, alalaong baga, ang karangalan ng pamamagitan sa 
Araw ng Muling Pagkabuhay]. (Qur'an 17: 79) 


At pinapurihan Niya ang mga nagdarasal ng qiyam al-layl: 


Pa EN 7 Ar it za TAE 
(V UID 3, pa) 4) Oger, Le JIN 4 NG Ip 
{Nakagawian na nilang matulog ng kaunti sa gabi [na 


nananalangin sa kanilang Panginoon (Allah) at nagdarasal ng may 
pangamba at pag-asa]. (Qur'an 51: 17) 


Si Anas, (nawa'y kalugdan siya ni Allah) ay nagsalaysay: 
«Ang Propeta (ang mga pagpapala at kapayapaan ay 
mapasakanya) ay pumasok sa masjid (moske) at nakakita ng 
isang lubid na nakatali sa pagitan ng dalawang haligi ng masjid. 
Siya ay nagsabi, “Ano ang lubid na ito?” Sila ay nagsabi, “Ito ay 
pag-aari ni Zaynab. Kung siya ay napapagod, siya ay 
humahawak dito.” Ang Propeta ay nagsabi, “Kalagin ninyo ito. 
Hayaan ang sinuman sa inyo ay magdasal kung siya ay may 
lakas, at kung siya ay nakakaramdam ng pagkapagod, hayaang 
siyang maupo.”y Ang mga nananampalatayang babae ay nahirati 
nang puwersahin ang kanilang sarili na magdasal sa gabi, na 
naghahanap ng pagkalugod ni Allah, ngunit ang Propeta (ang mga 
pagpapala at kapayapaan ay mapasakanya) ay nag-utos sa kanila 

na huwag ipataw sa kanilang sarili ang higit pa sa kaya nilang 
dalhin. Ang pinakamahusay na pagsamba ay yaong ginagawa 
nang regular (o palagian), kahit na nga ito ay kakaunti. Batid natin 
na ang kababaihan ng makabagong panahon ay pumupuno sa 
kanilang oras, gabi at araw, ng mga makamundong bagay, subalit 
ang pinakamababa na inaasahan sa kanila ay dalawang rak'ah na 
iniaalay sa kalagitnaan ng gabi upang sa gayon ay magapi si 
Shaytan (Satan). Ang pinakamainam sa mga bagay ay yaong 
katamtaman, at “sila na pumapalaot sa kalabisan ay nasa 
kamatayan o parusa” sapagkat ang Sugo ni Allah (ang mga 
pagpapala at kapayapaan ay mapasakanya) ay nagsabi. 


“lagay ang iyong pagtitiwala kay 
Allah kung ikaw ay matapat, at ikaw 
ay magalak sa kinabukasan kung 
ikaw ay mapagsisi.” 

"Ang pagtitiyaga ang susi sa kaginhawahan." 


O 


Ang payo ng isang matagumpay 
na babac 


Isang makabagong ina ang nag-alok sa kanyang anak na 
babae ng sumusunod na payo, na katambal ng mga ngiti at mga 
luha: 


O" aking anak (na babae), ikaw ay papalapit na upang sumakay sa 
isang bagong buhay, - isang buhay na walang kuwarto para sa 
iyong ama at ina, o para sa sinuman sa iyong mga kapatid na lalaki 
at babae. Sa bagong buhay na ito, ikaw ay magiging isang kasama 
sa iyong asawa na hindi nagnanais na ikaw ay ibahagi sa sinuman, 
maging kahit sa iyong sariling laman at dugo. 


Maging maybahay sa kanya at isang ina. Hayaang madama niya 
na ikaw ang lahat-lahat sa kanya sa buhay na ito. Laging tandaan 
na ang lalaki, kahit na sinumang lalaki, ay isang malaking bata at 
ang anumang matamis na salita ay makapagpapaligaya sa kanya. 
Huwag mong hayaang madama niya na sa kanyang pag-aasawa sa 
iyo ay pinagkaitan ka niya ng iyong sariling pamilya, sapagkat 
siya ay nagdaranas din ng katulad na damdamin sa kanyang sarili. 
Kanya ring nilisan ang bahay ng kanyang mga magulang at 
iniwan ang kanyang pamilya alang-alang sa iyo. Subalit ang 
pagkakaiba sa pagitan mo at niya ay ang pagkakaiba sa pagitan ng 
lalaki at babae, ang babae ay lagi nang nananabik sa kanyang 
pamilya at sa bahay na kanyang sinilangan at kinalakhan. Subalit 
marapat siyang magpaubaya ng kanyang sarili sa bagong buhay 

na ito at iangkop na mamuhay sa lalaking ito na naging kanyang 
asawa at magiging ama ng kanyang mga anak...., ito ang iyong 
bagong mundo. 


Aking anak! Ito ang iyong pangkasalukuyan at iyong hinaharap, 
ito ang iyong pamilya na ikaw at ang iyong asawa ay 
magkasamang gagawa. Hindi ko hinihiling sa iyo na kalimutan 
ang iyong ama at ina at mga kapatid, sapagkat kailanman ay hindi 
ka nila makakalimutan. Paanong makakalimutan ng isang ina ang 
anak na siyang mansanas (pagmamahal) ng kanyang mata? 
Subalit ako ay humihiling sa iyo na mahalin ang iyong asawa at 
mamuhay sa kanya at maging maligaya sa iyong buhay na 
kapiling siya. 


“Matutuhan ang pagtitiyaga mula 
kay Asiyah, ang katapatan mula 
kay Khadijah, ang sinseridad 
(pagkamatapat) mula kay A'ishah at 
kataimtiman mula kay Fatimah.” 

4... Na walang sinumang lalaki o jinn 
ang nakasaling sa kanila...) (Qur’an 55: 74) 


2 
Sinuman ang hindi nakakatagpo 
ng kaginhawahan kay Allah 
ay hindi makakatagpo 
ng kaginhawahan sa anupaman 


Si Allah, ang Pinakamakapangyarihan, ang pinagkukunan 
ng ginhawa at kagalakan para sa mga nananampalataya at sa 
kanila na sumusunod sa Kanya, at ang pinakamahal sa kanila na 
sumasamba sa Kanya. Sinuman ang makatagpo ng ginhawa sa 
Kanya ay magiging maligaya at magagalak sa buhay. Ang 
kanyang puso ay magiging mapayapa at mapupuspos ng buhay at 
pagmamahal kay Allah; na ang mga Katangian ay mamumuhay sa 
kanyang konsiyensiya (budhi) at lagi niyang dadalhin ang mga 
pangalan ni Allah sa kaniyang isipan. Magugunita niya ang mga 
pangalan ni Allah at magninilay-nilay siya sa Kanyang mga 
Katangian, ang kanyang isipan ay mapupuspos ng pag-aala-ala sa 
Ar-Rahman (ang Pinakamahabagin), sa Ar-Rahim (ang 
Pinakamaawain), sa Al-Hamid (ang Karapat-dapat sa 
Pagpupuri), sa Al-Halim (ang Pinakamapagparaya), sa Al-Barr 
(ang Pinanggalingan ng Kabutihan), sa Al-Latif (ang 
Pinakamahinay at Pinakamapitagan), sa Al-Muhsin (ang 
Pinakamapagbigay), sa Al-Wadud (ang Pinakamapagmahal), sa 
Al-Karim (ang Pinakamapagkaloob), sa Al-Azim (ang 

Pinakamakapangyarihan), at makadarama ng pagiging malapit sa 
Al-Alim (ang Pinakamaalam). 


Ang pakiramdam na si Alalh ay malapit sa Kanyang alipin 
ay naghahatid ng ginhawa at galak na maalaman na ang isa ay 
nasa ilalim ng Kanyang pangangalaga. 


o ES NG PAN 6565 LA NG IG je sale ING yp 


(YAT 235205! 5) gw) €@ 
4At kung ang Aking mga alipin ay nagtatanong sa iyo [O’ 
Muhammad] tungkol sa Akin, [kung gayon ay iyong tugunin 
sila], katiyakang Ako ay malapit [sa kanila sa Aking 
Karunungan]. Ako ay tumutugon sa mga panalangin ng 
nananalangin kung siya ay nananawagan sa Akin...) 

(Qur’an 2: 186) 


Datapuwa’ ang paghahanap ng ginhawa kay Allah ay hindi 
nagaganap ng walang mabigat na gawa at pagsisikap tungo rito. 
Ito ang bunga ng pagsunod, ang resulta ng pagmamahal. Sinuman 
ang sumunod kay Allah at tumugon sa Kanyang mga pag-uutos at 
umiwas sa mga bagay na Kanyang ipinagbawal at matapat na 
nagmamahal sa Kanya, ay makakatagpo ng galak at ginhawa sa 
pagiging malapit sa Kanya. 


“Ang tunay na kagandahan ay 
nakasalalay sa magandang pag- 
uugali, mga paraan (ng pakikitungo) 
at isipan.” 

«Inuudyukan ko kayo na maging mabuti sa kababaihan.» 
(Hadith) 


10 
Siya na may dalawang 
Sintas (Bigkis) ay namuhay 
ng dalawang buhay 


Si Asma’ bint Abi Bakr na Dhat An-Nitagayn (siya na may 
dalawang sintas o bigkis) ay nagbigay ng mabuti at malinaw na 
halimbawa ng pagtitiyaga sa mga panahon ng kahirapan at 
matinding kawalan, at ang masidhing pagnanais na sundin ang 
kanyang asawa at nagsusumikap na bigyang-lugod siya. Ito ay 
naisalaysay sa isang sahih hadith na kanyang sinabi: 


“Nang ako ay pangasawahin ni Az-Zubayr, wala siyang anumang 
angkin maliban sa kanyang kabayo na nakagawian ko nang 
tingnan at pakainin, at ako ay nahirati nang nagbabayo ng mga 
buto ng palmera (datiles) para sa kanyang kamelyo na ginagamit 
sa pagsalok ng tubig. Nakahiratihan ko nang umigib ng tubig at 
gumawa rin ng tinapay. Isang araw habang dala-dala ko ang mga 
buto ng datiles mula sa lupain ni Az-Zubayr na ibinahagi sa kanya 
ng Sugo ni Allah (ang mga pagpapala at kapayapaan ay 
mapasakanya), at aking nakatagpo ang Sugo ni Allah (ang mga 
pagpapala at kapayapaan ay mapasakanya), at kasama niya ang 
isang pangkat ng mga tao. Ang Sugo ni Allah (ang mga pagpapala 
at kapayapaan ay mapasakanya) ay tumawag sa akin at ginawa 
niya ang kamelyo ay lumuhod upang ako ay makasakay sa likuran 
nito, subalit ako ay nakadama ng pagkakimi at aking naala-ala si 

Az-Zubayr at ang kanyang damdamin ng gheerah 
(pagmamagaling o mapangalagang paninibugho). Kaya't siya 
(kamelyo) ay nagpatuloy, at nang ako ay makarating kay Az- 
Zubayr ay sinabi ko sa kanya kung ano ang nangyari. Siya ay 
nagsabi, “Sa (Ngalan) ni Allah, ang pagdadala mo ng mga buto ng 
datiles ay higit na mahirap para sa akin kaysa sa iyong pagsakay 
sa kanya (kamelyo).” At matapos ito, si Abu Bakr ay nagpadala sa 
akin ng isang katulong na siyang humalili sa akin sa pangangalaga 
sa kabayo, at ito ay wari bang ako ay pinalaya (mula sa 
pagkaalipin).” 


Matapos ang lahat ng ganitong pagtitiyaga, ang mga biyaya 
ay dumating, at siya at ang kanyang asawa ay lubhang nagalak, 
datapuwa't hindi niya iwinala ang kanyang balanse o 
paninimbang bilang resulta ng kayamanan, bagkus, siya ay 
napakamapagbigay at hindi nagtinggal ng anuman para sa 
hinaharap. Nang siya ay magkasakit, siya ay naghintay na siya ay 
bumuti at matapos ay kanyang pinalaya ang lahat ng kanyang mga 
alipin. At kanyang sinabi sa kanyang mga anak na babae at sa 
kanyang pamilya: “Gumugol at magbigay sa kawanggawa, 
huwag maghintay hanggang sa ikaw ay magkaroon ng iba pang 
labis.” 


“Ang buhay ay maganda para sa mga 
nananampalataya, ang Kabilang 
Buhay ay higit na minamahal ng 
banal; sila lamang ang maliligaya.” 


a?” SB, 


| Kabanata 11 | 


See BF 


€... At huwag magdalamhati dahilan 
sa anumang kanilang binabalak...) (Qur'an 16: 127) 


1 
Sino ang pinakamahal na sinisinta? 


Mahalin mo siya ng higit pa sa iba. 


Naitanong mo na ba sa iyong sarili kung gaano mo kamahal 
ang Sugo ni Allah (ang mga pagpapala at kapayapaan ay 
mapasakanya)? Alam mo ba kung ano ang tanda ng pagmamahal? 
Ito ay ang paggawa ng lahat ng ipinagtatagubilin ng Sugo ni Allah 
at pag-iwas sa lahat ng kanyang ipinagbabawal. Tumingin muli sa 
iyong mga emosyon (o damdamin) at pag-utusan ang mga ito, 
una, tungo sa pagmamahal kay Allah, at matapos ay pagmamahal 
sa isa na sa pamamagitan niya ay iniligtas tayo ni Allah sa maling 
patnubay. Tandaan, kung nais mo na ang iyong lugar sa Paraiso ay 
maging mataas, (isaisip) ang hadith ng Sugo ni Allah (ang mga 
pagpapala at kapayapaan ay mapasakanya): «Ang isang tao ay 
mapapasa-piling sa isa na kanyang minamahal.» Subalit ang isa 
sa mga unang tanda at pagpapahayag ng gayong pagmamahal ay 
ang paggawa sa kung ano ang kanyang (ang mga pagpapala at 
kapayapaan ay mapasakanya) ipinag-utos. Paanong ang isa ay 
makapag-aangkin na siya ay minamahal niya kung siya ay 
gumagawa ng kabaligtaran sa kanyang ipinagtagubilin at hindi 
sumusunod sa kanyang patnubay at kumakapit sa kanyang 
landas? Kumuha ng isang aklat ng Sirah (ang talambuhay ng 
Propeta) at basahin ito; tingnan para sa iyong sarili kung gaano 
kadakila ang kanyang pag-uugali, kung gaano karingal at kabait 
ang paraan niya ng pagsasalita, kung gaano mapagmahal ang 

kanyang pakikitungo, kung gaano niya pinangangambahan si 
Allah at iniilagan ang mundong ito. Baguhin mo ang iyong pag- 
uugali at gawin ito na higit pang katulad ng sa kanya. 


“Ang maybahay ni Noah at Lut ay 
nagtalusira sa kanilang asawa (sa 
pamamagitan ng pagsuway sa 
kanilang mga aral), kaya't sila ay 
naging walang halaga sa harapan ni 
Allah. Datapuwa't sina Asiyah at 
Mariam ay nanampalataya, kaya't 
sila ay pinarangalan.” 

4... Ako ay tunay na malapit [sa kanila 
sa Aking Karunungan], Ako ay tumutugon 
sa mga panalangin ng nananawagan kung siya 
ay tumatawag sa Akin... (Qur'an 2: 186) 


2 
Ang kaligayahan ay walang kinalaman 
sa kayamanan o kahirapan 


Si Bernard Shaw ay nagsabi: 


“Hindi ko masasabi na tunay ngang ako ay nakalasap ng 
karalitaan. Bago ako nagkaroon ng kakayahan na kumita ng 
ikabubuhay sa pamamagitan ng aking panulat, ako ay mayroong 
kalapitan (o pang-abot) sa isang malawak na aklatan, ang 
pampublikong aklatan ng British Museum, at ang pinakamagaling 
na mga tambaran ng sining na malapit sa Trafalgar Square. Ano 
ang marapat kong ginawa sa salapi? Humitit ng tabako? Ngunit 
ako ay hindi nagsisigarilyo. Uminom ng champagne? Ngunit ako 
ay hindi umiinom (ng alak). Bumili ng tatlumpung ternong 
kasuutan na pinakauso? Magkagayon man, ako ay madaling 
maanyayahan sa hapunan sa kanilang mga palasyo na 
sinusubukan kong iwasan hangga't aking magagawa. Bumili 
ng mga kabayo? Ngunit sila ay mapanganib. Mga sasakyan? 
Ngunit ang mga ito ay nakababagot sa akin. Ngayon, ako ay may 
lahat ng salapi upang bilhin ang lahat ng ganitong bagay, ngunit 
binibili ko lamang ang nakahiratihan ko nang binibili nang ako ay 
mahirap pa. Ang aking kaligayahan ay nasa gayong katulad pa 
ring bagay na dati nang nakatutulong sa akin nang ako ay 

mahirap: isang aklat na mababasa, isang pinta (o guhit) na 
mapagninilay-nilay, isang ideya (o kaisipan) na maisusulat. Sa 
kabilang panig, ako ay mayroong malusog na imahinasyon at 
hindi ko matandaan na ako ay nangangailangan pa ng higit kaysa 
sa humimlay sa aking likuran at mangarap sa aking sarili sa paraan 
na aking nagugustuhan, na gumagawa ng anumang aking nais sa 
aking imahinasyon. Kaya't ano ang gamit sa akin ng mga 
miserableng karangyaan na ipinagbibili sa Bond Street?” 


“Gawin mo ang iyong bahay na 
paraiso ng kapanatagan, hindi ng 
isang maingay na palaruan, 
sapagkat ang katahimikan ay isang 
biyaya.” 

4... Aking Panginoon! Ako ay ipagtayo Ninyo ng isang 
tahanan na malapit sa Inyo sa Paraiso... (Qur'an 66: 11) 


3 
Hindi baga si Allah ay higit 
na karapat-dapat sa pasasalamat 
kaysa sa sino pa man? 


Ang pagbibigay ng pasasalamat kay Allah, ang 
Pinakamahabagin, ay siyang pinakamainam at pinakamadaling 
reseta tungo sa kaligayahan at pagpapahinahon ng nerbiyos 
(pandama), sapagkat kung iyong pasasalamatan ang Panginoon, 
naaala-ala mo ang mga biyaya na Kanyang ipinagkaloob sa iyo, at 
iyong pinapahalagahan ang mga biyaya na iyong tinatamasa. Ang 
isa sa matutuwid na salaf (sinundang lahi) ay nakagawian nang 
magsabi: 


“Kung gusto mong malaman ang biyaya na ipinagkaloob sa iyo ni 
Allah, ipikit mo ang iyong mga mata. Pagmasdan kung paano ka 
Niya biniyayaan ng pandinig, paningin, katwiran, pangrelihiyong 
pananagutan, mga anak, mga ikabubuhay, at isang mabuting 
buhay. Ang ilang kababaihan ay nag-iisip lamang ng kakarampot 
sa mga biyaya na kanilang tinatamasa, subalit kung titingnan nila 
ang iba na mahirap, na naghihikahos, na maysakit, walang 
tahanan o may trauma (mapait na karanasan), ay kanilang 
papupurihan si Allah para sa mga biyaya na mayroon sila, kahit na 
sila ay nakatira sa tolda na gawa sa buhok ng kambing o sa isang 
putik na kubo o sa ilalim ng isang punongkahoy sa disyerto. 
Purihin si Allah, ang Kataas-taasan, sa mga ganitong biyaya, at 

ihambing mo ang iyong sarili sa kanila na dinapuan ng kahirapan 
na may pangkatawan o pangkaisipang suliranin, o sila na hindi 
makarinig, na nawalan ng mga anak, sapagkat napakarami ng 
gayong mga babae sa mundong ito.” 


“Papaglubagin ang loob niyaong 
nawalan ng mga anak sa 
(pamamagitan) ng magandang 
pananalita, at pahirin ang mga luha 
ng mahirap sa (pamamagitan) ng 
kawanggawa.” 

“Imposible para sa pangkasalukuyang kalagayan 
na manatiling gayon.” 


4 
Ang maligayang babae 
ay gumagawa na maging maligaya rin 
ang nasa paligid niya 


Si Orizon Sweet ay nagsabi: 


Si Napoleon ay napakamapalad na mapangasawa ang 
Emperatris na si Josephine bago siya humawak ng mataas na 
pamumuno at makaharap ng mga paghamon ng panlulupig. Ang 
kanyang (Josephine) mahinhing gawi at matamis na personalidad 
ay higit na mabisa kaysa sa katapatan ng dose-dosenang 
kalalakihan para matamo niya ang katapatan (o loyalidad) ng 
kanyang mga tagapagtaguyod. Nakahiratihan na niyang 
(Josephine) magpalaganap ng kaligayahan sa palibot ng 
kanyang sarili at kailanman ay hindi siya gumamit ng tuwirang 
pag-uutos, kahit na sa mga katulong. Siya sa kanyang sarili ay 
malinaw na nagpaliwanag nang kanyang sabihin sa isa sa kanyang 
mga kaibigan: “Walang malinaw na salita (o katuturan) ang gayon 
na aking sabihing “Gusto ko”, maliban kung aking sabihin na nais 
kong ang lahat nang nakapalibot ay maging masaya.” Ito ay wari 
bang ang isang makatang Inglis ay tumutukoy sa kanya nang 
kanyang sabihin: 


Jiya ay dumaan sa kalsada nang isang maligayang umaga at ang 


kaluwalhatian ng umaga ay lumaganap sa buong maghapon. 

Ang katotohanan ay ito, aking kaibigan, ang gayong 
kabutihan ay nagpapalaganap ng kaligayahan sa atin at sa lipon ng 
mga nakapalibot sa atin, kahit na ang mga hindi gumagalaw na 
bagay. Ang kabutihan ay mayroong hindi nasasalat na 
kagandahan na hindi nakababatid ng hangganan. Para sa lalaki, ito 
ay katulad ng kagandahan sa isang babae, at para sa babae, ito ay 
nagdaragdag sa kanyang kagandahan ng patung-patong. 


“Siya ba ay maligaya kung kanyang 
ilantad ang kanyang kagandahan sa 
mga aso ng sangkatauhan, at 
itambad ang kanyang pang-akit sa 
mga asong lobo sa kanilang lipon?” 

«Pahalagahan si Allah sa mga panahon 
ng kaginhawahan, Siya ay tutulong sa inyo 
sa mga panahon ng kahirapan.» 


p 
Maging kuntento, sapagkat ang lahat 


ng bagay ay nangyayari 
sa kalooban at pagtatakda ni Allah 


Ang isa sa mga bagay na binabanggit ni Dale Carnegie, sa 
halip na ang paniniwala sa banal na kalooban (o pag-uutos) at 
pagtatakda (al-qada ' wal-qadar), ay yaong ang tao ay umaasa na 
ang isa na dinapuan ng kalamidad ay huwag tuminag at huwag 
magkaroon ng reaksiyon sa gayong kalamidad, na katulad ng 
kalabaw o katawan ng puno. Siya ay maaaring pagpaumanhinan 
sa gayon, sapagkat hindi niya natagpuan ang lunas na tayong mga 
Muslim ay mayroong daan (o susi) sa gayon. Iyong pakinggan 
siya nang kanyang sabihin: 


“Minsan, ako ay tumanggi sa isang bagay na aking nakaharap na 
hindi maiiwasan, datapuwa't ako (noon) ay hangal. Ako ay 
tumutol, nahangal, nagalit, at pinalitan ko ang aking mga gabi ng 
Impiyerno ng imsomnya (hindi pagkatulog). Matapos ang isang 
taon ng pangsikolohikal na pagpaparusa, ako ay bumigay sa hindi 
maiiwasan; batid ko sa simula pa lamang na walang paraan upang 
ito ay baguhin, at ito ay higit na angkop kung aking ginawa ang 
itinatagubilin ni Walt Whitman: 

Gaano higit na mainam dito na harapin ang kadiliman, 
ang mga bagyo, ang gutom, ang mga kalamidad, 
ang sisihin at salansangin, na tulad nang ginagawa 


ng mga hayop at mga katawan ng punongkahoy. 


Ginugol ko ang labindalawang taon ng aking buhay sa bakahan 
(hayupan), at kailanman ay hindi ako nakakita ng isang baka na 
nagalit dahilan sa ang pinangangainang pastulan ay nasunog, o 
dahil sa ito ay tigang dahil sa kakulangan ng ulan, o dahil ang 
kanyang katalik na baka ay lumalapit pa sa ibang baka. Ang mga 
hayop ay lagi nang humaharap sa kadiliman, sa mga bagyo, sa 
pagkagutom, sa mahinahon at tahimik na paraan, 
napakapambihira sa isang hayop na magkaroon ng pagkasira 
ng nerbiyos (o mawala sa sarili) o ang magkaroon ng ulser sa 
tiyan!” 


“Alalahanin ang tagumpay at iba 
pang nakagagalak na bagay, 
kalimutan ang mga kalamidad at 
mga nakababagabag na bagay.” 

4... At si Allah ay Lalagi nang Sapat bilang 
Tagapagpatupad ng mga bagay-bagay 
[o pangyayari]. (Qur'an 4: 81) 


6 
Si Umm Amarah 


ay nangusap 


Si Nusaybah bint Ka'b (o si Umm Amarah) [nawa'y 
kalugdan siya ni Allah] ay nagsalaysay ng kuwento ng araw ng 
Uhud. Siya ay nagsabi: 


“Ako ay lumabas sa pagsisimula ng araw (umaga) upang tingnan 
kung ano ang ginagawa ng mga tao. Ako ay mayroong sisidlan ng 
tubig na gawa sa balat ng hayop na mayroong lamang tubig. Ako 
ay pumaroon sa Sugo ni Allah (ang mga pagpapala at kapayapaan 
ay mapasakanya) na noon ay kasama niya ang marami sa kanyang 
Kasamahan, at ang mga Muslim ay nagsisipanagumpay. Nang 
ang labanan ay nabaling laban sa mga Muslim, ako ay lumapit 
nang malapit sa Sugo ni Allah at nagsimulang makipaglaban, na 
humahataw ng unday ng espada at nagpapakawala ng palaso (ng 
pana) hanggang sa ako ay masugatan. Nang ang mga tao ay 
magsipangalat at maiwan ang Sugo ni Allah, si Ibn Qumay ay 
dumating at nagsabi, ‘Ipakita mo sa akin kung nasaan si 
Muhammad, ako ay hindi maaaring mabuhay kung hahayaan ko 
siyang buhay!” Hinarap ko siya na kasama si Mus'ab ibn Umayr, 
at bilang ganti ay kanyang inundayan ako sa aking balikat. Aking 
inundayan siya ng maraming beses, subalit ang kaaway ni Allah 
ay may dalawang patong ng kalasag.” 

Ito si Umm Amarah, na sa kanya ay nagsabi ang Sugo ni 
Allah (ang mga pagpapala at kapayapaan ay mapasakanya): «Ako 
ay hindi bumaling sa aking kanan o sa aking kaliwa noong araw 
ng Uhud, ngunit aking nakita siya na nakikipaglaban upang 
ipagtanggol ako.» 


“Mag-ingat sa ingay, sapagkat ito ay 
nakapagbibigay ng pagkapagal, at 
mag-ingat sa mga insulto, sapagkat 
ito ay nagpapahiwatig ng 
kaparusahan.” 

“Siyam sa sampu ng mabuting pag-uugali 


ay nagtataglay nang pagpapalagpas 
sa mga pagkakamali.” 


[ 
Ang kabaitan sa iba 
ay nakapaghuhugas 
ng dalamhati 


Mayroong maraming hadith ang Sugo ni Allah (ang mga 
pagpapala at kapayapaan ay mapasakanya) na may buod (o 
nilalaman) ng pagkamapagbigay ng kababaihan, ito ay ang 
panghihikayat sa kababaihan na magbigay ng kawanggawa, na 
pumupuri sa kanila sa kanilang pagkamapagbigay, na mataas na 
nagsasalita tungkol sa kanilang malugod na di-pagkamakasarili 
tungo sa kanilang mga panauhin, mga kaibigan at mga 
minamahal. Ang ina ng mga sumasampalataya na si A'ishah 
(nawa'y kalugdan siya ni Allah) ay nagsalaysay ng, «Sila ay 
nagkatay ng tupa. Ang Sugo ni Allah ay nagtanong, “Ano ang 
natira rito?” Siya (A 'ishah) ay nagsabi, “Wala ng iba pang natira 
maliban sa balikat.” Ang Propeta ay nagsabi, “Ang lahat-lahat 
ay natira maliban sa balikat."» 


Ang Propeta (ang mga pagpapala at kapayapaan ay 
mapasakanya) ay nagpapaliwanag sa kanyang kasambahay na ang 
gantimpala sa kanilang naipamigay ay mananatili sa Araw ng 
Muling Pagkabuhay, at kung anuman ang natira at kinain nila sa 
mundong ito ay hindi makapagdadala ng gantimpala na 
makapagbibigay ng kapakinabangan sa kanila sa Kabilang Buhay. 

Ito ay isang matalinong tanda na nanghihikayat sa atin na 
magbigay ng kawanggawa, na naghahanap kung gayon ng 
pagkalugod ni Allah, ang Lubos na Mapagbigay. 


Si Asma’, ang kapatid na babae ni A'ishah, ay 
pinagpayuhan ng Propeta (ang mga pagpapala at kapayapaan ay 
mapasakanya) na magbigay ng kawanggawa upang si Allah ay 
lalo pang magbigay sa kanya ng higit ng Kanyang kasaganaan. 
Siya (Asma’) ay nagsabi: «Ang Sugo ni Allah ay nagsabi sa akin, 
“Huwag mong ipagkait (o bimbinin) ang kawanggawa, kung 
hindi, ipagkakait (o bibimbinin) ni Allah ang kasaganaan sa 
iyo."» 


“Hangga't ang gabi ay may wakas, 
ang kirot ay titigil, ang mga krisis ay 
magdaraan at ang kahirapan ay 
maglalaho.” 

"Ang biyaya ay babaeng ikakasal na 
ang dote ay pagpapasalamat.” 


O 


Dalitan ang iyong pagkalugi tungo 
sa pakinabang 


Ang matatalinong salita ng pagpapayo: 


Huwag mawalan ng pag-asa kung ang iyong mga paa ay natapilok 
at ikaw ay nahulog sa isang malaking butas. Ikaw ay makakaahon 
doon na higit pang malakas kaysa rati. At si Allah, ang 
Pinakamakapangyarihan, ay nasa sa kanila na matitiyaga. 


Huwag magdalamhati kung ikaw ay nakatanggap ng pamatay na 
palaso mula sa isa sa kanila na pinakamalapit sa iyong puso, 
sapagkat ikaw ay makakatagpo ng isa na bubunot sa palaso, 
gagamot sa iyong sugat at magbabalik na muli sa iyo ng buhay at 
ngiti. 

Huwag tumindig nang lubhang matagal na nagmamasid sa mga 
guho, lalo na nga kung ito ay pinananahanan ng mga paniki, at 
ang mga multo ay nakatagpo ng kanilang daan sa kanila. Bagkus, 
ay humanap sa tunog ng isang umaawit na ibon na nag-aanyaya sa 
pagdatal ng isang bagong bukang-liwayway. 


Huwag tumingin sa mga papel na ang kulay ay nagbago na at ang 
sulat ay kumupas na, na ang mga guhit ay nagpapalipat-lipat sa 
pagitan ng kirot at lumbay. Iyong matatagpuan na ang ganitong 
mga guhit ay hindi ang pinakamahuhusay na bagay na iyong 
naisulat, at ang ganitong mga papel ay hindi ang panghuling 

bagay na iyong naisulat. Marapat mong maibukod ang pagitan ng 
isa na magbabasa ng ganitong mga guhit at ng isa na maghahagis 
sa mga ito sa hangin, sapagkat ito ay hindi lamang magagandang 
salita, ito ay mga damdamin ng puso na namuhay sa mga ganitong 
guhit, ng titik sa titik, ang pulso ng isa na umangkin sa ganito 
bilang isang panaginip at nakadama sa kirot ng kanilang apoy. 
Huwag maging gaya ng isang (ibong) heron, na umaawit ng 
kanyang pinakamagandang huni kung ito ay nagdurugo. Walang 
anuman (o smuman) sa mundong ito ang karapat-dapat kahit sa 
isang patak ng iyong dugo. 


“Siya na nagtanim ng hangin ay 
makakaani ng daluyong.” 

4... [Maselan at dalisay] na wari bang sila ay mga [delikadong] 
itlog [na mainam] na nakapreserba.$ (Qur'an 37: 49) 


9 
Ang katapatan ay lubhang mamahalin. 
nasaan na sila na matatapat? 


Ang isa na may lubhang malaking bahagi ng kaalaman 
tungkol kay Allah, na tumatalima sa Kanyang Kalooban at 
tumatanggap sa Kanyang Pag-uutos ay ang Propeta ni Allah na si 
Ayyub [(o Job), nawa'y ang kapayapaan ni Allah ay 
mapasakanya]. Siya ay sinubukan at dinapuan ng 
karamdaman kung tungkol sa kanyang pangkalusugang 
katawan, sa kanyang kayamanan at sa kanyang mga anak, 
hanggang sa wala ng isa mang bahagi ng kanyang katawan na 
kasinglaki ng karayom ang natira na malusog, maliban sa kanyang 
puso. Siya ay walang anumang kabuhayan upang makatulong sa 
kanya maliban sa kanyang maybahay, na nanatiling tapat sa kanya 
dahilan sa kanyang pananampalataya kay Allah at (paniniwala) sa 
Kanyang Sugo (nawa'y ang kapayapaan ni Allah ay 
mapasakanya). Siya (ang maybahay) ay nahirati nang 
magtrabaho bilang isang katulong upang kumita ng pera, at 
siya ay nagpakain sa kanya at nag-alaga sa kanya ng halos 
labingwalong taon, na kailanman ay hindi niya iniwanan siya 
maging sa umaga o gabi maliban na lamang kung siya ay 
lumalabas upang magsilbi sa mga tao, at matapos ay bumabalik 
siya sa kanya. Ang ganitong mahirap na kalagayan ng mga 
pangyayari ay nagtagal sa mahabang panahon hanggang ang 
nakatakdang oras ay sumapit, siya ay nanikluhod sa Panginoon ng 


252 Kabanata 11 


Sandaigdigan, ang Diyos ng mga Sugo, ang Pinakamahabagin sa 
lipon ng mga nagpapamalas ng habag, na tumatawag sa Kanya na 
nagsasabi: 


(AT sole VI 5) pw) 4O GI 12) cil, si G2 3.. `% 

4... Katotohanan, ang pagdadalamhati ay sumukol sa akin, at 

Kayo ang Pinakamahabagin sa mga nagpapakita ng habag. 
(Qur'an 21: 83) 


Si Allah, ang Pinakamapagbigay, ang Pinakamahabagin, ay 
duminig sa kanyang panalangin. Kanyang pinag-utusan siya na 
karaka-rakang bumangon at paluin niya ang lupa sa pamamagitan 
ng kanyang paa. Ito ay kanyang ginawa, at pinapangyari ni Allah 
na bumalong ang isang bukal, at matapos ay Kanyang inutusan 
siya na maligo roon, at ang lahat ng karamdaman ng kanyang 
katawan ay napalis. At matapos ay Kanyang inutusan siya na 
paluin ang lupa sa ibang bahagi naman, na naging dahilan upang 
ang isa pang bukal ay bumalong. Siya ay pinag-utusan Niya na 
uminom doon, at ang lahat ng karamdaman sa loob (ng kanyang 
katawan) ay naglaho, at siya ay naging malusog at naging buo, 
kapwa sa panloob at panlabas. At lahat ng mga ito ay bunga ng 
pagtitiyaga at resulta ng paghahanap ng gantimpala kay Allah at 
pagtanggap sa Kanyang Kalooban. 


“Ang tao ay maaaring magsisi (sa 
kanyang) pagsasalita, datapuwa't 
hindi niya kailanman pagsisisihan 
ang pagiging tahimik.” 

"Ang babae ay pinanggagalingan 
ng kaligayahan." 


10 
Maging seryoso, 
maging seryoso... 


Marapat kang maging seryoso sa lahat ng iyong gawain 
(pangyayari o mga bagay-bagay), sa pagpapalaki sa iyong mga 
anak, sa patuloy na paggawa ng mga kapaki-pakinabang na bagay, 
sa pagbabasa ng magagandang aklat, sa pagbabasa ng Qur'an at 
pagdarasal na may tamang tuon at pagpapakumbaba, na nag-aala- 
ala kay Allah ng may wastong presensya ng isipan, na 
nagkakaloob ng kawanggawa, na nagpapanatiling malinis ang 
bahay, na nag-aayos ng iyong mga estante ng aklat... sa paggawa 
ng mga gayong seryosong bagay, ikaw ay magbibigay ng tuldok 
sa kalumbayan at pagkabalisa. 


Pagmasdan ang ilan sa hindi nananampalatayang 
kababaihan, at hayaang bukod ang nananampalatayang 
kababaihan, at kung paano sila ay mapagkikilala sa 
pamamagitan ng kanilang pag-uugali hinggil sa buhay, sa 
kabila ng kanilang hindi pananampalataya at pagkalihis sa 
matuwid na landas. Tingnan ang dating punong ministro ng Israel, 
ang namayapang si Golda Meir. Siya ay nagsulat ng mga ala-ala 
kung saan siya nagsalarawan ng kanyang pagkaseryoso sa pag- 
oorganisa sa hukbong sandatahan at ang kanyang gawi tungo sa 
pakikidigma sa mga Arabo. Napakahirap mapantayan ng 
sinumang lalaki ng kanyang lahi ang makakapantay sa kanya, 

kahit na nga siya ay isang kafarah (hindi nananampalatayang 
babae) at isang kaaway ni Allah. 


“Ang kaligayahan ay hindi isang uri 
ng salamangka, kung ito ay naging 
gayon, ito ay walang halaga.” 


a?” 5 


| Kabanata 12 | 


we 8 


Katiyakan, si Allah ay nasa panig 
ng mga nangangamba sa Kanya 
[nagpapanatili ng kanilang tungkulin sa Kanya], 
at sila na Muhsinun [mga mapaggawa 
ng kabutihan].$ (Qur an 16: 128) 


1 
Matapang na manindigan kung 
susuriin mo ang iyong sarili 


Tanungin mo ang iyong sarili ng mga ganitong katanungan 
at sumagot ng may katalinuhan: 


-- Alam mo ba na ikaw ay naglalakbay sa isang biyahe na roon ay 
wala ng pagbabalik? Naihanda mo na ba ang iyong sarili sa 
ganitong biyahe? 


- Ikaw ba ay nagdala ng baon sa ganitong pansumandaling 
mundo sa anyo ng mabubuting gawa upang magbigay sa iyo ng 
ginhawa at palamigin ang iyong kalungkutan sa loob ng libingan? 


— [lang taon ka na ba? Gaano ka pa katagal na mabubuhay? 
Hindi mo ba alam na sa bawat simula ay mayroong wakas at ang 
wakas ay maaaring kung hindi Paraiso ay Impiyerno? 


— Nahihinagap mo ba ang araw na yaon, ang huling oras ng 
iyong buhay, ang oras na iiwanan mo ang iyong pamilya at mga 
anak, ang pinakamalapit at pinakamahal sa iyo? Yaon ang 
kamatayan na kasama ang lahat ng kasakit-sakit at matinding kirot 
sa paglisan ng kaluluwa. Yaon ang kamatayan... 

— Matapos na ang iyong kaluluwa ay lumisan sa iyong katawan 
at ikaw ay dinala na upang hugasan at balutan ng kulambong, at 
matapos ay dadalhin sa masjid (moske) para sa dasal ng 
paglilibing na iaalay sa iyo, at matapos ikaw ay dadalhin na pasan 
sa mga balikat ng kalalakihan... saan ka ba dadalhin? Sa libingan, 
sa unang yugto ng Kabilang Buhay. Yaon ba ay maghahantong sa 
halamanan ng Paraiso o sa mga hukay ng Impiyerno? 


“Matuto sa iyong kabiguan.” 

4At Siya ang nagpapanaog ng ulan matapos na sila 
ay mawalan ng pag-asa...) (Qur'an 42: 28) 


pi 
Mag-ingat! 


Mag-ingat sa panggagaya sa mga hindi nananampalataya at 
imoral na kababaihan at kalalakihan. Ayon sa hadith: 4Si Allah ay 
nanumpa sa mga lalaki na gumagaya sa mga babae at sa mga 
babae na gumagaya sa mga lalaki.» Mag-ingat sa anumang 
bagay na nakapagpapagalit sa Panginoon, na ang ilan sa mga ito 
ay ipinagbabawal sa hadith, gaya nang panggagaya sa mga lalaki, 
ang maiwan o makasamang nag-iisa ng hindi niya mahram 
(tagapangalanga na hindi niya maaaring mapangasawa) na lalaki, 
paglalakbay na walang mahram, ang pagkawala ng kahinhinan (o 
kapayakan), hindi wastong pagdaramit, at pagkalimot sa kanyang 
Panginoon. Ang lahat ng ito ay mga kahiya-hiyang gawain na 
nagiging sanhi ng dalamhati sa puso at kadiliman sa mundong ito 
at sa Kabilang Buhay. Ito ay mga bagay na naging pangkaraniwan 
at lumaganap sa lipon ng mga kababaihang Muslim, maliban sa 
kanila na biniyayaan ni Allah, ang Pinakamahabagin, ng Kanyang 
habag. 


“Upang maging maganda, ang iyong 
isipan ay marapat ding maging 
gayon.” 

4... Aming Panginoon! Patawarin [Ninyo] ang aming 
mga kasalanan at ang pagmamalabis sa aming mga 
gawain [bagay-bagay o pangyayari]... (Qur'an 3: 147) 


3 


Ang maging mapagpasalamat 
sa tagapagbigay ay isang tungkulin 


Si Al-Khayzaran ay isang aliping babae na binili ng kalipa 
(o pinuno) na si Al-Mahdi mula sa isang mangangalakal ng alipin, 
at matapos ay kanyang pinalaya siya at pinakasalan siya. Ginawa 
niya kung ano ang kanyang (Al-Khayzaran) nais at itinalaga niya 
(Al-K hayzaran) ang dalawa niyang anak na lalaki bilang kanyang 
mga tagapagmana.Ngunit kung siya (Al-Khayzaran) ay nagagalit 
sa kanya (Al-Mahdi), ay sasabihin niya sa kanyang mukha: “Ako 
ay hindi kailanman nakakita ng anumang mabuti mula sa iyo!” 


Si Al-Barmakiyyah ay isa pang aliping babae na binili at 
ipinagbili. At matapos siya ay binili ni Al-Mu'tamid ibn Abbad, 
ang hari ng Morocco. Siya ay kanyang pinalaya at ginawa niyang 
isang reyna. Nang makita niya (Al-Barmakiyyah) ang mga batang 
babaeng alipin na naglalaro sa putik, siya ay naging nostaldyik 
(nagbalik sa kanyang ala-ala ang nakaraan) at ninais niya na 
makipaglaro ng putik sa kanila. Ang hari ay nag-utos na 
maghanda ng maraming pabango para sa kanya sa anyo ng putik, 
upang siya ay makapaglaro sa kanila. Ngunit nang siya (Al- 
Barmakiyyah) ay magalit sa kanya ay sinabi niya sa kanya: “Ako 
ay hindi kailanman nakakita ng anumang mabuti mula sa iyo!” 
Siya ay ngingiti na lamang at sasabihin sa kanya: “Kahit na ang 

araw ng putik?” At matapos, siya (Al-Barmakiyyah) ay 
napahiya... 


Ito ang kalikasan ng mga babae, - maliban lamang sa iilan, - 
na nakakalimot sa kung anumang kagandahang-loob na ginawa sa 
kanila kung ang (kanilang) asawa ay makalimot o magkamali sa 
kanyang pakikitungo sa kanila. Sinasabi sa hadith: «O’ babae, 
magbigay sa kawanggawa, sapagkat aking nakita na kayo ang 
bumubuo sa karamihan nang naninirahan sa Impiyerno.» Sila ay 
nagsabi: “Bakit, O” Sugo ni Allah?” Siya (ang mga pagpapala at 
kapayapaan ay mapasakanya) ay nagsabi: «Kayo ay madaling 
manumpa (o manungayaw), kayo ay naninirang-puri ng marami 
at kayo ay hindi mapagpasalamat sa isang mabuting kasama.» 


Ang Propeta (ang mga pagpapala at kapayapaan ay 
mapasakanya) ay nagsabi rin: pinamalas sa akin ang Impiyerno 
at ang karamihan ng mga naninirahan doon ay mga babae, 
sapagkat sila ay walang pagpapasalamat sa isang mabuting 
kasama at walang utang na loob sa mabuting pakikitungo. Kung 
iyong pakikitunguhan ng mabuti ang isa sa kanila sa 
habambuhay, at matapos ay nakakita siya ng bagay (na hindi 
niya nagugustuhan) mula sa iyo, siya ay magsasabi, “Ako ay 
hindi kailanman nakakita ng anumang mabuti mula sa iyo!” 
Kung ang lalaki ay nakakaalam ng kalikasan ng mga babae, siya 
ay hindi magagalit, mababalisa o mapipika kung ang babae 
pagkaminsan ay nagpapakita ng kawalan ng utang na loob tungo 
sa kanya o nag-aangkin na siya ay hindi kailanman nakakita ng 
anumang mabuti mula sa kanya, kahit na siya ay nakagawa ng 
malaking bahagi (ng kabutihan) sa kanya. 


“Ang matagumpay na babae ay 
ipinapanalangin, pinupuri ng 

kanyang asawa, minamahal ng 
kanyang mga kapitbahay at 
iginagalang ng kanyang mga 
kaibigan." 

«Ang Aking habag ay nangingibabaw sa Aking poot.» 
(Hadith Oudsi) 


4 
Ang kaluluwa ay higit na 
karapat-dapat sa pangangalaga 
kaysa sa katawan 


Nang si Umar ibn Abd Al-Aziz ay isa pang kalipa (pinuno), 
ay inutusan niya ang isang tao na ibili siya ng isang kasuutan sa 
halagang walong dirham. Ang tao ay bumili nito at dinala sa 
kanya. Inilagay ni Umar ang kanyang kamay sa ibabaw nito at 
nagsabi: “Gaano kaganda at kalambot ito!” Ang tao na nagdala 
nito ay napangiti, at si Umar ay nagtanong sa kanya, “Bakit ka 
ngumingiti?” Siya ay nagsabi, “Sapagkat, O” Amir Al-Mu 'minin 
(Pinuno ng mga Nananampalataya), bago ka naging kalipa, 
inutusan mo ako na bumili ng balabal na sutla para sa iyo, at binili 
ko ito sa halagang isang libong dirham, subalit inilagay mo ang 
iyong mga kamay sa ibabaw nito at iyong sinabi, “Gaano 
kagaspang ito! Ngayon ikaw ay nakakita ng malambot na 
kasuutan sa halagang walong dirham.” 


Si Umar ay nagsabi: “Hindi ko inaakala na ang isang tao na 
bumibili ng kasuutan sa halagang isang libong dirham ay 
nangangamba kay Allah.” At matapos siya ay nagsabi, “Ako ay 
mayroong maambisyong kaluluwa. Sa bawat sandali na ito ay 
nakapagkakamit ng posisyon, ito ay humahanap ng iba pang higit 
na mataas. Ako ay naging gobernador, at matapos ay nais kong 
maging kalipa. Ngayong ako ay naging kalipa, at ang aking 

kaluluwa ay naghahangad sa iba pang mas higit kaysa rito, na ang 
pangalan ay Paraiso.” 


“Ang paghatol sa mga tao ay hindi 
natin katungkulan. Hindi natin 
katungkulan ang mag-isip na 
magparusa sa iba.” 

«Panatilihin ang iyong tungkulin kay Allah 
at Siya ay mangangalaga sa iyo.» 


5 
Maging abala sa kasalukuyan 
kaysa sa nakaraan 
o sa hinaharap 


Ano ang punto (o halaga) ng pagsampal sa iyong mga 
pisngi o pagpunit sa iyong kasuutan dahil sa kalungkutan sa isang 
bagay na iyong nalampasan o ilang kalamidad na dumapo sa iyo? 
Ano ang punto na ang iyong isipan at damdamin ay nakatuon sa 
ilang insidente na nakaraan upang lalo pang maragdagan ang 
iyong kirot at makagawa na ikaw ay gumuho? 


Kung posible o maaari na marating (o balikang muli) ang 
nakaraan at baguhin ang mga pangyayari nito na hindi natin 
nagugustuhan, at baguhin ito sa paraan na ating nais, kung gayon, 
ang pagbabalik-tanaw sa nakaraan ay magiging mahalaga. Lahat 
tayo ay magmamadali na magbalik na muli at burahin ang mga 
bagay na ating pinagsisihan (o pinanghinayangan) na gawain at 
upang dagdagan ang ating bahagi ng mabuting kapalaran. 
Datapuwa't ito ay imposible, kaya't higit na mahalaga sa atin na 
ituon ang ating mga pagsisikap sa bagay na makakatulong sa atin 
na magpatuloy ang ating buhay, sapagkat ito lamang ang ating 
tanging paraan ng pagbabayad. 


Ito ay kung paano ang Qur'an ay nananawagan sa ating 
atensyon matapos ang Uhud (isang digmaan na ipinangalan sa 

isang bundok sa Madinah), nang si Allah ay magsabi sa kanila na 
nananangis sa mga napatay at nagsisisi na sila ay pumalaot sa 
larangan ng digmaan: 


be 7 4, Aste 4 Ka v Iz Ke gern ie, A 
mon agape Ji Ji IE CS Gall GN SSH ISIS... P 
LN 
(Not Oli Ji 85 pw) 469 
4... Ipagbadya: “Kahit na kayo ay namalagi sa inyong tahanan, sa 


kanila na ang kamatayan ay naitakda na, ay katiyakang yayaon sa 
kanilang lugar ng kamatayan...) (Qur'an 3: 154) 


“Magkaroon ng katiyakan na ang 
kaligayahan ay tulad ng isang 
itinanim na bulaklak na hindi pa 
namumukadkad, ngunit ito ay tiyak 
na lilitaw.” 

#Datapuwa't sinuman ang tumalikod 
sa Aking Paala-ala [alalaong baga, 
hindi naniniwala sa Qur'an o hindi sumusunod 
sa mga aral nito], katotohanan, sasakanya 
ang buhay ng kahirapan...) (Qur'an 20: 124) 


6 
Ang mga kalamidad ay 


mga paraan ng pagkakamit 


ng mga ninanasa 


Isinalaysay na si Umm Al-Ala' (nawa'y kalugdan siya ni 
Allah) ay nagsabi: «Ang Sugo ni Allah (ang mga pagpapala at 
kapayapaan ay mapasakanya) ay dumalaw sa akin nang ako ay 
maysakit at nagsabi, “Maging masaya O’ Umm Al-Ala', sapagkat 
sa pamamagitan ng karamdaman ng isang Muslim, si Allah ay 
nag-aalis sa kanyang kasalanan na gaya ng apoy na nag-aalis ng 
bula (o dumi) ng pilak."» 


Ito ay hindi nangangahulugan na marapat tayong 
magparami ng mikrobyo sa ating katawan o maging pabaya 
tungkol sa paghahanap ng lunas na medikal na ang 
pinagbabatayan ay yaong ang karamdaman ay nakabubura ng 
kasalanan. Bagkus, marapat tayong humanap ng kagalingan at 
lunas, samantalang ating binabata ang karamdaman ng may 
pagtitiyaga at naghahanap ng gantimpala mula kay Allah sa kirot 
(na ating nadarama). Marapat nating ituring ito bilang isang 
paraan ng pag-iipon ng mabubuting gawa sa ating talaan. Ito ang 
aral na itinuturo ng matuwid na babaeng tto sa atin. 

Ang kababaihan ay marapat na magbata ng may pagtitiyaga 
sa pagkawala ng mga minamahal katulad ng asawa o mga anak. 
Sa isang hadith ay sinasabi: «Si Allah ay hindi nalulugod na 
magbigay sa Kanyang nananampalatayang alipin ng anumang 
gantimpala na kulang (o iba pa) sa Paraiso, kung ang isang 
minamahal sa lipon ng mga tao ng daigdig ay kinuha sa kanya at 
kanyang tinanggap ito ng may pagtitiyaga at humahanap ng 
gantimpala mula kay Allah.» 


Kung ang isang babae ay namatayan ng asawa, ito ay 
nangangahulugan na si Allah ay bumawi sa Kanyang alipin, at 
Siya ay higit na may karapatan sa gayon. Kung ang babae ay 
nagsasabi, “Aking asawa!” o “Aking anak na lalaki!”, ang 
Manlilikha ay nagsasabi, “Aking alipin, at Ako ay mayroong higit 
na karapatan sa kanya kaysa sa sinuman.” Ang asawa ay isang 
pautang, ang bata ay isang pautang, ang kapatid ay isang pautang, 
ang ama ay isang pautang, ang maybahay ay isang pautang. 


“Iwasan ang paninirang-puri kung 
paano mo iniiwasan ang salot.” 

«Sila na nagpapamalas ng habag ay pagpapakitaan 
ng habag ng Pinakamahabagin.» (Hadith) 


1 
Magpakita ng habag sa kanila 
na nasa kalupaan at ang Tanging Isa 
na nasa kalangitan ay magpapakita 
ng habag sa iyo 


Ang habag ng isang ina sa kanyang mga anak ay 
napakalinaw na ipinaliwanag sa mga hadith ng Sugo ni Allah (ang 
mga pagpapala at kapayapaan ay mapasakanya). Ito ay isang 
huwaran ng pagmamahal at bukas na puso, ang bukal ng awa at 
pagmamahal na itinambad ng Propeta (ang mga pagpapala at 
kapayapaan ay mapasakanya) bilang isang malinaw na halimbawa 
upang ipaliwanag ang habag ni Allah, ang 
Pinakamakapangyarihan, ang Lubos na Mahabagin sa 
Kanyang mga alipin. Si “Umar ibn Al-Khattab (nawa'y 
kalugdan siya ni Allah) ay nagsalaysay na may ilang babaeng 
bilanggo ang dinala sa Sugo ni Allah, at kanyang namasdan ang 
isang babae na balisang-balisa na naghahanap. Nang kanyang 
makita ang isang bata, kinabig niya ito sa kanyang dibdib at 
sinimulan niyang pasusuhin ito. Ang Sugo ni Allah (ang mga 
pagpapala at kapayapaan ay mapasakanya) ay nagsabi: 
“Inaakala ba ninyo na ang babaeng ito ay maghahagis ng 
kanyang anak sa apoy?” Sila ay nagsabi, “Hindi, (sa Ngalan) ni 
Allah.” Siya (Propeta) ay nagsabi, “Si Allah ay higit na 

mahabagin sa Kanyang mga alipin kaysa sa babaeng ito sa 
kanyang anak.''» 


Ito ang babae na kinuha bilang bihag, na nagalit at napuspos 
ng dalamhati. Siya ay dating nakapangyayari sa lipon ng kanyang 
kasambahay (sa kanyang pamamahay), na malaya sa ilalim ng 
pangangalaga ng kalalakihan ng kanyang tribu, na sinusunod sa 
bahay ng kanyang asawa. Ang kanyang pagkakabihag ay gumawa 
sa kanya na maging isang alipin na pag-uutusan. Siya ay nasa 
kalagayan na kahit ang sinumang tao ay makakalimot kung ano 
ang nangyayari sa kanya (sa bata o anak niya), at ang kanyang 
puso ay mapupuno ng kirot, subalit ito ay hindi nakagambala sa 
kanya sa pag-aaruga sa kanyang anak, ang mansanas (0 ligaya) ng 
kanyang mata. Siya ay masigasig na naghanap hanggang sa 
kanyang matagpuan siya, at pagkatapos ay kanyang kinalong siya 
sa kanyang dibdib. Ang gayong babae ay hindi kailanman 
papayag na ang kanyang anak ay magdusa ng anumang pasakit, 
kahit na gaano pa ito kagaan, at kanyang ipagtatanggol siya laban 
sa anumang kapinsalaan, kahit na gaano pa ito kawalang-halaga. 
Isasakripisyo niya ang kanyang sarili upang mapangalagaan siya. 


“Ang masasamang dila ay higit na 
makapagbibigay ng kaguluhan sa 
may-ari nito kaysa sa kanilang mga 
biktima.” 

«Ang pagpapamalas ng pagtanaw ng utang 
na loob kay Allah ay makapangangalaga 
sa isa (o kaninuman) sa Kanyang poot.» 


8 
Ang magandang mundo ay namamalas 


lamang ng mga optimista 
(may magandang pananaw) 


Kung ang taglamig ay nagpinid ng mga pintuan ng iyong 
bahay at ang mga bundok ng niyebe ay kumupot sa iyo sa lahat ng 
direksyon, kung gayon, tumanaw sa paparating na tagsibol at 
ibukas ang iyong mga bintana sa samyo ng sariwang hangin. 
Tumingin nang malayo sa unahan, at pagmasdan ang mga kawan 
ng ibon na nagsisimula na uling umawit. Iyong makikita ang araw 
na ang ginintuang silahis nito ay sumisikat sa mga sanga upang 
bigyan ka ng bagong buhay, ng isang bagong pangarap at isang 
bagong puso. Huwag maglakbay sa disyerto na naghahanap ng 
magagandang punongkahoy, sapagkat wala ka kailanmang 
matatagpuan doon na anuman maliban sa kalungkutan. 
Pagmasdan ang daan-daang punongkahoy na nag-aalok sa iyo 
ng lilim at mga bunga at ang nakasisiyang huni ng mga ibon na 
naninirahan sa kanila. 


Huwag tangkain na tingnan kung ano ang nangyari 
kahapon at kung ano ang iyong naiwala, kung ang isang dahon ay 
malagas, ito ay hindi na kailanman magbabalik, ngunit sa bawat 
bagong tagsibol, ang mga bagong dahon ay sisibol. Tingnan ang 
kulandong ng mga dahon sa pagitan mo at ng langit (alapaap), at 

kalimutan ang tungkol sa mga dahon na nalaglag sa lupa at naging 
bahagi ng kalupaan. 


Sapagkat ang nakaraan ay nakaraan na, ikaw ay mayroong 
ngayon na nasa unahan mo, at kung ang ngayon ay magtitipon ng 
kanyang mga dahon at lilisan, kung gayon, ikaw ay mayroong 
bukas. Huwag magdalamhati sa kahapon, sapagkat kailanman ito 
ay hindi na magbabalik. Huwag pagsisihan ang ngayon, sapagkat 
ito ay lumilisan. Sa halip ay managinip tungkol sa sumisikat na 
araw sa magandang bukas. 


"Imposible na hinagapin ang 
nasasakop ng karamdaman (o sakit) 
na sanhi ng pagpapalitan ng 
nakasasakit na mga salita." 

«Ang mga babae ang kakambal na kabiyak ng mga lalaki.» 
(Hadith) 


3 
Pahalagahan si Allah sa mga panahon 
ng ginhawa at Siya ang tutulong 
sa inyo sa mga panahon ng kahirapan 


Nang si Propeta Yunus (o Jonas, nawa'y ang kapayapaan ni 
Allah ay mapasakanya) ay napuspos ng dalamhati sa tiyan ng 
balyena, na nababalutan ng malawak na sapin-saping kadiliman, - 
ang kadiliman ng dagat, ang kadiliman ng tiyan ng balyena at ang 
kadiliman ng gabi, - nang siya ay balisa at hindi mapalagay, siya 
ay bumaling kay Allah, ang Pinakamakapangyarihan, ang Lubos 
na Mahabagin, ang Tanging Isa na tumutulong sa namimighati at 
nagliligtas sa nagdadalamhati, ang Tanging Isa na ang habag ay 
sagana, ang Tanging Isa na tumatanggap ng pagsisisi, sa gayon ay 
sinalita niya ang ganitong mahahalagang salita: 


» PA 74 n3 Yr m3 4 a A 4 pa BA 
a ČE PAL AYA VIA 3 GG... 
(ER Z oo 


4... Datapuwa’t siya ay tumawag sa kakapalan ng kadiliman [na 
nagsasabi]: ‘La ilaha illa Anta [Wala ng iba pang diyos ang 
karapat-dapat pag-ukulan ng pagsamba maliban sa Inyo (O’ 
Allah)], Napakamaluwalhati [at Kataas-taasan] Kayo [ng higit sa 
lahat (ng kasamaan) na kanilang iniaakibat sa Inyo]! Katiyakan, 
ako ay isa sa mga gumawa ng kamalian.’} (Our 'an 21: 87) 

At ang tugon ay dagliang dumating, at si Allah, ang Kataas- 
taasan, ay nagwika: 


ey 


KO Ssh nb NG Sail z ie SEE A 
(AA 2 els YI 55 pw) 


(Kaya't Aming dininig ang kanyang panawagan, at Aming 
iniligtas siya sa dalamhati. At sa gayon Namin inililigtas ang mga 
sumasampalataya [na naniniwala sa Kaisahan ni Allah, na 
umiiwas sa masama at gumagawa ng katuwiran].3 (Qur’an 21: 88) 


Si Allah ay nagbigay ng inspirasyon sa balyena na iluwa si 
Yunus sa isang disyertong lugar. Siya ay dumating sa 
dalampasigan na may sakit at nanghihina, datapuwa't si Allah ang 
nangalaga sa kanya at siya ay ginawaran Niya ng habag. 
Pinapangyari Niya na ang isang uri ng halamang kalabasa na may 
malalapad na dahon ay tumubo sa kanyang tabi. Ang kanyang 
kalusugan ay nanumbalik at ang mga tanda ng buhay ay 
nagsimulang lumitaw sa kanya. Ito ay kung paano ang isa na 
nagpapahalaga kay Allah sa mga panahon ng ginhawa: Siya ay 
tumutulong sa kanya sa mga panahon ng kahirapan. 


“Hindi karapat-dapat na pamunuan 
mo ang iyong sarili hangga't ikaw ay 
hindi nagiging karapat-dapat na 
pamunuan ang iyong buhay.” 

“Mahirap ang isang tao na walang maybahay.” 


10 
Ang babae na may pinakamataas 
na dote sa mundo 


Si Abu Talha ay nag-alok ng kasal kay Umm Sulaym bint 
Milham, at kanyang inalayan siya ng mahalagang dote, ngunit sa 
kanyang pagkamangha ay tinanggihan niyang lahat ito ng may 
pagpapahalaga (sa sarili), na nagsasabi: “Hindi ako maaaring 
magpakasal sa isang mushrik (mapagsamba sa maraming diyus- 
diyosan o pagano). Batid mo ba, O” Abu Talha, na ang iyong mga 
diyos ay nililok ng alipin ng ganito at ganoong pamilya, at kung 
ito ay iyong sisilaban sa apoy, silang lahat ay masusunog!” 


Si Abu Talha ay lubhang nagdalamhati, at siya ay lumisan 
na nahihirapang mapaniwalaan ang kanyang nakita at narinig. 
Subalit ang kanyang matapat na pag-ibig ang nakapagpabalik sa 
kanya sa sumunod na araw, na nag-aalay sa kanya ng higit pang 
malaki at maraming may halagang dote, sa pag-asa na ito ay 
makapagpapalambot sa kanyang puso at makagagawa na 
tanggapin niya ito. Datapuwa't sa pinakamataas na kahinhinan at 
mabuting pakikitungo, ay kanyang sinabi sa kanya: “Ang isang 
lalaki na katulad mo ay hindi marapat na tanggihan, O” Abu 
Talha, datapuwa't ikaw ay isang kafir (hindi nananampalataya) at 
ako ay isang babaeng Muslim. Hindi katampatan na ikaw ay aking 
pangasawahin.” Siya ay nagsabi, “Ibibigay ko sa 1yo ang dilaw at 
ang puti (alalaong baga, ginto at pilak).” Siya ay sumagot, “Hindi 
ko nais ang dilaw maging ang puti, nais ko na ikaw ay maging 
Muslim.” Siya ay nagsabi, “Sino ang maaari kong kausapin 

tungkol sa ganyan?” Siya ay sumagot, “Makipag-usap ka sa Sugo 
ni Allah.” Kaya't siya ay humayo upang hanapin ang Propeta 
(ang mga pagpapala at kapayapaan ay mapasakanya), na noon ay 
nakaupo sa lipon ng kanyang mga Kasamahan. Nang kanyang 
makita ang Propeta, siya ay nagsabi, “Si Abu Talha ay pumarito sa 
iyo na taglay ang liwanag ng Islam sa kanyang mga mata.” Siya 
ay pumaroon at nagsabi sa Propeta kung ano ang sinabi ni Umm 
Sulaym, at kanyang ikinasal siya sa kanya sa gayong batayan. 


Ang babaeng ito ay isang mainam na halimbawa sa sinuman 
na naghahanap ng kaluwalhatian at magandang pag-uugali. 
Tingnan kung paano ang kanyang pamamaraan ng buhay ay 
nagtatambad ng mga tanda ng pagkamaringal at pananampalataya, 
at kung gaano kalaki ang kanyang gantimpala na magmumula kay 
Allah. Tingnan ang magandang ala-ala na kanyang iniwan, upang 
ang mga tao ay makaala-ala sa kanya at pumuri sa kanya. Siya ay 
nakapagtamo ng malaki at pinagpalang gantimpala, sapagkat siya 
ay matapat tungo sa kanyang Panginoon, tungo sa kanyang sarili 
at tungo sa ibang tao. 


FA Sad > La ey 2:7 Soe z 
(114 ELJI 55 00) 469... ka mev baal pay ay la... Gp 
d... Ito ang Araw kung kailan ang makatotohanan ay 


makikinabang sa kanilang pagiging makatotohanan...) 
(Qur'an 5: 119) 


Kaya't kanyang tinanggap ang masayang balita ng Paraiso 
upang manahan doon ng walang hanggan na may kalakip na galak 
na mapabilang sa lipon ng matatagumpay. 


“Marapat kang ngumiti kung ibig mo 
na ang iba ay ngumiti sa iyo.” 


ae ke: 

Bee gb 


€... At batahin ng may pagtitiyaga ang anumang 
sumapit sa iyo...) (Qur'an 31: 17) 


Ang mga susi sa tagumpay 
— Ang susi sa kaluwalhatian: Pagsunod kay Allah at sa Kanyang 
Sugo (ang mga pagpapala at kapayapaan ay mapasakanya) 


- Ang susi sa baon (paghahanda): Mabigat na pagsusumikap 
samantalang nagdarasal ng kapatawaran, at nangangamba kay 
Allah, ang Kataas-taasan 


— Ang susi sa Paraiso: Tawhid (Monoteismo o Kaisahan ng 
Diyos) 


— Ang susi sa pananampalataya: Pagninilay-nilay sa mga tanda at 
nilikha ni Allah 


- Ang susi sa katuwiran: Katapatan 


— Ang susi sa pang-ispiritwal na buhay: Pag-aaral sa Qur'an, na 
nagsusumamo kay Allah sa mga oras bago ang pagbubukang- 
liwayway, at pag-iwas sa kasalanan 


- Ang susi sa kaalaman: Pagtatanong ng mga wastong 
katanungan at matamang pakikinig 


- Ang susi sa pagwawagi: Pagtitiyaga 
- Ang susi sa tagumpay: Pangangamba kay Allah (kabanalan) 


— Ang susi sa pagkakamit ng higit: Pagpapasalamat (pagtanaw 
ng utang na loob) 

— Ang susi sa paghahangad sa Kabilang Buhay: Kawalan ng 
hilig sa mga makamundong pakinabang 

— Ang susi sa isang tugon: Dua (panalangin, panikluhod, 
panambitan, pagluhog, panawagan) 


“Ang isang ngiti ay tulad ng isang 
silahis ng sikat ng araw.” 

4Aming Panginoon! Pagkalooban [Mo po] kami 
ng habag mula sa Inyo...9 (Qur'an 3: 8) 


2 
Matapos ang pagdurusa ay dumaratal 


ang galak ng tagumpay 


Sa isang sulat sa kanyang ina matapos na siya ay bumalik 
mula sa kanyang pulot-gata, isang maybahay ang sumulat sa 
kanyang ina: 


Mahal kong Ina, dumating na ako ngayon sa aking bahay, 
sa munting pugad na inihanda para sa akin ng aking asawa, 
matapos ang aming pulot-gata. Nais ko sana na kayo ay malapit sa 
akin, upang aking masabi sa inyo ang lahat-lahat tungkol sa aking 
bagong buhay na kasama ang aking asawa. Siya ay Isang 
mabuting tao at ako ay mahal niya, at mahal ko siya at aking 
gagawin ang lahat upang siya ay mabigyang-kasiyahan. Kayo ay 
nakasisiguro na aking tinatandaan ang lahat ng inyong payo at ako 
ay gumagawa ng gayon. Natatandaan ko pa ang bawat salita... ang 
bawat letra na inyong sinabi sa akin at ibinulong sa aking tainga 
nang ako ay inyong yakapin sa inyong dibdib sa gabi ng aking 
kasal. 


Nakikita ko ang buhay sa pamamagitan ng mga lente ng 
anumang aking narinig mula sa inyo. Kayo ay isang malaking 
halimbawa sa akin. Ako ay walang ibang minimithi maliban na 
gawin kung ano ang inyong ginawa sa aking mahal na ama at sa 
amin nang kami ay mga bata pa. Ibinigay ninyong lahat sa amin 
ang inyong pagmamahal at bukas na puso, itinuro ninyo sa amin 

ang kahulugan ng buhay at kung paano mabuhay. Itinanim ninyo 
ang mga binhi ng pagmamahal sa aming puso ng inyong sariling 
kamay. 


Naririnig ko ang susi sa pintuan, ito na ang aking asawa. 
Nais niyang basahin ang aking sulat sa inyo, nais niyang malaman 
kung ano ang aking isinulat sa aking ina. Nais niyang saluhan ako 
sa ganitong maliligayang sandali na aking ginugol sa inyo sa 
ispiritu at sa isipan. Siya ay nagsasabi sa akin na ibigay sa kanya 
ang panulat at bigyan ng ilang puwang upang sumulat sa inyo. 
Ang aking pagmamahal sa inyo, sa aking ama, sa aking mga 
kapatid na lalaki at babae. 


“Ang isang ngiti ay walang gastos 
kahit na katiting, datapuwa't ito ay 
nagbibigay ng isang malaking 
bahagi.” 

4... Aming Panginoon! Tanggapin 
[Ninyo ang ganitong paglilingkod] 
mula sa amin. Katotohanan, Kayo ang Lubos 
na Nakakarinig, ang Ganap na Maalam.? (Qur'an 2: 127) 


> 
Ang pagkabagabag ay nakapapagal 


sa katawan at sa isipan 


Ang isa sa pinakamasahol sa mga bunga ng pagkabagabag 
ay yaong ito ay nakagagawa sa atin na mawalan ng pokus o tuon 
(sa ginagawa). Kung tayo ay hindi mapalagay, ang ating isipan ay 
kalat-kalat, datapuwa't kung ating pupuwersahin ang ating sarili 
na kaharapin ang pinakamasahol na pangyayari (o eksena), 
inilalagay natin ang ating sarili sa isang posisyon o katayuan na 
maaari nating ipokus o ituon ang ating isipan sa puso (o ubod) ng 
bagay-bagay. 


Hindi tayo maaaring maging masigla tungkol sa isang 
kapana-panabik na gawain at kasabay nito ay makaramdam ng 
pagkabalisa, ang isa sa mga ito ay magtataboy palayo sa iba. 


Kung ikaw ay nakadarama na hindi mapalagay tungkol sa 
isang bagay sa kasalukuyan, balikan ang pinakamasahol na kaso 
ng pagkabagabag na iyong maaala-ala. Sa gayon, ay iyong 
pakikitunguhan ang iyong pagkabagabag sa dalawang paraan sa 
halip na isa. Ang episodya (o pangyayari) sa nakaraan ay masahol, 
datapuwa't nakayanan mo ito, kaya't ikaw ay makagagawa na 
harapin ang kasalukuyang problema na hindi masyadong masidhi, 
ang isa ay makapagsasabi na walang hihigit pa kaysa sa nakaraang 

pangyayari, datapuwa't matagumpay mong nalagpasan ito. Kung 
iyong nakaharap ang gayong krisis at nalampasan mo ito nang 
ligtas, kung gayon, hindi gaanong malubha at hindi gaanong 
mapanganib ang pangkasalukuyang problema sa ngayon. 


Ang pagkabagabag ay maaaring higit na makapangibabaw 
sa iyo sa maraming beses sa mga panahon na ikaw ay hindi aktibo 
(o walang pinagkakaabalahan), kung ang iyong imahinasyon ay 
tumatakbo nang mapangahas at nag-iisip ng lahat ng maaaring 
mangyaring eksena. Ang lunas para sa ganito ay panatilihing 
abala ang iyong sarili sa isang bagay na kapaki-pakinabang. 


“Ang maliliit o walang halagang 
bagay ay maaaring magtulak sa 
matatalinong tao sa bingit ng 
pagkabaliw.” 

“Ang buhay ay hindi na hihigit pa 
sa mga sandali at mga saglit.” 


4 
Ang nagugustuhan mong trabaho ay 
siyang sekreto ng iyong kaligayahan 


Ang isang henyo sa anumang larangan ay lubhang 
napapangibabawan at hindi makapagpigil na mahikayat sa 
larangan kung saan si Allah, ang Kataas-taasan, ay lumikha sa 
kanya, at sa ganoon ay Kanyang binigyan siya ng potensyal o 
kakayahan na maging mapagpanibago at malikhain. Kahit na nga 
siya ay dumaraing tungkol sa kasahulan sa gayong larangan, ito 
pa rin ang tanging lugar o larangan na magagawa niya ng may 
pagkakuntento at kasiyahan, kahit na nga anupamang mga 
kahirapan ang kanyang makaharap, kahit na gaano kaliit ang 
kabayaran o kung gaano karami na siya ay magbuntong-hininga at 
magnais na siya ay makagawa ng bagay na higit na kapaki- 
pakinabang. Kahit na hindi isaalang-alang kung gaano siya 
dumaraing tungkol sa paghihikahos na dala ng ganitong 
propesyon, ito pa rin ay nagbibigay sa kanya ng pagkakuntento at 
pinalilitaw nito ang pinakamahusay sa kanya. 


“Ang lalaki ay nakakatagpo ng 
kaligayahan sa isang salita na 
nanggagaling sa mga labi ng isang 
babae.” 

4At nang ako ay may karamdaman, Siya ang 
Tanging Isa na nagpagaling sa akin...) (Qur'an 26: 80) 


D 
Ang lakas ay nasa ispiritu 
at wala sa katawan 


lsang Kristiyanong babae ang walang nalalaman sa buhay 
maliban sa karalitaan, gutom at karamdaman. Ang kanyang asawa 
ay namatay hindi pa man nagtatagal nang sila ay ikasal, at ang 
pangalawa niyang asawa ay umiwan sa kanya at sumama sa ibang 
babae, at matapos ito, siya (ang asawa) ay natagpuang patay sa 
isang maruming hukay. Siya ay mayroong isang anak na lalaki. 
Subalit dahil sa karalitaan at karamdaman, nakita niya ang 
kanyang sarili na napilitang isuko (o iwan) ang kanyang anak 
nang siya ay apat na taong gulang pa lamang. 


Ang nakapagpabagong punto sa kanyang buhay ay 
dumating nang siya ay naglalakad sa kalagitnaan ng kalye sa 
lungsod at siya ay nadulas at nahandusay sa isang bahagi ng 
nagyeyelong lupa. Siya ay nasadlak sa koma (kawalan ng ulirat) 
sa mahabang panahon at nagtamo siya ng pinsala sa buto sa likod 
dahil sa kanyang pagkadulas. Ang mga doktor ay umaasa na 
maaaring siya ay mamatay na kaagad, o di kaya ay ganap na 
maparalisado sa habambuhay. 


Samantalang siya ay nakahiga sa kanyang kama sa ospital, 
kanyang binuksan ang Banal na Aklat at siya ay binigyang- 
inspirasyon ng Banal na pagpapala, - ayon na rin sa kanya, - na 
basahin ang mga salita mula sa Ebanghelyo ni Mateo: 

"Ang ilang tao ay nagdala sa kanya (kay Hesus o Isa', ang 
kapayapaan ay sumakanya) ng isang paralitiko, na nakahiga sa 
isang higaan... At matapos ay sinabi niya sa paralitiko, “Magtindig 
ka, buhatin mo ang iyong higaan, at umuwi ka sa iyong bahay.” At 
nagtindig siya, at umuwi sa kaniyang bahay.” (Mateo 9:2,6-7) 


Ang mga ganitong salita ay nagbigay sa kanya ng matibay 
na pananampalataya at lubhang nagpasigla sa kanya, kaya't siya 
ay tumindig mula sa kama at nagsimulang lumakad sa palibot ng 
kuwarto. Ang ganitong karanasan ang luminis ng daan para sa 
paralisadong babaeng ito na gamutin ang kanyang sarili at 
magbigay ng lunas sa mga iba. 


Si Dale Carnegie ay nagsabi: 


“Ito ang karanasan na nakagawa kay Mary Baker Eddie na 
maging misyonero ng isang bagong relihiyon?, na marahil, ito 
lamang ang relihiyon na itinatag ng isang babae.” 


At ikaw, O" babaeng Muslim, ano ang iyong nagawa? 


“Ang pinakamatibay na moog ay 
isang matuwid na babae.” 


? Marapat na bigyang-diin na ang punto rito ay hindi upang purihin o 
palampasin ang gayong “bagong relihiyon”, sapagkat wala ng iba pang bagong 
relihiyon o Propeta ang darating pagkaraang ihatid ni Muhammad (ang mga 
pagpapala at kapayapaan ay mapasakanya) ang Qur'an at ang mensahe ng 
Islam. Bagkus, ang punto ng may-akda rito ay upang purihin ang isang babae 
na nagawang makatindig sa ibabaw ng kahirapan at makagawa ng pagkakaiba 
sa buhay ng mga iba. (Ang tagapagsalin) 

“Ang pagkakuntento ay hindi isang 
nauubos na kayamanan.” 


6 
Ang isang dakilang babae 


ay nagpabago sa isang impiyerno 
ng kalamidad tungo sa isang paraiso 


Ang dakilang Sahabiyah (isang babaeng Kasamahan ng 
Propeta), si Umm Sulaym, ang maybahay ni Abu Talhah, ay 
nagpakita ng isang dakilang halimbawa ng pagtitiyaga nang siya 
ay mawalan ng anak, at si Allah, ang Pinakamakapangyarihan, 
ang Lubos na Mahabagin, ay nagbayad sa kanya ng lubhang 
mainain. 


Si Anas (nawa'y kalugdan siya ni Allah) ay nagsabi: «Ang 
anak na lalaki ni Abu Talhah (nawa'y kalugdan siya ni Allah) ay 
may sakit. Si Abu Talhah ay lumabas, at ang bata ay 
sumakabilang-buhay. Nang si Abu Talhah ay magbalik, siya ay 
nagsabi, “Kumusta na ang aking anak?” Si Umm Sulaym, ang ina 
ng bata, ay nagsabi, “Siya ay higit na mabuti kaysa rati.” At 
matapos ay kanyang hinainan siya ng hapunan at siya ay kumain, 
at matapos siya ay sumiping sa kanya. Nang ito ay matapos na, 
siya (Umm Sulaym) ay nagsabi, “Ilibing ang bata.” Nang 
sumunod na umaga, si Abu Talhah ay pumaroon sa Sugo ni Allah 
(ang mga pagpapala at kapayapaan ay mapasakanya) at sinabi sa 
kanya kung ano ang nangyari. Siya (ang Propeta) ay nagtanong, 
“Ikaw ba ay sumiping kagabi?” Siya ay sumagot, “Oo.” Ang 
Propeta ay nagsabi, “O’ Allah, (Inyong) pagpalain sila.” Siya 

(Umm Sulaym) ay nagsilang ng isang lalaki, at si Abu Talhah ay 
nagsabi sa akin (Anas), "Dalhin mo siya sa Propeta", at 
nagpadala siya ng ilang bunga ng palmera (datiles). Ang Propeta 
ay nagsabi, “Ikaw ba ay nagdala ng anumang bagay na kasabay 
niya?” Ako ay nagsabi, “Oo, ang datiles.” Ang Propeta ay 
kumuha ng ilan at nginuya ang mga ito, at matapos ay kumuha 
siya ng ilan mula sa kanyang bibig at inilagay ito sa bibig ng 
sanggol, at matapos ay kanyang pinangalanan siya ng 
Abdullah.» 


“Wala ng iba pa ang nakapagtataas 
sa katatayuan ng isang babae na 
katulad ng kalinisan ng puri.” 

“Magbigay ng masayang balita sa gabi ng isang 
bukang-liwayway na katiyakang daratal.” 


fi 
Manatiling matiyaga upang 
maging matagumpay 


Isinalaysay na si Umm Ar-Rubay bint Al-Bara, ang ina ni 
Harithah ibn Suragah na napatay sa digmaan ng Badr, ay 
pumaroon sa Propeta (ang mga pagpapala at kapayapaan ay 
mapasakanya) na umaasa na makakarinig ng ilang bagay tungkol 
sa kanyang naging martir na anak na makapagpapalubag sa 
kanyang puso. Siya ay nagsabi: «“O’ Sugo ni Allah, hindi ka ba 
magsasabi sa akin tungkol kay Harithah? Kung siya ay nasa 
Paraiso, aking babatahin ito ng may pagtitiyaga, datapuwat 
kung ito ay ang kabaligtaran, kung gayon, ako ay mananangis 
nang lubhang marami para sa kanya.” Siya ay nagsabi, "O" ina 
ni Harithah, mayroong maraming halamanan sa Paraiso at ang 
iyong anak ay nagtamo ng pinakamataas na Firdaws 
(halamanan).”’» 


Ang mawalan ng anak ay isang napakasakit na bagay na 
nakabibiyak ng puso at magkahiwalay na nakapupunit. Ang 
babaeng ito ay nagsabi sa Propeta (ang mga pagpapala at 
kapayapaan ay mapasakanya) na kung ang kanyang anak ay nasa 
Paraiso, siya ay muli niyang makakatagpo, insha-Allah (kung 
pahihintulutan ni Allah). Kaya’t kanyang mapagtitiisan ang 
pagkakawalay ng may pagtitiyaga, at ito ay nagpataas ng kanyang 
katatayuan at ng kanyang anak sa Paraiso. Subalit kung hindi 

gayon ang naging kaganapan, kung gayon, siya ay mapait na 
mananangis para sa kanya, na katulad ng isa na lubusang nawalan 
ng minamahal. Ito lamang ang lahat-lahat na maaari niyang 
gawin, sapagkat siya ay isang may bukas na puso at mapagmahal 
na ina na nawalan ng anak, datapuwa't tiniis niya ito ng may 
pagtitiyaga at naghanap ng gantimpala mula kay Allah, ang Lubos 
na Mahabagin. 


“Kung ang isang babae ay isang 
batong-hiyas, ang isang matuwid na 
babae ay isang kayamanan.” 

"Ang babae ay isang araw 
na hindi lumulubog.” 


8 
Sa mga kahirapan, 
wala tayong ibang kanlungan 
maliban kay Allah lamang 


Kung ang pagkabalisa ay magtaas ng ulo nito, ang 
pagkaligalig ay kasamang pumaparito at ang krisis ay 
nakapangingibabaw sa tao, na nakagagawa sa kanya na 
makadama na walang daang palabas at siya ay walang kalaban- 
laban, siya ay mananawagan ng, "O" Allah, O” Allah... La ilaha 
illallah al-Azim al-Halim; La ilaha illallah Rabb al-arsh al-azim; 
La ilaha illallah Rabb as-samawati wa Rabb al-ard wa Rabb al- 
arsh al-karim [Wala ng iba pang diyos maliban kay Allah, ang 
Pinakamakapangyarihan, ang Pinakamapagparaya, wala ng iba 
pang diyos maliban kay Allah, ang Panginoon ng 
makapangyarihang Trono (Luklukan), wala ng iba pang diyos 
maliban kay Allah, ang Panginoon ng kalangitan, ang Panginoon 
ng kalupaan at Panginoon ng maringal na Trono (Luklukan)]. At 
matapos, ang kanyang pagkabalisa ay napalis na at siya ay 
naibsan ng dalamhati. 


KO abi ad NG Sal si NEL 


(AA 10 KIN 5,5.) 

(Kaya't Aming dininig ang kanyang panawagan, at [Aming] 
iniadya siya sa pagdadalamhati. At sa gayon Namin iniaadya ang 


mga nananampalataya. (Qur'an 21: 88) 
"E" 24 2 a) CO A ie 77 
KO KE PENE ND AI 05 ot Š Gd 
(oY : SI! 5) paw) 


“At ang anupamang mga pagpapala at mabubuting bagay na 
inyong angkin, ang mga ito ay mula kay Allah. At matapos, nang 
ang kapinsalaan ay sumaling sa inyo, sa Kanya, sa malakas na 
tinig, kayo ay nananawagan ng tulong. (Qur'an 16: 53) 


Kung ang karamdaman ay maging malala at ang katawan 
ng tao ay maging mahina, siya ay nagiging maputla at 
nakakaramdam ng kawalan ng kakayahan, at ang mga doktor ay 
hindi makagawa ng anuman, at siya ay napupuno ng kawalan ng 
pag-asa, ang kanyang mga kamay ay nanginginig at 
nakakaramdam siya ng mga kabog sa kanyang puso, sa 
gayon, ang maysakit ay bumabaling sa Pinakamakapangyarihan 
at nagsasabi, “O” Allah, O” Allah.” At matapos, ang kanyang 
karamdaman ay naibsan at ang paggaling ay nagsisimula, at ang 
kanyang dasal ay dininig: 

4 IN Bey mGA 41 NG? NT the 
Ga Da = zil, i s Gi FA) (Sob >| a 
r roy 37 | udi ba uda G NG 4 4 ooh 
(AE-AY tela 3 gw) A) AA is, 3, bose it wes 


4At [gunitain] nang si Ayyub N a ay manawagan sa kanyang 
Panginoon: “Katotohanan, ang pagdadalamhati ay sumukol sa 
akin, at Kayo ang Pinakamahabagin sa lahat ng mga 
nagpapamalas ng habag.” Kaya't Aming dininig ang kanyang 
panawagan, at Aming pinalis ang dalamhati na nasa kanya, at 

Aming ibinalik ang kanyang pamilya sa kanya [na napawalay sa 
kanya] at ang katulad ng gayon na kasama nila, bilang isang 
habag mula sa Aming Sarili at isang Paala-ala sa lahat ng mga 
sumasamba sa Amin.? (Qur'an 21: 83-84) 


“Ang pinakamainam na bagay na 
taglay ng isang lalaki ay isang 
matapat na maybahay.” 

“Ang mga babae ay marupok na tulad ng mga botelya: 
hawakan sila ng may pag-iingat.” 


9 
Hindi baga Siya (ay higit na mainam 
sa inyong mga diyos), na tumutugon 
sa isa na nasa pagdadalamhati, 
kapag siya ay nananawagan sa Kanya? 


Dahil sa Kanyang pagkamapagbigay, ang Manlilikha ay 
hindi bumibigo sa isa na naglalagay ng kanyang pag-asa sa 
Kanya, at hindi Niya pinababayaan ang isa na tumatawag sa 
Kanya. Ayon sa pangangailangan ng tao at kung gaano siya 
nagpapakababa sa Kanyang harapan at bumabaling sa Kanya, ay 
tinutugon Niya ang kanyang mga panalangin at nagkakaloob sa 
kanya ng daang palabas. Katiyakan, sa pamamagitan ng Kanyang 
grasya o pagpapala, ay tinutugon din Niya ang mga panalangin ng 
mga hindi Muslim na tao kung sila ay bumabaling sa Kanya sa 
kawalan ng pag-asa at nagpapakababa ng kanilang sarili sa 
Kanyang harapan, na nagtitiwala sa Kanyang kabutihan at umaasa 
sa Kanyang pagiging mapagbigay. Tinutugon Niya ang kanilang 
panawagan at iniibsan Niya ang kanilang kawalan ng pag-asa sa 
pamamagitan ng Kanyang kabaitan, upang sila ay magmahal sa 
Kanya, upang sila ay maniwala, datapuwa't maraming tao ang 
nakakalimot sa Kanyang mga pabor o kagandahang-loob at 
walang utang na loob sa Kanyang kabutihan. Si Allah, ang 
Pinakamakapangyarihan, ay nagwika: 

MAH se IH 


4 IN Sy dež CG Gul ale ait Bes sil a če Ka” 
AN sA za 
(10 125 Sal By ya) K KO 555 


4At kung sila ay nakasakay sa barko, sila ay nananalangin ni 
Allah, na gumagawa na ang kanilang Pananampalataya ay maging 
dalisay para sa Kanya lamang, datapuwa't kung sila ay maidaong 
na Niya nang ligtas sa kalupaan, pagmasdan, sila ay nagbibigay 
ng bahagi ng kanilang pagsamba sa iba pa.) (Qur'an 29: 65) 


Si Allah ay nagpapaala-ala sa Kanyang mga alipin na Siya 
ang Tanging Isa na dumirinig ng panawagan ng nagdadalamhati 
kung siya ay tumatawag sa Kanya. Ito ang isa sa mga tanda ng 
Kanyang pagka-Diyos (o Kabanalan) at katibayan ng Kanyang 
Pagiging Isa (Kaisahan), datapuwa't ang mga tao ay nakakaunawa 
lamang ng bahagya. 


S KAL LAGI GN ANG NGA LIN LA Ip 
r A L s reg IK 2 
(AY: jeli By yao) 221 r "i e 


“Hindi baga Siya [higit na mainam sa inyong mga diyos], na 
tumutugon sa isang nagdadalamhati kung siya ay tumatawag sa 
Kanya, at Siyang nag-aalis sa kasamaan, at gumawa sa inyo na 
mga tagapagmana ng kalupaaan [mga sunud-sunod na saling- 
lahi]? Mayroon pa bang anumang ilah [diyos] na kasama ni 
Allah? Kakarampot lamang ang inyong naaala-ala?} 

(Qur'an 27: 62) 


“Ang kababaihan ay marapat na 
manatili sa tahanan, sapagkat sila 
ay maseselang gusi (banga) na 
madaling mabasag.” 

“Mag-ingat na makapinsala ng iba, 
sapagkat ito ay isang tanda ng pagkatalo.” 


10 
€.. At sinuman ang magkait ay nagkakait 
lamang [ng kapakinabangan] sa kanyang 


sarili. 3 (Qur'an 47: 38) 


Ang isang bantog na ulat tungkol kay Umm Al-Banin bint 
Abd Al-Aziz, - ang kapatid na babae ni Umar ibn Abd Al-Aziz, - 
at ang kanyang pagkamapagbigay ay nagsasabi kung paano siya 
nag-aanyaya ng kababaihan sa kanyang bahay at nagbibigay sa 
kanila ng mga pinong damit at mga dinar (salaping Arabe). Siya 
ay nagsasabi: “Ang mga damit ay para sa inyo, ngunit ang mga 
dinar ay marapat na hati-hatiin sa mahihirap sa lipon ninyo." 
Samakatuwid, nais niyang turuan sila na gumugol at mahirati na 
maging mapagbigay. Dito ay isinalaysay na nakagawian na 
niyang magsabi: “Kasuklaman ang karamutan! Sa (Ngalan) ni 
Allah, kung ito ay isang kasuutan, ito ay hindi ko kailanman 
isusuot, at kung ito ay isang landas, ito ay hindi ko kailanman 
tataluntunin.” 


Ang ilan sa kanyang salitain tungkol sa pagkamapagbigay 
ay ang mga sumusunod: 


“Ang bawat isa ay nilikha na may malakas na pagkahilig sa tangi 
(o ilang) bagay, at ang aking kinahihiligan ay tungo sa 
pagkamapagbigay. Sa (Ngalan) ni Allah, ang pagbibigay sa iba at 
pagtulong sa kanila ay higit na matimbang sa akin kaysa sa 

pagkain ng mainam na pagkain kung ako ay nagugutom o ang 
pagkakaroon ng malamig na inumin kung ako ay nauuhaw.” 


Sapagkat siya ay lubhang sabik na gumugol sa wastong 
paraan, at nakagawa siya na makapagbigay ng kagandahang-loob 
sa iba, - nawa'y kahabagan siya ni Allah, - siya ay nagsabi: 


“Kailanman ay hindi ko kinainggitan ang sinuman sa anumang 
bagay maliban sa isa na nakapagbibigay ng kagandahang-loob sa 
iba, sapagkat ninanais ko na magkaroon ng bahagi sa gayon.” 


Yaon si Umm Al-Banin, at gayon ang kanyang mga salita at 
mga gawa. Nasaan na ang mga kababaihang Muslim sa ngayon na 
kawangis niya? 


“Sa pagkamatay ng pagkamakasarili 
ay nasasalalay ang tunay na 
kaligayahan.” 


8?” 5 


| Kabanata 14 } 


Bee 988 


4... Sila lamang na matitiyaga ang tatanggap 
nang ganap ng kanilang gantimpala, 
ng walang pagbibilang. (Qur an 39: 10) 


1 
Ikaw ay isang babaeng Muslim, 
hindi isang silanganin o kanluranin 


Makinig sa ganitong pangaral mula sa isang babaeng 
Muslim na taga-Alemanya: 


Huwag malinlang ng Kanluran sa mga ideya (pananaw) nito at 
mga uso o kalakaran. Ang lahat ng yaon ay isang taktika upang 
subukan na matukso tayo na lumayo sa ating relihiyon nang unti- 
unti upang sa gayon ay makuha nila ang ating kayamanan. 


Ang Islam at ang sistemang pampamilya nito ay siyang 
naaangkop sa kababaihan, sapagkat ang mga babae, sa kanilang 
kalikasan, ay mas nais na mamalagi sa tahanan. Marahil, kayo ay 
nagtatanong kung bakit? 


Sapagkat si Allah, ang Kataas-taasan, ay lumikha sa 
kalalakihan na higit na malakas kaysa sa kababaihan, na may higit 
na kakayahan sa tibay, katwiran at lakas na pangkatawan. At 
nilikha Niya ang kababaihan na higit na emosyonal (o 
maramdamin), na may malakas na pakiramdam, ang kababaihan 
ay hindi nagtataglay ng katulad na lakas ng katawan ng 
kalalakihan. Sa ilang pagpapalawig, ang kababaihan ay 
sumpungin kung ihahambing sa kalalakihan. Kaya nga, ang 
kanilang tahanan ang lugar ng kapanatagan sa kanila. Ang babae 

na nagmamahal sa kanyang asawa at mga anak ay hindi iiwanan 
ang kanyang bahay ng walang dahilan o makikihalubilo sa 
kalalakihan. Ang siyamnapu't siyam na porsiyento ng kababaihan 
sa Kanluran ay hindi sumapit sa gayong pagbaba (ng antas o 
katatayuan), hanggang nang kanila (na lamang) ipagbili ang 
kanilang sarili at mawalan ng takot sa Diyos sa kanilang puso. 


Ang kababaihan sa Kanluran na lumalabas upang 
magtrabaho sa ganitong malaking kalakhan o proporsyon ay 
naging dahilan upang ang kalalakihan ay gumanap ng papel ng 
kababaihan, kaya't sila ay naiiwan sa tahanan na naghuhugas ng 
pinagkainan, na nag-aalaga sa mga bata at umiinom ng alkohol (o 
alak). Batid ko na ang Islam ay hindi tumututol na ang isang lalaki 
ay tumulong sa kanyang maybahay sa tahanan, sa katotohanan, ito 
ay sinusuportahan, ngunit hindi sa gayong lawig o hangganan na 
ang kanilang mga papel (o ginagampanan) ay pinagpalit. 


“Maging maganda at iyong 
mamasdan na ang mundo ay 
maganda.” 

4At iibsan Namin [ang inyong dalahin] 
tungo sa ginhawa...) (Qur'an 87: 8) 


2 
Kalimutan ang iyong mga pagkabalisa 
at panatilihing abala ang iyong sarili 


Kung iyong nagawa ang kaya mong gawin upang harapin 
ang isang problema, kung gayon, ihiwalay mo muna ang iyong 
sarili sa (pamamagitan ng) isang kinahihiligan, sa pagbabasa at sa 
ilang gawain. Ang panatilihing abala ang iyong sarili sa ganitong 
kalagayan, ang siyang papalit sa lugar ng pagkaligalig, sapagkat 
«Si Allah ay hindi gumawa sa sinumang tao ng dalawang puso sa 
loob ng kanyang katawan.} (tingnan ang Qur'an 33: 4). Ipagpalagay 
na natin na ang problema ay ang karamdaman ng isang anak. Ang 
magulang (ina o ama) ay gumawa sa kung ano ang kanyang 
magagawa na mabigyan siya ng maayos na tamang gamot, at 
matapos, siya (ay marapat) na gumawa sa mga nalalabi niyang 
oras ng isa o ilang bagay na kapaki-pakinabang. 


Kung nakakaharap ng kasalukuyang problema, angkop 
lamang na alalahanin ang mga mahihirap na problema na iyong 
nalampasan sa nakaraaang panahon, tangi na nga ang malalaking 
problema na higit pang malubha kaysa sa problema na 
kinakaharap ngayon. Gunitain kung paano ka tinulungan ni Allah 
na malutas ang gayon, hanggang sa lawig na ang paggunita nito 
ay nakapagbibigay sa iyo ng wala ng iba maliban sa ngiti at 
damdamin ng pagkakaroon ng sariling kumpiyansa (o pagtitiwala 
sa sarili). Kung iyong maaala-ala ang gayon, iyong 

mararamdaman na ang problema sa ngayon ay gaya rin ng 
nakaraang problema; yaon din ay malalampasan at malulutas, - sa 
kapahintulutan ni Allah. 


Maghanap ng positibong kasagutan sa iyong problema, at 
katiyakang ito ay hindi magpapatuloy na higit pang maging 
negatibo kaysa ang maging positibo. Si Ibn Al-Jawzi ay nagsalita 
ng matalinong pananalita nang kanyang sabihin: 


“Sinuman ang tinamaan ng isang kalamidad, hayaan niyang 
haginapin ito na higit pa itong malala kaysa sa tunay na kalagayan 
nito, at haginapin ang gantimpala nito. Hayaan din niyang 
haginapin ang isang kalamidad na higit pang malaki kaysa sa isa 
na sumapit sa kanya. 


Sa gayon ay kanyang mapagtatanto na ito ay isang malaking 
biyaya o pagpapala na ang kalamidad ay hindi gaanong malaki 
kaysa sa kalagayan nito, at umasa na hindi magtatagal, ito ay 
malibsan. Kung hindi lamang sa matitinding kalamidad, walang 
sinuman ang aasa para sa panahon ng ginhawa.” 


“Ang isang matalinong tao ay 
nagsabi: ‘Kailanman ay hindi ko 
pinagsisihan ang hindi ko nasabi, 
datapuwa't kadalasan, ay aking 
pinagsisisihan ang anumang aking 
nasabi.'" 

(Aming Panginoon! Huwag hayaan ang aming puso 
ay lumihis [sa katotohanan] matapos na kami 
ay Inyong patnubayan... (Qur'an 3: 8) 


2 
Ang mga puntos na makatutulong 


sa inyo upang makatagpo 
ng kaligayahan 


Ang kaimbutan at kasakiman ay pamatay, at ang lunas sa 
mga ito ay nasasalalay sa mga sumusunod: 


l. Pagtitipid sa paggugol, sapagkat ang isa na gumugugol ng 
malaking bahagi ay hindi kailanman magiging kuntento, bagkus, 
siya ay inapapangibabawan ng kaimbutan at kasakiman. Ang 
pagtitipid sa paggugol ang siyang basihan ng pagkakuntento. 
Gaya na nga nang sinasabi ng kasabihan: Ang mabuting 
pamamahala ay makapagliligtas ng kalahati ng iyong kayamanan. 
2. Huwag masyadong mabalisa tungkol sa hinaharap, at subukan 
na ituon ang iyong mga ninanais sa maikling panahon, na may 
pananalig na kung anuman ang nakatakda sa iyo ay makakarating 
sa iyo. 
3. Pangangamba kay Allah, ang Pinakamakapangyarihan, 
sapagkat si Allah ay nagwika: 
ANG bb ODRA JEŠ SAP 
AN 
(Y-Y GS 55,0) 40) 

4... At sinuman ang mangamba kay Allah [at nagpapanatili ng 
kanyang tungkulin sa Kanya], ay gagawa Siya ng daang-palabas 
sa kanya [sa bawat kahirapan]. At Siya ay magkakaloob sa kanya 
mula [sa panggagalingan] na hindi niya kailanman napag- 
aakala...} (Our 'an 65: 2-3) 


4. Mapagtanto na ang pagkakuntento ay nagdadala ng 
pagpapahalaga (sa sarili) sa pagiging independyente sa 
pangangailangan, at ang kasakiman at kaimbutan ay 
nagdadala ng pagkaaba, - at parehong matuto ng aral sa gayon. 


5. Magnilay-nilay sa buhay ng mga Propeta (nawa'y ang 
kapayapaan ni Allah ay mapasakanila), at ng matutuwid na 
Kasamahan ni Propeta Muhammad (nawa'y kalugdan silang lahat 
ni Allah), kung paano sila naging kuntento at mapagpakumbaba at 
kung paano sila nasasabik na gumawa ng matutuwid na gawain. 
Kunin sila bilang inyong halimbawa. 


6. Tumingin sa kanila na higit pang masahol kaysa sa iyo sa 
pangmundong katawagan. 


“Ang matalinong tao ay naghahanap 
ng pakinabang sa matatalinong 
opinyon, siya ay hindi kailanman 
nawawalan ng pag-asa o sumusuko 
sa pag-iisip at pagsusumikap.” 

#Katotohanan, si Allah ay nagtatanggol sa 
mga sumasampalataya... (Qur'an 22: 38) 


4 
Palakasin ang inyong kaugnayan 
kay Allah kung ang lahat 
ng iba pa ay mabigo 


Ang matutuwid na gawa na sinamahan ng pananampalataya 
ay gagantimpalaan ng isang mabuting buhay sa kalupaan 
(mundo). Hindi mahalaga kung ang buhay na ito ay batbat ng 
kaluhuan at kayamanan, sapagkat ang mabuting buhay ay 
matatamo ng mayroon o Wala man ng mga gayong bagay. 


Mayroong maraming bagay-bagay sa buhay, maliban pa sa 
malaking kayamanan, na nakapagbibigay ng kabutihan sa buhay, 
kahit na nga ang isa ay mayroon lamang ng sapat. Halimbawa: 


Ang isang mabuting kaugnayan kay Allah, ang 
pagkakaroon ng tiwala sa Kanya, na may kasiguruhan sa 
Kanyang pangangalaga at mabuting pagkalugod, mabuting 
kalusugan, kapanatagan, pagkakuntento, mga biyaya, pagiging 
nasisiyahan sa tahanan at nagagalak sa mapalakaibigang ugnayan 
sa iba, ang pagkalugod sa paggawa ng matutuwid na gawain at 
ang epekto nito sa konsiyensiya at buhay ng isa. 


Ang kayamanan ay isa lamang elemento, at ang kaunti 
lamang nito ay sapat na upang ang puso ay makapagbigay ng tuon 
sa mga bagay na higit na mahalaga, dalisay, at higit na nagtatagal 
sa paningin ni Allah. 

"Ang isang nakatatag na patakaran 
ay nagsasabi na ang mga dakilang 
tao ay nagmamana ng kanilang 
kadakilaan mula sa kanilang ina.” 

(Wala ng iba pang diyos maliban kay Allah.) 
(Qur'an 37: 35) 


p 
Walang sinuman ang higit 
na maligaya kaysa sa kanila 
na nananampalataya kay Allah 


Nabasa ko na ang talambuhay ng dose-dosenang 
mayayaman at dakilang mga tao sa buong mundo, na walang 
pananampalataya kay Allah, at aking natuklasan na ang kanilang 
buhay ay nagwakas sa malaking kahirapan (kalungkutan) at 
kahihiyan. Nasaan na sila ngayon? Nasaan ang kayamanan at mga 
ari-arian na kanilang natipon? Nasaan na ang mga palasyo at 
mansiyon na kanilang itinayo? Ang lahat ng ito ay nagwakas. Ang 
ilan sa kanila ay nagpakamatay, ang iba ay napatay, ang iba ay 
nabilanggo at ang iba pa ay dinakip at iniharap sa hukuman dahil 
sa kanilang mga kasalanan, krimen, masamang gawain at 
kalokohan. Sila ay naging pinakamiserable sa lahat ng mga tao, 
nang kanilang hinagapin na ang kanilang kayamanan ay 
makabibili sa kanila ng lahat-lahat, - kaligayahan, pagmamahal, 
kalusugan at kabataan, - at matapos ay kanilang nakita na ang 
tunay na kaligayahan, tunay na pagmamahal, perpektong 
kalusugan at tunay na kabataan ay hindi mabibili ng salapi. Oo, 
sila ay makakabili ng kunwaring kaligayahan, huwad na 
pagmamahal at kalusugan sa pamilihan, subalit ang lahat ng 
kayamanan sa mundo ay hindi makabibili ng isang puso, 
makapagbibigay ng pagmamahal o makalilikha ng katuwaan. 

Walang sinuman ang higit na maligaya kaysa sa kanila na 
nananampalataya kay Allah, sapagkat sila ay mayroong liwanag 
mula sa kanilang Panginoon, kanilang sinusuri ang kanilang sarili, 
ginagawa nila ang ipinag-uutos ni Allah at umiiwas sa 
ipinagbabawal ni Allah. Pakinggan (ninyo) kung sa papaanong 
paraan sila inilarawan sa Banal na Qur'an: 
= 2 s p £ A oz 


wao QE Bk Kg ot AGA 
(Sinuman ang gumawa ng katuwiran, - lalaki man o babae, - 
habang siya ay isang tunay na nananampalataya [sa Islamikong 
Monoteismo o paniniwala sa Kaisahan ni Allah], katotohanang sa 
kanya ay igagawad Namin ang mabuting buhay [sa mundong ito 
ng may paggalang, pagkakuntento at pinahihintulutang 
ikabubuhay], at katiyakang sila ay Aming babayaran ng 
gantimpala ayon sa tumbasan ng pinakamahusay sa kanilang 
nagawa [alalaong baga, ang Paraiso sa Kabilang Buhay].? 
(Qur'an 16: 97) 


“Siya ay hindi masaya kung ayaw 
niya na maging masaya.” 

"Ang lahat ay nangyayari sa pamamagitan 
ng kalooban at pagtatakda ni Allah." 


6 
Ang buhay na walang kaluhuan 


at mga karangyaan 


Ang isang matuwid na babaeng Muslim ay naghahanda ng 
pagkain ayon sa pangangailangan, kaya't walang natitira upang 
magsabi patungkol sa kanya ng kanyang kaluhuan at masamang 
pamamalakad. Sa ganito, ang kanyang halimbawa ay ang Ina ng 
mga Sumasampalataya na si A'ishah (nawa'y kalugdan siya ni 
Allah). Isinalaysay na si A’ishah (naway kalugdan siya ni Allah) 
ay nagsabi: «Walang tinapay na barley ang natitira mula sa 
pagkain ng Sugo ni Allah, kahit na kaunti man o marami.» 


Ayon sa ibang ulat: «Kung ang pagkain (o pinagkainan) ay 
imisin na sa harapan ng Sugo ni Allah, dito ay walang pagkain na 
natitira.» 


Ang isa sa mga bagay na ipinagbabawal sa Islam at 
itinuturing na kaluhuan, ay ang paggamit ng mga gusi (banga) na 
gawa sa pilak at ginto para sa pagkain at inumin. Isinalaysay ni 
Umm Salamah (nawa'y kalugdan siya ni Allah) na ang Sugo ni 
Allah (ang mga pagpapala at kapayapaan ay mapasakanya) ay 
nagsabi: «Ang isa na umiinom mula sa gusi (banga) na pilak ay 
lumululon ng Impiyerno sa kanyang tiyan.» 


Katiyakan, ang Islam ay matalino sa ganitong pagbabawal, 
sapagkat ang mga ito ay karangyaan na nagpapakita sa pag-uugali 

ng mga tao na namumuhay ng buhay ng kasaganaan. Ang Islam 
ay laging nagnanais na ang mga tagasunod nito ay maging 
mapagpakumbaba at lumayo sa pamumuhay ng kaluhuan o 
karangyaan. Ang Sugo ni Allah (ang mga pagpapala at 
kapayapaan ay mapasakanya) ay nagsabi kay Mu'adh ibn Jabal, 
nang siya ay makita niya sa Yemen: «Mag-ingat sa kaluhuan, 
sapagkat ang mga alipin ni Allah ay sila na hindi namumuhay ng 
buhay ng kaluhuan o karangyaan.» 


“Kapag ikaw ay tumigil sa pagtingin 
sa iyong panloob na kahirapan (o 
kalungkutan), ikaw ay magiging 
maligaya.” 


Ang Pinakamaligayang Babae Sa Mundo 313 


"Maging malayo sa kahihiyan (o paninisi)." 


[i 
Ang paggawa ng matutuwid na gawain 
ay nakapagpapasigla sa puso 


Si A'ishah (nawa'y kalugdan siya ni Allah) ay nagsabi: 


“Isang mahirap na babae ang pumunta sa akin na kasama ang 
kanyang dalawang anak na babae, at binigyan ko sila ng tig-iisang 
datiles (bunga ng palmera). Isinubo niya (ang ina) ang datiles sa 
kanyang bibig upang kainin ito, (subalit) ang kanyang mga anak 
ay humihingi pa, kaya't hinati niya ang datiles na kakainin sana 
niya at ibinigay niya ang tigkakalahati sa kanila. Ako (A'ishah) ay 
humanga sa kanyang ginawa at sinabi ko sa Sugo ni Allah ang 
tungkol dito. Siya ay nagsabi, «Si Allah ay nagkaloob sa kanya ng 
Paraiso dahil sa ganito, o siya ay pinakawalan (palayo) sa 
Apoy.” 


Si Umm Salamah ay nagtanong sa Sugo ni Allah (ang mga 
pagpapala at kapayapaan ay mapasakanya) tungkol sa kanyang 
paggugol sa kanyang mga anak na lalaki. Siya (Umm Salamah) ay 
nagsabi: “Ako ba ay magkakaroon ng gantimpala sa mga anak na 
lalaki ni Abu Salamah, kung ako ay gumugol sa kanila, kung sila 
ay hindi ko naman pababayaan sa anumang kaparaanan sapagkat 
sila ay aking mga anak?” 


Pinagtibay niya na sila ay hindi niya pababayaan bago ang 
Propeta (ang mga pagpapala at kapayapaan ay mapasakanya) ay 
positibong sumagot. Ang kanyang natural na pagkiling ay 
nagbigay ng sagot sa kanya bago siya (ang Propeta) ay tumugon. 

Ang Islam ay nanghihikayat sa matutuwid na gawa, 
kabaitan tungo sa mga kamag-anak at pagpapanatili ng bigkis ng 
pagkakamag-anak. Ito ay nagtatanim ng pagiging bukas ng puso 
at pagmamahal sa lipunan upang ang mga bata ay magsilaki sa 
katuwiran (kabaitan at kabutihan). 


“Maging masaya, -- naririto ang 
tunay na kaligayahan.” 

"Ang isang babae ay isang mabangong 
bulaklak at isang nightingale (ibon) 
na malamyos na humuhuni.” 


8 
Si Nlah ay nagliligtas sa atin 
sa bawat kahirapan 


Ang eroplano ay naglalakbay ng napakataas, na nakalutang 
sa pagitan ng langit at lupa, nang ang instrumento ay nagpakita na 
may bagay na hindi wasto. Ang piloto at ang mga pasahero ay 
nangasindak, ang kalalakihan ay nanangis, ang kababaihan ay 
nagsitili, at ang mga bata ay nahintakutan. Ang pagkatakot at 
kaguluhan ay namayani, at sila ay nagsimulang manikluhod kay 
Allah na malakas na tumatawag, “O” Allah, O” Allah...” (At) 
matapos, ang Kanyang habag at pagmamahal ay pumanaog, ang 
mga tao ay huminahon at ang eroplano ay ligtas na nakalapag. 


Ang sanggol ay nakahiga na pabaligtad (o nasa suwing) 
posisyon at ang panganganak ay mahirap, ang ina ay nakasisiguro 
na siya ay mamamatay na. Siya ay bumaling kay Allah, ang Taga- 
ibsan ng dalamhati, ang Tanging Isa na nakatutugon sa lahat ng 
mga pangangailangan, at siya ay tumawag, “O” Allah, O’ 
Allah...” (At) matapos, ang kanyang mga balakid ay nawala, at 
ang kanyang sanggol ay lumabas nang ligtas sa mundo. 


Ang isang iskolar (pantas) ay nakakaharap ng isang 
mahirap na isyu (o suliranin) at siya ay nalilito, na naghahanap ng 
tamang kasagutan datapuwa't hindi makakita nito. 
Nagpakumbaba siya sa kanyang sarili at nanawagan: 

“O” Allah, O” Allah, O” Kayo na Siyang nagturo kay Ibrahim 
(Abraham) at nagpapangyari kay Sulayman (Solomon) na 
makaunawa, ako ay tulungan Ninyo na makaunawa. O” Allah, 
ang Panginoon ni Jibril (Gabriel), Mika'il at Israfil, ang 
Tagapaglikha ng kalangitan at kalupaan, ang Lubos na 
Nakakaalam sa mga nakalantad at nalilingid, Kayo ang humahatol 
sa pagitan ng Inyong mga alipin kung tungkol sa bagay na hindi 
nila pinagkakasunduan, ako ay patnubayan Ninyo sa katotohanan 
sa Inyong kapahintulutan tungkol sa bagay na hindi nila 
pinagkakasunduan, sapagkat Kayo ang namamatnubay sa tuwid 
na landas sa sinuman na Inyong maibigan.” At matapos, ay 
dumating ang maka-Diyos na tulong at ang mga balakid ay 
napalis. Ang Kaluwalhatian ay sa Kanya, gaano Siya 
Napakamahabagin. 


“Ang pinakamaligayang tao ay siya 
na nakagagawa na maging masaya 
ang pinakamaraming bilang ng mga 
tao.” 

“Pangambahan ninyo si Allah kung tungkol sa kababaihan.” 
(Hadith) 


9 
Mag-ingat sa kapabayaan 


Mag-ingat sa kapabayaan, mag-ingat na malimutan ang 
pag-aala-ala kay Allah, ang Pinakamakapangyarihan, ang 
pagpapabaya na magdasal, ang pagtalikod sa Qur'an, ang hindi 
pagdalo sa makabuluhang mga panayam at mga pag-aaral. Ito ang 
mga sanhi ng kapabayaan, na naghahantong sa katigasan ng puso 
at pagsasara ng puso ng sinuman: Kung ang gayon ay mangyari sa 
isang tao, siya ay hindi kailanman makakakilala ng anumang 
mabuti o magtatakwil sa anumang masama at siya kailanman ay 
hindi makakaunawa ng anuman tungkol sa relihiyon ni Allah: siya 
ay mananatiling may matigas na puso, nalilito at nagdadalamhati. 
Ito ang mga kahihinatnan ng kapabayaan sa mundong ito, kaya't 
paano pa kaya ang Kabilang Buhay? 


Kaya't marapat mong iwasan ang mga sanhi ng kapabayaan 
na binanggit sa itaas. Pangambahan si Allah, panatilihin mong 
namamasa-masa ang iyong dila sa pag-aala-ala kay Allah, na 
umuusal ng tasbih, tahlil, takbir at tahmid? magdasal para sa 


3 Tasbih: sa pagsasabi ng “Subhan Allah (Ang kaluwalhatian ay kay Allah, 
Siya ay malayo sa lahat ng kamalian at kapintasan, alalaong baga, Siya ay 
Perpekto)”. 

Tahlil: sa pagsasabi ng “La ilaha illallah (Wala ng iba pang diyos maliban kay 
Allah)”. 

Takbir: sa pagsasabi ng “Allahu akbar (Si Allah ang Pinakadakila)”. 

Tahmid: sa pagsasabi ng “Alhamdu lillah (Ang papuri ay kay Allah)”. 

kapatawaran, magparating ng mga pagpapala sa Propeta (ang mga 
pagpapala at kapayapaan ay mapasakanya) sa lahat ng oras, kung 
ikaw ay nakatayo, nakaupo o nakahiga sa iyong tagiliran. Sa 
gayon, ikaw ay makakatagpo ng kaligayahan na pupuno sa iyong 
puso. Ito ang epekto ng dhikr, ang pag-aala-ala kay Allah, ang 
Lubos na Mahabagin, ang Ganap na Maluwalhati. 


4424 È LD 
(YA 748515) 3w) sA o AV oo sil peh Íi.. . Gp 
€... Katotohanan, sa pag-aala-ala kay Allah, ang puso ay 
nakakatagpo ng kapahingahan.? (Qur'an 13: 28) 


“Huwag maghintay na maging 
maligaya upang ikaw ay ngumiti 
datapuwa't ngumiti upang maging 
maligaya.” 

“Umasa ng kaligayahan, 
huwag umasa ng kapighatian.” 


10 
Ngumiti sa buhay 


Kung ikaw ay ngumingiti kahit na nga ang iyong puso ay 
puspos ng pagkabalisa, nababawasan ang iyong pagdurusa at 
nagbubukas ng isang pinto na palabas. Huwag mag-atubili na 
ngumiti, sapagkat sa loob mo ay mayroong isang uri ng enerhiya o 
lakas na batbat ng mga ngiti. Mag-ingat na pigilan ito, sapagkat 
ito ay nangangahulugan na ikaw ay umuulos sa iyong sarili ng 
kirot at pagdurusa. Kung ikaw ay ngumiti, ito ay hindi 
makapipinsala sa iyo, kahit na nga ikaw ay nagsasalita sa iba 
tungkol sa mga seryosong bagay mula sa kaibuturan ng iyong 
puso. Gaano kamangha-mangha ito kung ang ating mga labi ay 
nagsasalita ng wika ng mga ngiti! 


Isang kanluranin ang minsang nagsabi: "Ang pagngiti ay 
isang panlipunang obligasyon”, at siya ay tama, sapagkat kung 
nais mong makihalubilo sa mga tao, kinakailangan na ikaw ay 
mabuti sa kanila. Marapat mong maunawaan na ang panlipunang 
buhay ay nangangailangan ng galing ng tao kung saan ikaw ay 
mahusay, ang isa rito ay ang pagngiti. Ito ay isang panlipunang 
pangyayari na pangkaraniwan na sa lahat ng mga tao. Kung ikaw 
ay ngumingiti sa mga tao, ikaw ay nagbabahagi ng kagandahan ng 
buhay at ng ispiritu ng optimismo (magandang pananaw sa 
hinaharap) sa kanila, ikaw ay nagbibigay sa kanila ng masayang 
balita ng pinakamainam na kanilang maaasahan. Subalit kung sila 
ay iyong haharapin na may mukha na walang pagmamahal o 

bukas na puso, ikaw ay nagpaparusa sa kanila at iyong 
ginagambala sila sa gayong hitsura. Paano mo matatanggap na 
ikaw ang sanhi ng pighati ng ibang tao? 


“Ang kaligayahan ay hindi 
ipinagkakaloob, maliban sa kanila 
na laging nangangarap ng gayon.” 


PAGPAPASYA 


At ngayon.... 


Matapos na mabasa ang aklat na ito, maaari mo nang palisin 
ang dalamhati, iwanan ang pagkabagabag, layuan ang mga lugar 
ng pighati at lisanin ang mga tolda ng kawalang pag-asa at 
kasawian upang tumungo sa mihrab (harapan) ng 
pananampalataya, ang Ka bah ng pagiging malapit o pagiging 
palagay sa Diyos at sa ranggo ng kasiyahan sa Kanyang 
pagtatakda, at (nang) kasasapitan upang magsimula ng isang 
bagong buhay ngunit masaya naman, naiibang mga araw ngunit 
mainam naman, ng buhay na walang pag-aatubili o pag-aagam- 
agam, pagkabalisa at kalituhan at mga araw na walang 
pagkabagot o pagkapagal. Sa sandaling ito ay mangyari, ang 
tagatawag ng pananampalataya ay tatawag sa iyo mula sa itaas ng 
bundok ng pag-asa, sa lambak ng pagkakuntento upang 
salubungin ang masayang balita: Ikaw ang Pinakamaligayang 
Babae sa mundo. 


TALAMBUHAY NG MAY-AKDA 


A'id ibn Abd-Allah ibn A'id Al-Majdu Al-Qarnee 
“# Ipinanganak noong 1379 AH. 


«+ Natamo niya ang antas o digri na Batsilyer sa Kolehiyo ng Usul 
Ad-Din ng Imam Muhammad ibn Sa'ud Islamic University. 


«+ Natamo niya ang antas o digri ng Master sa Prophetic Hadith 
noong 1408 AH. Ang pamagat ng kanyang tesis ay Al-Bid'ah wa 
Atharuha fid-Dirayah war-Riwayah (Ang Pagbabago o 
Inobasyon at ang mga Epekto nito sa Pang-unawa at Pag-uulat). 


«+ Natamo niya ang antas na Doctorate o Pagka-doktor sa Imam 
Muhammad ibn Sa'ud Islamic University noong 1422 AH, na 
may tesis na may pamagat na Al-Mufahhim lima ashkala min 
Talkhis Sahih Muslim li al-Qurtubi - Dirasah wa Tahgig (Ang 
Paliwanag sa Mahihirap na Sipi sa Buod ng Sahih Muslim - Isang 
Pag-aaral ni Al-Ourtubi). 

“ Siya ay nakapagrekord ng mahigit sa 800 audiocassette ng 
khutbah (sermon), mga aralin, mga panayam at mga panggabing 
pagtitipon (sa paksang relihiyon). 

% Siya ay nakapagsulat tungkol sa hadith, tafsir, fiqh, panitikang 
Arabe, sirah at talambuhay. 


% Siya ay nakadalo sa dose-dosenang panayam at pagtitipong 
panggabi (sa paksa ng relihiyon) at nakadalo sa mga konperensiya 

na inorganisa ng Muslim Arab Youth Association (MAYA) at ng 
Qur'an and Sunnah Society sa USA. Siya ay nakapag-lektyur din 
sa mga klab na pampanitikan at pampalakasan, mga unibersidad 
at sa mga seminar. 


Al-Qada’ wa 
al-Qadar 
A’udhu 


Awrah 


Bid’ah 


Da 'iyah 


Da 'wah 


Dhikr 


Hadith 


Halal 


pals eLajji 


> el 


yg 


že, 


LL 


JM 


TALASALITAAN 


Kahihinatnan o maka-Diyos na 
pag-uutos at pagtatakda 


Ako ay naghahanap ng 
pagpapakalinga 


Para sa kalalakihan: mula sa 
pusod hanggang sa mga tuhod, 
at para sa kababaihan: buong 
katawan maliban sa mukha at 
mga kamay (ang mga ito ay 
marapat na natatakpan o 
nadaramtan) 


Erehiya, kasisi-sising pagbabago 
sa relihiyon 

Tagatawag o tagapagpalaganap 
ng Islam 

Panawagan sa Islam 
Pag-aala-ala kay Allah, ang 


Kataas-taasan, ang Dhikr ay 
ginamit rin (na lagyo) sa Our'an 


Tala ng mga salitain at gawa ng 
Propeta 


Ligal, nasa batas, 
pinahihintulutan sa Islam 

Haram 


Hijab 


Imam 


Isha 
Jahiliyah 


Jihad 


Kafir 


Khutbah 


Kufr 
Mahram 


Nawafil 


Ramadhan 


Salaf 


ola, 


Iligal, wala sa batas, 
ipinagbabawal 


Islainiko (o ligal) na kasuutan sa 
kababaihan, belo, kulandong 


: Pinuno sa mga pagdarasal, 


pantas sa relihiyon 
Panggabing dasal 

Panahon bago pa ang Islam, 
kamangmangan, hindi Islamiko 
Pakikipagtunggali, pagsisikhay 
para sa Islamikong kaayusan, 
maka-Diyos na pakikipaglaban 
sa kapakanan ni Allah 


: Hindi nananampalataya, walang 


pananampalataya 


Pangrelihiyong sermon, 
talumpati 


: Kawalan ng pananampalataya 


Ang tao na hindi maaaring 
mapangasawa dahil sa malapit 
na kaugnayan sa dugo 


Pang-isahan, Nafl, boluntaryong 
dasal, pag-aayuno, 
kawanggawa, atbp. 

Ang buwan ng pag-aayuno, ang 
pangsiyam na buwan sa 
kalendaryong Hijri 


Ang sinundang henerasyon, ang 


Sirah 


Tabagat 


Tahajjud 


Tahlil 


Tahmid 


Takbir 


Talag 
Taqwa 


Tasbih 

nanga-unang matutuwid na 
saling-lahi 


Talambuhay, tangi na nga ang 
kay Propeta Muhammad 
(sumakanya nawa ang 
kapayapaan) 


: Mga uri (ng lipunan), mga antas, 


gayundin ay pangalan ng isang 
aklat tungkol sa Sahabah (Mga 
Kasamahan ng Propeta) 


Boluntaryong ipinagtatagubiling 
pagsamba (dasal) sa gabi 
hanggang sa pangbukang- 
liwayway na dasal 


: Ang pagsasabi ng, “La ilaha 


illallah”: Wala ng iba pang 
diyos maliban kay Allah 


: Ang pagsasabi ng, “Al-hamdu 


lillah”: Ang papuri ay para kay 
Allah 
Ang pagsasabi ng, “Allahu 


akbar”: Si Allah ang 
Pinakadakila 


Diborsyo o paghihiwalay 


: Kabanalan, katuwiran 


Ang pagsasabi ng, “Subhan 
Allah”: Pinakamaluwalhati 
(banal at walang kapintasan) si 
Allah 

Tayyibat olLb 
Wudu’ 23 
Zakah ilS / 0455 


Ayos sa batas o 
pinahihintulutang pagkain at 
inumin, gayundin, ay pili o 
tanging pagkain 


Ablusyon o paghuhugas bago 
ang pagdarasal o salah 


Obligadong taunang 
kawanggawa na itinalaga, - 
tulong sa mahihirap na 
katungkulan ng bawat Muslim 
na nag-aangkin ng kayamanan 
na higit sa tanging halaga o 
hangganan; isang haligi ng Islam 


